Mi dhauru nunimenees flat thakugai dhiri ulheveyne: Aslam | Mihaaru\nޕްލޭނިން މިނިސްޓަރު އަސްލަމާއި (ވ) ހައުސިން މިނިސްޓަރު އާތިފާ އަދި ސައިނޯ ހައިޑްރޯ ގްލޯބަލްގެ ނައިބު ރައީސް، ހުޅުމާލޭގައި އަޅާ 1،700 ހައުސިން ޔުނިޓުތަކުގެ ބިންގާ އަޅުއްވައިދެއްވަނީ.-- ފޮޓޯ: އަހުމަދު އަވްޝަން އިލްޔާސް މިހާރު\nމި ދައުރު ނުނިމެނީސް ފްލެޓުތަކުގައި ދިރިއުޅެވޭނެ: އަސްލަމް\n10 މާޗް 2020 - 20:17 33 comments\nމާލޭގެ ރައްޔިތުންނަށް ހާއްސަކޮށްގެން ހުޅުމާލޭގައި އިމާރާތްކުރާ 1،700 ހައުސިން ޔުނިޓުގެ ބިންގާ އެޅުމަށް ބޭއްވި ރަސްމިއްޔާތުގައި އަސްލަމް ވިދާޅުވީ ކުރީގެ ސަރުކާރުން އަޅަން ފެށި އެއްވެސް ފްލެޓަކަށް، ދައުރު ނިމިގެން ދިޔައިރު މީހުންނަށް ވަދެވިފައިނުވާ ކަމަށެވެ. ވަރަށް އަވަހަށް 4،000 ހައުސިން ޔުނިޓުގެ ބިންގާ އަޅާނެ ކަމަށާއި އެ ތަންތަނަށް މި ދައުރު ހަމަވުމުގެ ކުރިން ވަދެވޭނެ ކަމަށް ވިދާޅުވި އެވެ.\nއޭނާ ވިދާޅުވީ މި ފަސް އަހަރުގެ ތެރޭގައި މާލޭގެ ގިނަ އާއިލާތަކަކަށް، ގިނަ ރައްޔިތުންތަކަކަށް ބޯހިޔާވަހިކަމަށް ހައްލެއް ހޯދައިދޭނެ ކަމަށެވެ.\nހުޅުމާލޭގެ ދެވަނަ ފިޔަވަހީގައި، ކުރީގެ ރައީސް އަބްދުﷲ ޔާމީންގެ ސަރުކާރުން އަޅަން ފެށި 6،860 ފްލެޓުތަކުގެ މަސައްކަތް އަދި ވެސް އަންނަނީ ކުރަމުންނެވެ. އެޗްޑީސީން ލަފާކޮށްފައިވާ ގޮތުގައި މީހުން ދިރިއުޅެވޭ ވަރަށް ފްލެޓްތައް ނިންމާލެވޭނީ މި އަހަރުގެ ފަހުކޮޅަށެވެ.\nހުޅުމާލޭގައި އަޅާ 1،700 ހައުސިން ޔުނިޓުތަކުގެ ބިންގާ އަޅުއްވައިދެއްވުމަށްފަހު ޕްލޭނިން މިނިސްޓަރު އަސްލަމް ވާހަކަދައްކަވަނީ.-- ފޮޓޯ: އަހުމަދު އަވްޝަން އިލްޔާސް/ މިހާރު\n"އަޅުގަނޑަށް ހަމަ ޔަގީން މި ފަސް އަހަރުގެ ދައުރު ނިމުމުގެ ކުރީގައި އަޅުގަނޑުމެން ހިންގާ، މި އަޅާ ގެދޮރަށް ރައްޔިތުން ދިރިއުޅެން ވަންނާނެކަން. ވޭތުވެދިޔަ ސަރުކާރުން އަޅަން ފެށި އެއްވެސް ތަނަކަށް، އެއްވެސް ގެއަކަށް ސަރުކާރުގެ ފަސް އަހަރުގެ ދައުރުގެ ތެރޭގައި ރައްޔިތުން ވަދެފައެއް ނުވޭ،" ވަޒީރުންނާއި މާލެ ސިޓީ ކައުންސިލްގެ މެމްބަރުންނާއި އަންނަ މަހު ބާއްވާ ކައުންސިލް އިންތިޚާބުގައި އެމްޑީޕީގެ ޓިކެޓުގައި ވާދަކުރައްވާ ބައެއް ކެންޑިޑޭޓުން ބައިވެރިވެވަޑައިގެންނެވި ރަސްމިއްޔާތުގައި އަސްލަމް ވިދާޅުވި އެވެ.\nއޭނާ ވިދާޅުވީ މިއަދު ބިންގާ އެޅީ، ދިރިއުޅުމުގެ ހާލަތު ނިކަމެތިކޮށް ހުރި މީހުންނަށް ހާއްސަ ތަންތަނަށް ވިއަސް މުޅި މުޖުތަމައުގެ އެކި ފަންތީގެ ގިނަ މީހުންނަކީ ގެދޮރުގެ ބޭނުންޖެހިފައިވާ ބައެއްކަން ހަނދާން ނައްތާ ނުލާ ކަމަށެވެ.\nގެދޮރުގެ ދަތިކަން ދިމާވެފައިވަނީ ހަމައެކަނި އެންމެ ނިކަމެތިންނަށް ނޫން ކަމަށާއި އެ މައްސަލަ މެދު ފަންތީގެ އަދި ތަނަވަސް އާއިލާތަކަށް ވެސް ދިމާވެފައިވާ ކަން އަސްލަމް ފާހަގަކުރެއްވި އެވެ. ނަމަވެސް ތަނަވަސް އާއިލާތަކަށް، ގަންނަން ލިބޭގޮތަށް ހުޅުމާލޭގައި އަމިއްލަ ފަރާތްތަކުން ތަންތަން ހަދަމުން އަންނަކަމަށް ވިދާޅުވި އެވެ.\nއެކަމުގެ ތެރެއިން މެދުފަންތީގެ އާއިލާތައް އެެއްވެސް ގޮތަކަށް ހަނދާން ނައްތާލެވެން ނެތްކަން ފާހަގަކުރައްވައި އަސްލަމް ވިދާޅުވީ މާލޭގެ އާބާދީ ބަހާލާފައިވާ ގޮތަށް ބަލާއިރު، ގެދޮރުގެ މައްސަލަތައް އެންމެ ގިނައީ މެދުފަންތީގެ އައިލާތަކުގެ މެދުގައި ކަމަށެވެ.\n"އިރާދަކުރެއްވިއްޔާ އަޅުގނޑުމެން ދެން ފަށާ މަޝްރޫއު ވެގެންދާނީ މެދުފަންތީގެ އާއިލާތަކަށް އަމާޒުުކުރެވިގެންދާ މަޝްރޫއަކަށް. އަތްފޯރާ އަގުގައި އެ ފްލެޓުތަކުގެ އަގުތައް ހިފަހައްޓާނަން،" އަސްލަމް ވިދާޅުވި އެވެ.\nއެންމެ ތަނަވަސް މީހުންނަށް އަމާޒުކޮށްގެން ހަދާ ފްލެޓުތަކުގެ އަގު ހުރީ، 3-5 މިލިއަން ރުފިޔާއާ ދެމެދުގެ އަގެއްގައި ކަމަށާއި އެއީ މަހެއްގެ މައްޗަށް ދޮޅުލައްކަ އާއި ދެ ލައްކަ ރުފިޔާގެ އާމްދަނީއެއް ލިބޭ އާއިލާތަކަށް ނޫނީ އެކަށީގެންވާނެ ތަންތަނެއް ނޫންކަމަށް ވިދާޅުވި އެވެ.\nއަސްލަމް ވިދާޅުވިގޮތުގައި މާލޭގައި ގިނަ އާއިލާތަކަކީ އެ މިންވަރަށް އާމްދަނީ ލިބޭ ބައެއް ނޫނެވެ.\nހުޅުމާލޭގައި އަޅާ 1،700 ހައުސިން ޔުނިޓުތަކުގެ ބިންގާ އަޅަން ބޭއްވި ރަސްމިއްޔާތުގައި ހައުސިން މިނިސްޓަރު އާތިފާ އަދި ސައިނޯ ހައިޑްރޯ ގްލޯބަލްގެ ނައިބު ރައީސް (ކ-2) ބައިވެރިވެވަޑައިގަންނަވަނީ.-- ފޮޓޯ: އަހުމަދު އަވްޝަން އިލްޔާސް/ މިހާރު\nމާލޭގައި ދިރިއުޅޭ އާއިލާތަކުގެ ތެރެއިން 17،000 އާއިލާއަކަށް ލިބެނީ ޖުމްލަ 15،000-50،000ރ. އާ ދެމެދުގެ އާމްދަނީއެއްކަމަށާއި އޭގެ ތެރެއިން 8،000 އާއިލާއަކަށް 30،000-50،000ރ. އާ ދެމެދުގެ އާމްދަނީއެއް ކޮންމެ މަހަކު ލިބޭކަމަށް ވިދާޅުވި އެވެ. އޭނާ ވިދާޅުވީ ގެދޮރުގެ ހަރަދަށް، އާމްދަނީގެ 40 ޕަސެންޓަށްވުރެ ބޮޑު އަދަދެއް ހަރަދު ނުކުރެވޭނެ ކަމަށް ލޯނުދޭ ފަރާތްތަކުން ގަބޫލުކުރާ ކަމަށެވެ. އެހެންވެ 15،000ރ. ގެ އާމްދަނީއެއް ޖެހޭ އާއިލާއަކަށް އެންމެ ގިނަވެގެން ލިބޭނީ މަހަކު 6000ރ. ދައްކަންޖެހޭ ވަރުގެ ލޯނެއްބ ކަމަށާއި 50،000ރ. ލިބޭ އާއިލާއަކަށް 20،000ރ. ދައްކާވަރުގެ ލޯނެއް ލިބޭނެކަމަށް ވިދާޅުވި އެވެ.\nއެ ސަބަބުތަކާ ހެދި އެ އާއިލާތަކަށް ގޮތެއް ހޯދައިދޭން ޖެހޭކަމަށް ވިދާޅުވި އެވެ. އެ މަސައްކަތް ކުރަނީ ދަނެތިބެ، މާލޭގެ ރައްޔިތުންގެ އާމްދަނީގެ ހާލަތު ވެސް އެނގިގެން ކަމަށް ވިދާޅުވި އެވެ.\nދެ އަހަރުގެ ތެރޭގައި ނިންމަން އަމާޒުކޮށް، 1،700 ހައުސިން ޔުނިޓު އިމާރާތްކުރަން ހަވާލުކުރީ ޗައިނާގެ ސައިނޯ ހައިޑްރޯ ގްލޯބަލް ކޮންސްޓްރަކްޝަން ކުންފުންޏާ އެވެ. އެ މަސައްކަތަށް 133،237،000 ޑޮލަރު ހަރަދުވާއިރު، ފްލެޓުތައް އަޅަނީ 11 ޓަވަރުގެ މައްޗަށެވެ. އެތަންތަން ހަދަނީ 15 އަދި 16 ފްލޯއަށެވެ.\nފަހި ދިރިއުޅުން ކޯޕަރޭޝަނާ ގުޅިގެން ހަދާ އެ ޓަވަރުތަކުގައި 900 އަކަ ފޫޓުގެ ތިން ކޮޓަރީގެ 1،020 އެޕާޓްމަންޓް ހިމެނޭއިރު ދެ ކޮޓަރީގެ 680 އެޕާޓްމަންޓުގައި 650 އަކަފޫޓު ހުންނާނެ އެވެ.\nއެ ކޯޕަރޭޝަންގެ ކޯޕަރޭޓް ކޮނިއުނިކޭޝަން މެނޭޖަރު އައިޝަތު ނިހާ ވިދާޅުވީ އަތްފޯރާ އަގުގައި ބޯހިޔާވަހިކަން ފޯރުކޮށްދޭން އެކި ސްކީމްތައް ތައާރަފުކޮށް ހިންގަން ރާވާފައިވާ ކަމަށެވެ. މިއަދު ބިންގާ އެޅި ހައުސިން ޔުނިޓުތަކަކީ އޭގެ ފެށުމެއް ކަމަށް ނިހާ ވިދާޅުވި އެވެ.\nއިތުރު ލިޔުންތައް ހައުސިން މިނިސްޓްރީ މުހައްމަދު އަސްލަމް، ނޭޝަނަލް ޕްލޭނިން މިނިސްޓަރު ހުޅުމާލެ ހައުސިން ރާއްޖެ-ޗައިނާ އައިމިނަތު އާތިފާ، ހައުސިން މިނިސްޓަރު


ދާބޭރުކުރާ ގޮށް - ވިކިޕީޑިއާ\nދާބޭރުކުރާ ގޮށް(އިނގިރޭސި ބަހުން: Sweat gland) އަކީ އިންސާނާގެ ހަންގަނޑުގެ ތެރޭގައި ހުންނަ ގޮށްތަކެކެވެ. ދެވައްތަރެއްގެ ދާބޭރުކުރާ ގޮށް ހުރެއެވެ. އެއީ އެކްރައިން ގްލޭންޑް ތަކާއި އެޕަކްރައިން ގްލޭންޑް ތަކެވެ.\nއެކްރައިން ގްލޭންޑް ތައް[އުނިއިތުރު ގެންނަވާ]\nއެކްރައިން ގްލޭންޑް ތައް އަކީ ހަށިގަނޑުގެ ފިނިހޫނުމިން ކޮންޓްރޯލް ކުރުމުގެ މަސައްކަތުގައި ބައިވެރިވާ ގްލޭންޑް ތަކެވެ. ހަންގަނޑުގެ އެކިހިސާބު ތަކުގައި ގިނަ އަދަދަކަށް އެކްރައިން ގްލޭންޑް ތައް ހުރެއެވެ. އެކްރައިން ގްލޭންޑް ތަކުގެ ހަރަކާތް އަދި މަސައްކަތް ކޮންޓްރޯލް ކުރަނީ ސިމްޕަތެޓިކް ކޮލިނާޖިކް ނާރު ފައިބަރު ތަކުންނެވެ. މިނާރު އަކީ އެކްރައިން ގްލޭންޑް ތަކުން ދާބޭރުކުރުމަށް އެކްރައިން ގްލޭންޑް ތައް ހީވާގިކޮށް މުރާލިކޮށްދޭ ނާރެކެވެ.\nއެޕަކްރައިން ގްލޭންޑް ތައް[އުނިއިތުރު ގެންނަވާ]\nއެޕަކްރައިން ގްލޭންޑް ތައް ހުންނަނީ ހަންގަނޑާއި ހަށިގަނޑުގެ ވަކިން ޚާއްޞަ ހިސާބު ތަކުގައެވެ. މިސާލަކަށް ކިހިލިފަތް ދޮށް، ފައިވަޅު، ފަދަ ތަންތާގައި ހުންނާނީ މިވައްތަރުގެ ދާބޭރުކުރާ ގްލޭންޑް ތަކެވެ. ހަށިގަނޑުގެ ފިނިހޫމިން ކޮންޓްރޯލް ކުރުމުގެ މަސައްކަތުގައި މިގްލޭންޑްތައް ބައިވެރިއެއް ނުވެއެވެ. މިގްލޭންޑް ތަކުން ދާބޭރުކުރަން ފަށަނީ ބާލިޣުވުމަށް ފަހުގައެވެ. މިވައްތަރުގެ ގްލޭންޑް ތަކުގެ މަސައްކަތް ކޮންޓްރޯލް ކުރަނީ ސިމްޕަތެޓިކް އެޑްރީނާޖިކް ނާރު ފައިބަރު ތަކުންނެވެ. އޮކްސިޓޯސިން ހޯރމޯން އަކީ މިވައްތަރުގެ ގްލޭންޑް ތަކުން ދާބޭރުކުރުމަށް ބާރުއަޅައިދޭ ހޯރމޯން އެކެވެ.\nއެޕަކްރައިން ގްލޭންޑް ތަކުން ދާބޭރުވުން އިތުރުވަނީ ރުޅިގަދަވުން، ޖިންސީގުޅުން ހިންގުން، ފަދަ ޖަޒުބާތާއި ގުޅުންހުރި ވަގުތު ތަކުގައެވެ. އާންމު ގޮތެއްގައި އެޕަކްރައިން ގްލޭންޑް ތަކުން ބޭރުކުރާ ދަލުގައި ކޮންމެވެސް ވަރެއްގެ ވަހެއް ހުންނާނެއެވެ. ދާހިއްލައި ހިކުމުން ދުވާވަހަކީ މިގްލޭންޑް ތަކުން ބޭރުވާ ދަލުން ދުވާވަހެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 1 ފެބްރުއަރީ 2008، 00:10 ގައެވެ.


ގާޒާގައި ހުންނަ އަލްޖަޒީރާގެ އޮފީސް ވެސް ބިމާހަމަކޮށްލައިފި\nމި އިމާރާތަށް އިޒްރޭލުން ވައިގެ ޙަމަލާތަކެއް ދީފައިވަނީ ހޮނިހިރު ދުވަހު\nމި އިމާރާތުގައި ގިނަ އޮފީސްތަކާއި އެޕާރޓްމަންޓުތަކެއް ހިމެނޭ\n15 މެއި 2021 | ހޮނިހިރު 18:13\nއިޒްރޭލުން ދިން ވައިގެ ހަމަލާގައި އަލްޖަޒީރާ އޮފީސް ހުންނަ އިމާރަތް ބިމާ ހަމަކޮށްލަނީ\nގާޒާގައި ހުންނަ އަލްޖަޒީރާގެ އޮފީހަށް ވެސް އިޒްރޭލުން ބޮން އަޅައިފިއެވެ.\nއަލްޖަޒީރާ ހިމެނޭގޮތަށް ބައިނަލްއަގުވާމީ ގިނަ މީޑިއާތަކެއްގެ އޮފީސް ހުންނަ މި އިމާރާތަށް އިޒްރޭލުން ވައިގެ ހަމަލާތަކެއް ދީފައިވަނީ ހޮނިހިރު ދުވަހުގެ ވަގުތެއްގައެވެ. އަލްޖަޒީރާގައި ރިޕޯޓު ކޮށްފައިވާ ގޮތުން މި ހަމަލާގައި މުޅި އިމާރަތް ވަނީ ބިމާ ހަމަވެފައެވެ. ހަމަލާގެ ގަޑިއެއްހާއިރު ކުރިން އެ މައުލޫމާތު ލިބިފައިވާކަމަށް ދި އެސޯސިއޭޓަޑް ޕްރެސް އާ ހަވާލާދީ އަލްޖަޒީރާގައި ރިޕޯޓު ކޮށްފައިވެއެވެ. މި އިމާރާތުގައި ގިނަ އޮފީސްތަކަކާއި އެޕާރޓްމަންޓުތަކެއް ހިމެނެއެވެ.\nގާޒާއަށް އިޒްރޭލުން ދެމުންގެންދާ ހަމަލާތަކުގައި މި ހަފުތާ ތެރޭގައިވެސް 139 މީހަކު ޝަހީދުވެފައިވާއިރު، އޭގެ ތެރޭގައި 39 ކުޑަކުދިންނާއި، 22 އަންހެނުން ހިމެނެއެވެ. ހޮނިހިރު ދުވަހުގެ ހެނދުނުގެ ވަގުތެއްގައިވެސް އިޒްރޭލުން ވަނީ ގާޒާގެ ރެފިއުޖީން ދިރިއުޅޭ އިމާރާތަކަށް ވައިގެ ހަމަލާތަކެއް ދީ 8 ކުޑަކުދިންނާއި2އަންހެނުން ޝަހީދުކޮށްފައެވެ.\nއިސްރާއީލުން މެދުކެނޑުމެެއްނެތި ގާޒާއަށް ވައިގެ މަގުންނާއި އެއްގަމު މަގުން އަދި ކަނޑު މަގުން ދެމުން ގެންދާ ހަމަލާތަކުން ސަލާމަތްވުމަށް ގެދޮރު ދޫކޮށްދާން ފަލަސްތީނުގެ 10،000ށް ވުރެ ގިނަ މީހުންނަށް ޖެހިފައިވާކަމަށް އދ.ން ވަނީ ބުނެފައެވެ. މެއި މަހުގެ 10 ވަނަ ދުވަހުން ފެށިގެން އިސްރާއީލުން މެދުކެނޑުމެއްނެތި ދެމުން ގެންދާ ހަމަލާތަކުން ސަލާމަތްވުމަށް އެތައް އާއިލާއެއް ހިޔާވަހިކަން މިހާރު ހޯދަމުން އަންނަނީ ގާޒާގެ އުތުރުގައި ހުންނަ އދ.ން ހިންގަމުންދާ ސްކޫލްތަކުގައެވެ. އެތަނުގައި އެމީހުން ވަގުތީ ހިޔާތަކުގައި ތިބިއިރު އދ.ން ބުނަނީ އެތަންތަނުގައި ފަލަސްތީނުގެ 10،000 ރައްޔިތުން އެބަތިބި ކަމަށެވެ.\nފަލަސްތީނު އިސްރާއީލް އަސްކަރިއްޔާ\nއިޒްރޭލުން ގާޒާއަށް ދިން ޙަމަލާތައް އދ އިން ތަހުގީގު ކުރަނީ\n15 މެއި 2021 | ހޮނިހިރު 20:31\n.ސުބުޙާނަﷲ ކިހިއްނެއް ލިޔެފަށް އޮތް ޙަބަރެއްތަ މީއީ،އެއްވެސް ކަހަލަ އިޙްތިރާމެއް ނެތް ގޮތަށް ލިޔެފަށް އޮތް ލިޔުމެއް، *މުސްލިމުން ހަމަލާތަކުގަށް މަރެނުވާނެ،ޝަޙީދުވާނީ ތަންކޮށްޅެ ހަމަޖެހޭ ގޮތަށް ޙަބަރު ލިޔެބަލަ!!


Covid vaccine program: Inthizaaruge nimun!\nކޮވިޑް ވެކްސިން: އިންތިޒާރުގެ ނިމުން!\nރައީސް އިބްރީމް މުހައްމަދު ސޯލިހު ކޮވިޑް ވެކްސިން ޕްރޮގްރާމް ފައްޓަވައި ދެއްވުމުގެ ގޮތުން މައުލުމާތު ދެއްވަނީ -- ފޮޓޯ: ރައީސް އޮފީސް\nރާްއްޖޭގެ ތާރީޙުގެ ތެރެއަށް، ފެބްރުއަރީ 1، 2021 ވަދެގެން ދިޔައީ އެވެ. ކޮވިޑް- 19 އިގެ ވެކްސިންތަކުގެ ތެރެއިން އޮކްސްފޯޑް-އެސްޓްރެޒެނިކާގެ ވެކްސިން ރާއްޖޭގައި ދޭން ސަރުކާރުން ފެށީ އެވެ.\nތާރީހުގައި ރެކޯޑް ކުރެވުނު އެންމެ ފުރަތަމަ ބޮޑު ރޯގާ ފާހަގަ ކުރެވެނީ އީސާގެ ފާނު ދުނިޔެއަށް ވަޑައިގަތުމުގެ 430 އަހަރު ކުރީގަ އެވެ. އޭގެ ފަހުން މިއަދާ ހަމައަށް އައިއިރު ކޮވިޑް-19 ގުނެނީ އެފަދަ 17 ވަނަ ބަލިމަޑުކަމުގެ ގޮތުގަ އެވެ.\nބޮޑު ކޮންމެ މިފަދަ \_ބަލިމަޑުކަމަކުން ބޮޑެތި ބަދަލުތައް ދުނިޔެއަށް ގެނުވި އެވެ. ސިޔާސީ، އިޖްތިމާއީ އަދި އިގްތިސޯދީ ނިޒާމް އެކުއެކީ އާ ވިސްނުންތަކަށް ދާން ޖެހުނެވެ. ގްރީކްގެ އެތެންސްގެ ބާރުވެެރި ހަޟާރަތު މުލުން ލުހި، ސްޕާޓަންސްގެ ފައިބުޑައް އެ ބާރު ތިރި ކުރުވި އެންމެ ބޮޑު އެއް ސަބަބަކީ މިދެންނެވި ޕެންޑަމިކެވެ.\nކޮންމެ ވައިރަލް ބޮޑު ރޯގާއެއް ވެސް ދުނިޔެއަށް ފެތުރުނީ އެއިރެއްގައި ދުނިޔޭގެ ދަތުރު ފަތުރުގެ ދުވެލި ހުންނަ ބާރު މިނެއްގަ އެވެ.\nމިއަދުގެ ލާމެހިފައިވާ ދުނިޔޭގައި ހުރިހާ ބައްރެއް ދާދި އަވަހަށް ގުޅުވައި ދެއެވެ. ޒަމާނުގެ ގިއަރުގައި ކޮވިޑް- 19 ވެގެން ގޮސްފައި މިވަނީ، ދުނިޔެ ދުށް އެންމެ ދުވެލި ބާރު ޕެންޑެމިކަށެވެ. އެންމެ ބޮޑު ގެއްލުން ލިބޭނީ އެންމެ ދުވެލި ބާރު ބައްޔަކުން ނެވެ. މުޅި ތާރީހު ބެލިޔަސް އެއީ ކޮވިޑް-19 އެވެ. ބަލިން ފަސޭހަވާ ނިސްބަތާ މަރުވާ ރޭޓް ގުޅެނީ އިލްމާއި ވަސީލަތްތައް އެ ހިނދަކަށް ކުރިއަރާ އޮތް މިންވަރެއްގެ މައްޗަށެވެ.\nބައެއް ތަޖުރިބާކާރުންގެ ބަހުން ނަމަ، ކޮވިޑް-19 އަކީ، ބަސް ހުއްޓި އަންތަރީސްވެ، މިކަމާމެދު ވިސްނަން ފަށަންވީ ހިސާބުވެސް ވިސްނުމަށް ގެންނަން ދަތިވި ހާލަތެކެވެ. އާ ޒާތެއްގެ ގޮތްހުސްވުމެކެވެ. އިބުރަތުން ފުރިގެންވީ އެތައް ކަމެއް މީގައި ވެއެވެ.\nއެތައް ގަރުނެއްގެ ތާރީހުގެ ތެރޭންވެސް ފެންނަން ނެތް އެންމެ ތަފާތު ގޮތަކަށް މުޅި އިންސާނިއްޔަތު ހުއްޓުވާލި ގޮންޖެހުމެވެ. މިއީ ބަލިމަޑު ކަމެއްތޯ އިންޒާރެއްތޯ ނުވަތަ ފުރުސަތެއްތޯ ނޫނީ ނަސޭހަތް ލިބިގަންނަންވީ ފިލާވަޅެއްތޯ ކަނޑައެޅުމުގައި ހުރި ސުވާލުތައް ގިނަ އެވެ. ތަޖުރިބާކާރު ތޫނުފިލި ވިސްނުން ބުރަވަނީ މިދެންނެވި ގޮތަށެވެ.\nރާއްޖޭގައި ފުރަތަމަ ކޮވިޑް ވެކްސިން ޖެއްސެވި ޑރ. ޝިރާނީ އަބްދުއްރަހީމް\nކޮވިޑް-19 އާ ގުޅިގެން ރާއްޖެ އަމަލު ކުރި ގޮތް ކަނޑައަޅައި ދިން ބައިނަލް އަގުވާމީ މިންގަނޑެއް އެބައޮތެވެ. އެއީ 2020 ވަނަ އަހަރު ފަތުރުވެރި ކަމުގެ ދުނިޔޭގެ ލީޑިން ޑެސްޓިނޭޝަންގެ ފަހުރު މި ދިވެހިރާއްޖެ ހޯދި ހޯދުމެވެ. މި މަގާމު ލިބުމުގެ މާނައަކީ ކޮވިޑް-19 އިގެ ހާލަތުގައި އެންމެ ވަރުގަދަ ހިކުމަތާ، ވިސްނުމާއެކު ޢަމަލު ކުރި ދުނިޔޭގެ އެއްވަނަ ގައުމަކީ ދިވެހިރާއްޖެ ކަމެވެ. ކޮވިޑް- 19 ގައި ދުނިޔެ އޮތީ ހުއްޓިފަ އެވެ. އެކަމަކު ރާއްޖެ މިވީ ދުނިޔޭގެ ލީޑިން ޑެސްޓިނޭޝަނަށެވެ.\nއެއީ ބަޔަކު ތިއްބާ ވީގޮތެއް ނޫނެވެ. އިލާހީ މަދަދުގެ މަތިވެރިކަމާއި ބޮޑުކަމެވެ. އެއީ އެކަމުގައި ސަރުކާރު އިސްކުރި ވިސްނުމާއި ހިކުމަތެވެ. މި ބަލިމަޑު ކަމުގައި ލީޑަޝިޕްގެ އިސް ނެގުމާއި ރޭވުންތެރިކަމާ އެކުއެކީ، މުއައްސަސާ ތަކުގެ ވެރިންނާ މުވައްޒަފުންނާ އެކި ފަންތި އާއި ގިންތީގެ އޮފިސަރުން ހުއްޓުމެއް ނެތި ކުރި މަސައްތުގެ ނަތީޖާ އެވެ. މި ހިތި ތަޖުރިބާ ހިތުގެ އަޑިން ގަބޫލު ކުރި ދިވެހިރައްޔިތުންގެ އެއްބައިވަންތަކަމުގެ ބޮޑުކަމެވެ. ވެރިއެއްގެ ގޮތުގައި ރައީސް އިބްރާހީމް މުހަންމަދު ސޯލިހު އިސް ކުރެއްވި ހިކުމަތާ ނިޔަތުގެ ފުންކަމާއި ސީދާ ކަމެވެ.\nރައީސް އިބްރާހިމް މުހައްމަދު ސޯލިހު ކޮރޯނާ ވައިރަސް ކޮވިޑް-19 + ކޮވިޑް-19 އިގެ ބަލާއާފާތް ކޮވިޑް ވެކްސިން ހިޔާލު\n13 މަހާ ނުބައްދަލު 31 ދުވަސް\n"އުންމީދަކީ ވެކްސިނާއެކު އުފާވެރި ދިރިއުޅުމަށް ދެވުން"


Tour cancell koh, Mick Jagger hithuge operation akah | Mihaaru\nމިކް ޖެގާ: ހުކުރު ދުވަހުގެ ހިތުގެ އޮޕަރޭޝަނެއް ކުރާނެ.\nޓުއާ ކެންސަލްކޮށް، "ރޯލިން ސްޓޯންސް" ގެ މިކް ޖެގާ ހިތުގެ އޮޕަރޭޝަނަކަށް\n05 އެޕްރީލް 2019 - 07:34\nސީއެންއެން އިން ބުނި ގޮތުގައި މީގެ ކުރިން ވެސް ހިތުގެ އޮޕަރޭޝަނެއް ކޮށްފައިވާ 75 އަހަރުގެ ލަވަކިޔުންތެރިޔާގެ އާ އޮޕަރޭޝަން ކުރަން ހަމަޖެހިފައި ވަނީ ހުކުރު ދުވަހު އެވެ. ނަމަވެސް މިކަމާ ބެހޭ އިތުރު އެއްވެސް ތަފުސީލެއް ހާމައެއް ނުކުރެ އެވެ.\nފްލޮރިޑާ އާއި ކެނެޑާގައި ބާއްވަން ނިންމި ޝޯތައް ކެންސަލް ކުރަން ޖެހުނު ވާހަކަ، ޝޯތަކަށް ޓިކެޓް ނެގި މީހުންގެ ކިބައިން މައާފަށް އެދެމުން މިކް ވަނީ ޓްވިޓާގައި ވެސް ހިއްސާކޮށްފަ އެވެ. އޭނާ ބުނީ މި ދަނޑިވަޅުގައި ޓުއާ ކެންސަލް ކުރަން ޖެހުނު ނަމަވެސް، ވީހާ ވެސް އަވަހަކަށް ސްޓޭޖަށް ނުކުންނަން މަސައްކަތް ކުރާނެ ކަމަށެވެ.\nސީއެންއެން އިން ބުނި ގޮތުގައި "ރޯލިން ސްޓޯންސް" ގެ އެމެރިކާ ޓުއާ ވަރަށް ވަގުތު ކުޑަތަންވެފައި ވަނިކޮށް ކެންސަލް ކުރަން މަޖުބޫރުވީ ޑޮކްޓަރު، މިކް އަށް ޕަފޯމް ނުކުރަން އިރުޝާދު ދީފައިވާތީ އެ ނޫން ގޮތެއް ނެތިގެންނެވެ.\nހަތަރު މެމްބަރުންނާ އެކު 1962 ގައި އުފަންވި "ރޯލިން ސްޓޯންސް" އަކީ ދުނިޔޭގެ އެންމެ ކާމިޔާބު އެއް ރޮކް ބޭންޑެވެ. ބޭންޑްގެ މެމްބަރުންގެ ތެރޭގައި ހިމެނެނީ މިކް، ކެއިތު ރިޗަޑްސް، ޗާލީ ވޮޓްސް އަދި ރޯނީ ވުޑެވެ. މަގުބޫލް ލަވަތަކެއް އެހުންތެރިންނަށް ދޫކޮށްލައިފައިވާ "ރޯލިން ސްޓޯންސް" އިން ވަނީ މިހާތަނަށް 30 އަލްބަމް ނެރެފަ އެވެ. އެންމެ ފަހުން ނެރުނު އަލްބަމަކީ 2016 ގެ "ބްލޫ އެންޑް ލޯންސަމް" އެވެ.\nRolling Stones ge tour "No Filter" ge2vana buru May gai fashany\nނޯ ފިލްޓާ ޓުއާއަކީ 2017 ގައި ފެށި ޓުއާއެއް.\n"ނޯ ފިލްޓާ" ގެ ނަމުގައި 2017 ގައި ފެށި ޓުއާގެ ދެވަނަ ލެގް މިދިޔަ އަހަރުގެ މެއި މަހުގެ 17 ގައި އަޔަލެންޑްގެ ޑުބްލިންއިންނެވެ. ކުރިން ރާވާފައި އޮތް ގޮތުން ނަމަ ޓުއާ ނިންމައިލަން ހަމަޖެހިފައި ވަނީ ޕޮލަންޑްގެ ވާސޯ އިން ޖުލައި 8 ގަ އެވެ.\nނަމަވެސް މިކްގެ އޮޕަރޭޝަނާ ގުޅިގެން ޓުއާގެ ތެރެއިން ބާއްވަން ނިންމި 17 ޝޯއެއް ކެންސަަލް ކުރަން ޖެހިފައިވާ ކަމަށްވެ އެވެ. އެހެންވެ އަލުން ޓުއާ ފެށޭނެ އިރަކާއި ނިންމައިލާނެ ތާރީހެއް އަދި މުޅިމް ސާފެއް ނުވެ އެވެ.\nއިތުރު ލިޔުންތައް މިކް ޖެގާ އިނގިރޭސިވިލާތް އެމެރިކާ


Mihaaru Mudhalu Zakaai Dhahkaalan Varah Faseyha - Vaguthu\nމިހާރު މުދަލު ޒަކާތް ދައްކާލަން ވަރަށް ފަސޭހަ\nމުދަލު ޒަކާތް ދެއްކޭނެ މޯބައިލް އެޕްލިކޭޝަނެއް މީރާއިން ތައާރަފް ކޮށްފި އެވެ.\nއިސްލާމިކް މިނިސްޓްރީގައި މިއަދު ބޭއްވި ރަސްމިއްޔާތެއްގައި "ވާރުޕޭ" އެޕް އިފްތިތާހު ކޮށްދެއްވީ މިނިސްޓަރު ޑރ. އަހުމަދު ޒިޔާދު ބާގިރު އެވެ. މި އެޕަކީ އެންޑްރޮއިޑަށް ހާއްސަކޮށް ނެރެފައިވާ އެޕެކެވެ. މި އެޕް މިހާރު ޕްލޭސްޓޯރުން ޑައުންލޯޑް ކުރެވޭނެ ކަމަށް މީރާއިން ބުންޏެވެ.\nރަސްމިއްޔާތުގައި ވާހަކަފުޅު ދައްކަވަމުން ޒިޔާދު ވިދާޅުވީ އިފްތިތާހް ކުރެވިގެންދިޔަ އެޕްލިކޭޝަންގެ ސަބަބުން އާންމުންނަށް މުދަލު ޒަކާތް ދެއްކުމަށް ފަސޭހަ ވެގެންދާނެ ކަމަށެވެ.\n"ފަސޭހަކަމާއެކީ މުދަލު ޒަކާތް ދެއްކިގެންދާނެ. ނަމާދާ ރޯދައާއި ހައްޖުގެ އަޅުކަމަށް ހުންނަ ޝައުގުވެރިކަން މުދަލު ޒަކާތް ދެއްކުމަށް ވެސް އުފައްދަން ޖެހޭ. މުދަލު ޒަކާތަކީ ރުކުނެއް،" މިނިސްޓަރު ވިދާޅުވިއެވެ.\nމީގެ އިތުރުން މިރަސްމިއްޔާތުގައި މިނިސްޓަރު ވިދާޅުވީ، ޒަކާތް ނެގުން މީރާއާ ހަވާލުކޮށްގެން ކުރިއަށްގެންދާތީ ވަރަށް ގިނަ ފަރާތްތަކަކުން ސުވާލު ކުރަމުންދާ ކަމަށާއި ނަމަވެސް އެކަމަކީ އިސްލާމީ ގިނަ ގައުމުތަކެއްގައިވެސް ކުރަމުން އަންނަ ކަމެއް ކަމަށެވެ. އަދި ވިދާޅުވީ، ޒަކާތް ބެހުމުގައި މީގެ ކުރިން ވަރަށް ގިނަ މައްސަލަތައް ދިމާވެފައިވާކަން އޮޑިޓް ރިޕޯޓްތަކުން ދައްކާ ކަމަށާއި މީރާއަކީ ދައުލަތުގެ ފައިސާ ބަލަހައްޓާ ފަރާތްކަމުން އެކަންކަމަށް އެކަށީގެންވާ ބަދަލެއް ފެންނާނެ ކަމަށެވެ.\n"އެހެންވެ މިނިސްޓްރީން 2016 ވަނަ އަހަރު އެގޮތަށް ނިންމައި މީރާއާ ހަވާލު ކުރެއްވީ، އެކަމުގެ ސަބަބުން މިއަދު މިދަނީ ހެޔޮ ބަދަލުތައް ފެންނަމުން، އެކަކަށްވުރެ ގިނަ މުއައްސަސާތަކުން ކުރާ މަސައްކަތެއްގައި ބަރަކާތްހުރެ ކާމިޔާބު ލިބޭނެތީ،" މިނިސްޓަރު ވިދާޅުވި އެވެ.\nމިނިސްޓަރު އިތުރަށް ވިދާޅުވީ، މިއަދު އިފްތިތާހް ކުރެވުނު އެޕުން މުދަލު ޒަކާތްދެއްކުމަށް ގިނަގުނަ ފަސޭހަތަކެއް ވެގެންދާނެ ކަމަށާއި އޭގެ ބޭނުން ގިނަ ބަޔަކު ހިފާނެ ކަމަށް އުންމީދު ކުރާ ކަމަށެވެ.\nމީރާ އާއި މިނިސްޓްރީ އެއްކޮށް މަސައްކަތް ކުރުމަށް އެއްބަސްވެފައިވަނީ 2016 ވަނަ އަހަރެވެ\nމާޗް 5, 2018 19:26\nމަމެން މުދަލުގެ ޒަކާތް ދެއްކީމާ އެފައިސާ އަށް ވާގޮތް ބުނެލަދީބަލަ. މަމެން މިހާރު ވިސްނަނީމަމެންގެ މުދަލުގެ ޒަކާތް ނިކަމެތި ފަގީރުންނަށް މަމެން ބަހާލަން.


COVID-19: Umurun dhuvasvee meehunge mauloomaathu twitter medhuverikoh ekkurun huttaalaifi | Mihaaru\nޚަބަރު / އުމުރުން ދުވަސްވީ މީހުން\nކޮވިޑް-19: އުމުރުން ދުވަސްވީ މީހުންގެ މައުލޫމާތު ޓުވިޓާ މެދުވެރިކޮށް އެއްކުރުން ހުއްޓާލައިފި\nދުވަސްވީ މީހެއް: ދުވަސްވީ މީހުންނާ ގުޅޭ މައުލޫމާތު އެއްކުރަނީ އެކަމާ ގުޅޭ އެހެން އިދާރާތަކުން ކަމަށް މިނިސްޓްރީން ބުނި - ފޮޓޯ: ހުސައިން ވަހީދު/ މިހާރު\n25 މާޗް 2020 - 14:15\nއުމުރުން ދުވަސްވީ މީހުންގެ މައުލޫމާތު، އެކަމާ ގުޅޭ އިދާރާތަކުން އެއްކުރަން ފެށުމާ ގުޅިގެން، ޓުވިޓާ މެދުވެރިކޮށް އެ މައުލޫމާތު ހޯދުމަށް ޖެންޑާ މިނިސްޓްރީން އިއްޔެ ފެށި މަސައްކަތް މިއަދު ހުއްޓާލައިފި އެވެ.\nދުނިޔޭގައި މިހާރު ފެތުރެމުންދާ ކޮވިޑް-19 އިން އެންމެ ބޮޑު އަސަރެއް ކުރަނީ އުމުރުން ދުވަސްވީ މީހުންނަށެވެ. އެހެންވެ، އިމަޖެންސީ ހާލަތެއްގައި އެ މީހުންނަށް އަވަސްކަމާ އެކު ހިދުމަތް ދިނުމަށްޓަކައި، މައުލޫމާތު އެއްކުރަން ޓްވިޓާ މެދުވެރިކޮށް ޖެންޑާ މިނިސްޓްރީން އިއްޔެ ފޯމެއް ދައުރުކުރި އެވެ.\nނަމަވެސް މި މަސައްކަތް މިކަމާ ގުޅޭ އިދާރާތަކުން ކުރަން ފެށުމުން އެ ފޯމު މިހާރު ވާނީ ނަގާފައި ކަމަށް އެ މިނިސްޓްރީން ބުންޏެވެ.\nއުމުރުން ދުވަސްވީ މީހުންގެ މަޢުލޫމާތު އެކަމާ ގުޅުން ހުރި ސަރުކާރުގެ އިދާރާތަކުގެ އެހީތެރިކަމާއެކު ހޯދުމުގެ މަސައްކަތް މި ވަގުތު ކުރެވެމުންދާތީ، މިނިސްޓްރީން ޓުވިޓަރ މެދުވެރިކޮށް އިއްޔެ ދައުރުކުރެވުނު ފޯމުގެ މަސައްކަތް ހުއްޓާލެވިފައިވާ ވާހަކަ ދެންނެވީމެވެ.\n— Ministry of Gender, Family and Social Services (@MoGFSSmv) March 25, 2020\nޖެންޑާ މިނިސްޓްރީން މަސައްކަތް ކުރީ އުމުރުން ދުވަސްވީ މީހުންގެ އުމުރާއި އެ މީހުންގެ ދިރިއުޅުމުގެ ހާލަތުގެ އިތުރުން އެ މީހުންގެ ސިއްހަތާ ގުޅޭ މައުލޫމާތު އެއްކުރުމަށެވެ. މިނިސްޓްރީއާ އެކު ހިއްސާ ކުރާ މައުލޫމާތެއް އެއްވެސް އިތުރު ފަރާތަކަށް ހިއްސާ ނުކުރާނެ ކަމެއް ކަމަށް ވެސް އެތަނުން އިއްޔެ ބުންޏެވެ.\nފަރުވާއެއް މިހާތަނަށް ހޯދިފައިވާ ނުވާ ކޮވިޑް ބަލިން ރައްކާތެރިވާން އެޅޭނެ އެންމެ އެކަށީގެންވާ ފިޔަވަޅަކީ އަމިއްލަ ސާފުތާހިރުކަން ދަމަހައްޓައި، މީހުން އެއްވެ އުޅޭ ތަންތަނަށް ނުދިއުމެވެ. މި ބަލި ރާއްޖެއިން ފެނުނު ފަހުން، ރާއްޖެ އޮތީ ސިއްހީ ނުރައްކަލުގެ ކުއްލި ހާލަތެއްގައި ކަމަށް މި މަހު 12 ގައި ސަރުކާރުން އިއުލާން ކުރި އެވެ. އަދި މީހުން އެއްވެ އުޅުން މަދުކުރުމަށްޓަކައި ސްކޫލްތަކާއި ސަރުކާރު އޮފީސްތަކުގެ އިތުރުން ޖިމް ފަދަ ތަންތަން ވެސް ވަނީ ބަންދުކޮށްފަ އެވެ.\nCOVID-19: Dhuvasvee meehun registry vaan Gender Ministry in edhefi\nމި ބައްޔަށް މިހާތަނަށް ރާއްޖެއިން ޕޮޒިޓިވްވި 13 މީހުންނަކީ ރިސޯޓުތަކުގެ ބިދޭސީ މުވައްޒަފުން/ޓޫރިސްޓުންނެވެ. އޭގެ ތެރެއިން ފަސް މީހަކު ބަލިން ރަނގަޅުވި ނަމަވެސް ދުނިޔޭގައި މި ބަލި އަންނަނީ އަދިވެސް ބާރުމިނުގައި ފެތުރެމުން ކަމަށް ވުމުން، މިކަމާ މެދު ގެންގުޅޭ ސަލާމަތީ ފިޔަވަޅުތައް އަދިވެސް ދަމަހައްޓަން ޖެހޭނެ ކަމަށް ސަރުކާރުން އަންނަނީ ތަކުރާރު ކުރަމުންނެވެ.\nއުމުރުން ދުވަސްވީ މީހުން ހެލްތު ޕްރޮޓެކްޝަން އެޖެންސީ ޖެންޑާ މިނިސްޓްރީ ސިއްހީ ކުއްލި ނުރައްކަލުގެ ހާލަތު\n4 ކޮމެންޓް,0ރިއެކްޝަންސް\nނެޝަނަލް ރެޖިސްޓްރޭޝަން މީ ކީއްކުރަން އޮންނަ ތަނެކޯ؟ އެމީހުންއަތުގަ ހުންނާނެ ދޯ ތިކަހަލަ އިންފޯ؟\nވުޒާރާތަކުގެ ކޯޑިނޭޝަން ނެތް ކަން މި ފެންނަނީ\nޖެންޑާމިނިސްޓްރީން އެއްވެސް ކަމެއް ރަނގަަޅަކަށް ނުކުރެވޭ! އެޓީމަކީވެސް އެވަރުގެ ގާބިލުކަމެއް އޮތް ޓީމެއްކަމަށް ނުބެލެވޭ! ކުޑަކުދިންގެ ކަންކަން ހަމަޔކަށް އަޅުވަން ނޭނގުނުބަޔަކު ކޮން މުސްކުޅި ދުވަސްވީމީހުންގެ ކަންކަމެއްތޯ ހައްލައް އަޅުވާނީ. މިނިސްޓަރަށް ނަންނޯޓް ހަފަރުކުރިއަސް އެއްމަސްވާއިރު ނުގުޅާތަނެއް.\nސްޓުޕިޑިޓީ ޓު ދަ މެކްސް. ސާބަހޭ ޖެންޑަރ.


Nethimoshumaai;Gheeba Bunumaai' Dhebau oduvumuge Nubaikan | FenvaruOnline\nނެތިމޮށުމާއި، ޣީބަބުނުމާއި، ދެބައުއޮޑުވުމުގެ ނުބައިކަން\n14:12 -9ފެބުރުއަރީ 2019 -0comment\nގިނަ ފަހަރަށް ގިނަ އެއްވުންތަކަކީ، ބައްދަލަވުންތަކަކީ ނުވަތަ ޖަލްސާތަކަކީ އޭގައި އަނެއް މުސްލިމް އަޚާގެ ނެތިމޮށުމާއި ޣީބަބުނުން އެންމެ ގިނަ ކަމެއްގެ ގޮތުގައި ހިމެނިގެންދާ ކަންތައްތަކެވެ. ހަމަކަށަވަރުން މިއީ މާތް ﷲ، އެކަލާނގެ އަޅުތަކުންނަށް ޙަރާމްކުރައްވާފައިވާ ބޮޑުވެގެންވާ ދެފާފައެވެ. މާތް ﷲ ވަޙީކުރައްވާފައިވެއެވެ. “… އަދި އެއްބަޔަކު އަނެއް ބަޔަކަށް ޣީބަ ނުބުނާށެވެ! ތިޔަބައިމީހުންކުރެ އެކަކުވެސް އޭނާގެ އަޚާގެ މަސް މުޅަކޮށް ކެއުމަށް ލޯބިކުރާނޭ ހެއްޔެވެ؟ ފަހެ، ތިޔަބައިމީހުން އެކަމަކަށް ނުރުހޭނޫއެވެ. އަދި ތިޔަބައިމީހުން ﷲ އަށް ތަޤްވާވެރިވާށެވެ…” (އަލްޙުޖުރާތު ސޫރަތުގެ 12 ވަނަ އާޔަތް)\nމާތް ﷲގެ ރަސޫލާ މުޙައްމަދު ޞައްލަﷲ ޢަލައިވަސައްލަމަ މިއާޔަތުގެ މާނަ ބަޔާންކޮށްދެއްވިއެވެ. މާތް ﷲ ރުއްސުންލެއްވި އަބޫ ހުރައިރާގެފާނުގެ އަރިހުން ރިވާވެގެންވެއެވެ. ސަލާމާއި ޞަލަވާތްލެއްވި އިތުރު އެކަލޭގެފާނު ޙަދީޘް ކުރެއްވިއެވެ. “ޣީބަ ބުނުމަކީ ކޮބައިކަން ތިޔަބޭކަލުންނަށް އެނގޭތޯއެވެ؟” އެބޭކަލުން ދެންނެވިއެވެ. “މޮޅަށް ދެނެވޮޑިގަންނަވަނީ ﷲ އާއި އެކަލާނގެ ރަސޫލާއެވެ.” ޙަދީޘްކުރެއްވިއެވެ. “އެއީ ތިބާގެ އަޚާ ނެތްތަންތާގައި އޭނަ ނުރުހޭފަދަ ވާހަކަ ދެއްކުމެވެ.” އެކަލޭގެފާނަށް ދެންނެވުނެވެ. “ތިމަންގެ އަޚާގެ ކިބައިނގައި އެކަމެއް ހުރިނަމަ އެވެސް ވާނީ ޣީބައަށްތޯއެވެ؟” ޙަދީޘްކުރެއްވިއެވެ. “އޭނާގެ ކިބައިގައި ތިބުނާ ކަމެއް ހުރީވިއްޔާ އެވާހަކަ ދެއްކުމަކީ ޣީބަ ބުނުމެވެ. އަދި އޭނާގެ ކިބައިގައި އެކަމެއް ނެތްނަމަ އެއީ އޭނާ އާއި ބެހޭގޮތުން ހެދޭ ބުހުތާން ދޮގެކެވެ.” (ރިވާކުރެއްވީ މުސްލިމް، 2001/4) ބުނެވޭ ވާހައަކީ ތެދެއް ނަމަވެސް އޭނާ ނުރުހޭ ވާހަކައެއްނަމަ އެވާހަކަ ދައްކައިގެން ނުވާނެއެވެ. އެފަދަ ވާހަކައެއް ދައްކައިފިނަމަ އެވާނީ ނެތިމޮށުމަށެވެ. ތެދެއް ވިޔަސް ދައްކަންވާނީ އެވާހަކަ ރައްދުވާ މީހާ އެވާހަކައެއް ދެކެވުނަސް ނުރުހުންތެރިނުވާ ވާހަކަތަކެވެ.\nޣީބަބުނުން ނުވަތަ ނެތިމޮށުމުގެ މާނައަކީ މުސްލިމަކާއި މެދު ބުނެވޭ އެއްޗަކީ ތެދެއް ނަމަވެސް އެއީ އޭނާ އެވާހަކަތައް ދެކެވޭ އަޑުއަހަން ބޭނުންނުވާ ވާހަކައެއް ދެއްކުމެވެ. އެއީ އޭނާގެ ސިފައާއި މެދު ނަމަވެސް، ދީނީ ކަންތައްތަކާއި މެދުނަމަވެސް، އަޚްލާޤާއި މެދު ނަމަވެސް ނުވަތަ އެހެންވެސް އޭނާގެ އަމިއްލަ ނަފްސާއި ގުޅޭ ކަމެއް ނަމަވެސްމެއެވެ. ޣީބަބުނުމުގެ ތަފާތު ވައްތަރުތައް ހުންނައިރު، ޣީބަ ބުނުމުގެ އަނެއް ވައްތަރަކީ މަޖާކޮށް ފުރައްސާރަކުރުމުގެ ގޮތުން އޭނާ ކުރާކަމެއް، ބުނާއެއްޗެއް ނުވަތަ ހަރަކާތެއް ތަކުރާރުކުރުމެވެ. އަދި މަލާމާތްކުރުމޭ އަޅުގަނޑުމެން މިކިޔާ ޢަމަލަކީ ވެސް ހަމަ ފުރައްސާރަކުރުމުގެ މާނާގައި ބޭނުންކުރެވޭ ބަހެކެވެ.\nބައެއްމީހުން ޢީބަބުނުމުގެ މައްސަލަ ނަގަނީ ވަރަށް ލުއިކޮށެވެ. އެހެންނަމަވެސް މިކަމަކީ މާތް ﷲ ގެ ހަޟުރަތުގައި އެހާމެ ސީރިއަސް މައްސަލައެކެވެ. އެކަން އަޅުގަނޑުމެންނަށް އަންގައިދެނީ ކީރިތި ރަސޫލާ ޞައްލަﷲ ޢަލައިވަސައްލަމަގެ މިބަސް ފުޅުންނެވެ. ” 72 ވައްތަރެއްގެ ރިބާ ވެއެވެ. އޭގެ އެންމެ ކުޑަ މިންވަރަކީ މީހަކު އޭނާގެ އުފަން މަންމައާއި އެކު ގުޅުން ހިންގުން ފަދަ ނުބައިކަމެކެވެ. އަދި އޭގެ އެންމެ ނުބައި މިންވަރަކީ މީހަކު އޭނާގެ އަޚާގެ ދެބައުއޮޑުވާ ހިނދެވެ.” (ސިލްސިލާ އަލްސަހީހް، 1871)\nނެތިމޮށުމާއި، ޣީބަބުނުމާއި ދެބައުއޮޑުވެމުންދާ ޖަމާޢަތެއްގައި ތިބާ ހުރިނަމަ އެ ޝައިޠާނީ ޢަމަލު މަނާކޮށް އެމަޖިލިހުގައިނުވާ ތިބާގެ އަޚުން ހިމާޔަތްކުރަން ވާނެއެވެ. ކީރިތި ރަސޫލާ ޞައްލަﷲ ޢަލައިވަސައްލަމަ އަހަރެމެންނަށް މިކަމަށް ހިތްވަރުދެއްވާފައިވަނީ އެކަލޭނގެފާނުގެ މި ބަސްފުޅުންނެވެ. “އެމީހެއްގެ މުސްލިމް އަޚާގެ ގަދަރު ހިމާޔަތްކޮށްފި މީހެއްގެ މޫނު މާތް ﷲ ޤިޔާމަތް ދުވަހުން އަލިފާނުން ސަލާމަތް ކޮށްދެއްވާނެއެވެ.” (ރިވާކުރެއްވީ އަޙްމަދު، 450/6)\nބައެއް މީހުންނަކީ ދެމީހެއް ނުވަތަ ދެބައެއްގެ ދޭތެރޭ ފިތުނަ އާއި ނުރުހުންތެރިކަން އުފެއްދުމައްޓަކައި ތަކުރާރުކޮށް އެހެން މީހުންގެ ވާހަކަތައް ދައްކަމުންދާ މީހުންނެވެ. ހަމަކަށަވަރުން މިއީ ގުޅުންތައް ރޫޅިގެން ދިޔުމާއި ދެބައެއްގެ މެދުގައި ރުޅިވެރިކަން އުފެދުމަށް މެދުވެރިވާ އެންމެ ބޮޑު އެއް ސަބަބެވެ. މާތް ﷲ ވަޙީކުރައްވާފައިވެއެވެ. “އަދި ގިނަގިނައިން ހުވާކޮށްހަދާ، އިހާނަތްތެރިކަން ލިބިގެންވާ ކޮންމެ މީހަކަށް ކަލޭނގެފާނު ކިޔަމަންވެވަޑައިނުގަންނަވާށެވެ! (އެއީ)، ޣީބަބުނެހަދާ، ދެބައޮޑުވަމުން ހިގައިއުޅޭ މީހާއެވެ.” (ޤަލަމް ސޫރަތުގެ 10، 11 ވަނަ އާޔަތް)\nމާތް ﷲ ރުއްސުންލެއްވި ޙުޛައިފާ ވިދާޅުވިއެވެ. ކީރިތި ރަސޫލާ ޞައްލަﷲ ޢަލައިވަސައްލަމަ ޙަދީޘްކުރެއްވިއެވެ. “ޖާސޫސަކު (ބަޔަކު ދައްކާ ޒާތީ ވާހަކަ ސިއްރުން އަޑުއަހާ މީހާ) ސުވަރުގެ ނުވަންނާނެއެވެ.” (ރިވާކުރެެއްވީ ބުޚާރީ، އަލްފަތު 472/10) މިބައިމީހުންނަކީ އެއްބަޔަކު ދައްކާ ވާހަކަ އެމީހުންނަށް ނުއެނގި ސިއްރުން އަޑުއެހުމަށްފަހު ގޮސް އަނެއްބަޔަކު ގާތުގައި އެވާހަކަތައް ކިޔާދޭ މީހުންނެވެ. މާތް ﷲ ވަޙީކުރައްވާފައިވެއެވެ. “އޭއީމާންވެއްޖެ މީސްތަކުންނޭވެ!… ތިޔަބައިމީހުން އެކަކު އަނެކަކަށް ޖާސޫސް ނުކުރާށެވެ….” (އަލްޙުޖުރާތު ސޫރަތުގެ 12 ވަނަ އާޔަތް)\nމާތް ﷲ ރުއްސުންލެއްވި އިބްނު ޢައްބާސް ވިދާޅުވިއެވެ. “ކީރިތި ރަސޫލާ ޞައްލަﷲ ޢަލައިވަސައްލަމަ މަދީނާގެ ބަގީޗާއެއް ކައިރިން ވަޑައިގެންނެވިއެވެ. އަދި ދެމީހަކަށް ކަށްވަޅުގައި އަޒާބު ދެވެމުންދާ އަޑު އެކަލޭނގެފާނަށް އިވިވަޑައިގެންނެވިއެވެ. ރަސޫލާ ޞައްލަﷲ ޢަލައިވަސައްލަމަ ޙަދީޘްކުރެއްވިއެވެ. “އެމީހުންނަށް އެބަ އަޒާބުދެވެއެވެ. އެހެންނަމަވެސް އެމީހުންނަށް އެއަޒާބުދެވެނީ ބޮޑު ފާފައަކަށްނޫނެވެ. ދެމީހުންކުރެ އެކަކީ ކުޑަކަމުދިޔުމަށްފަހު ރަގަޅަށް ތާހިރުނުވާ މީހެކެވެ. އަދި އަނެކަކީ ދެބައުއޮޑުވަމުން ހިނގާ މީހެކެވެ… (ރިވާކުރެއްވީ އަލްބުޚާރީ 213، 5705)\nދެބައުއޮޑުވުމުގެ އެންމެ ނުބައި އެއްވައްތަރަކީ ދެމަފިރިންގެ މެދުގައި ދޭތެރެޖައްސާ ރުޅިވެރިކަން އުފައްދަން މަސައްކަތްކުރުމެވެ. ދެބައުއޮޑުވުމުގެ އެތައް ވައްތަރެއް ހުންނައިރު މަސައްކަތުގެ މާހައުލަށް ބަލާލައިފިނަމަވެސް ފެނިގެންދަނީ މިކަހަލަ މަންޒަރުތަކެކެވެ. ވެރިއަކަށް ހުންނަމީހާ ގާތުގައި އެއް މުވައްޒެފެއްގެ ނުރަގަޅު ވާހަކަދައްކާ އެމުވައްޒަފަކާ ވެރިންނާ ދެމެދު ނުރުހުންތެރިކަން އުފެއްދުމަށްފަހު އޭނާގެ އަމިއްލަ މޮޅުކަންދައްކައި ކުރިއަރައިގެން ދާން މަސައްކަތްކުރާތަން ފެންނަނީ މަދުންނެއްނޫނެވެ. މިއީ ހަމަކަށަވަރުން މާތް ﷲ ނަޙީކުރައްވާފައިވާ އަދި މުޖުތަމަޢު ހަލާކުކުރަނިވި ފާފައެކެވެ.\nމާތް ﷲ ވަޙީކުރެއްވިއެވެ. “މުއުމިނުން ވާކަން ކަށަވަރީ އަޚުންތަކެއްކަމުގައެވެ. ފަހެ، ތިޔަބައިމީހުންގެ ދެއަޚުންގެ ދެމެދުގައި ތިޔަބައިމީހުން ޞުލްޙަ ކުރާށެވެ. އަދި ތިޔަބައިމީހުން ﷲ އަށް ތަޤުވާވެރިވާށެވެ! (އެއީ) ތިޔަބައިމީހުންނަށް ރަޙްމަތް ލެއްވުމަށްޓަކައެވެ.” (އަލްޙުޖުރާތު ސޫރަތުގެ 10 ވަނަ އާޔަތް)\nމާތް ﷲ ވަޙީކުރައްވާފައިވެއެވެ. “އޭ އީމާންވެއްޖެ މީސްތަކުންނޭވެ! ފިރިހެނުންގެ އެއްބަޔަކު އަނެއްބަޔަކަށް ފުރައްސާރަނުކުރާ ހުށިކަމެވެ! އެހެނީ އެފުރައްސާރަ ކުރި މީހުންނައްވުރެ، އެފުރައްސާރަކުރެވުނު މީހުން މާހެޔޮކަން ބޮޑު ކަމުގައި ވެދާނެއެވެ! އަދި އަންހެނުންގެ އެއްބަޔަކު އަނެއްބަޔަކަށް ފުރައްސާރަނުކުރާ ހުށިކަމެވެ! އެހެނީ އެފުރައްސާރަ ކުރި މީހުންނައްވުރެ، އެފުރައްސާރަކުރެވުނު މީހުން މާހެޔޮކަން ބޮޑު ކަމުގައި ވެދާނެއެވެ! އަދި ތިޔަބައިމީހުންގެ އަމިއްލަ ނަފްސުތަކަށް ޢައިބު ނުކިޔާށެވެ! (އެބަހީ އެކަކު އަނެކަކަށް ޢައިބު ނުކިޔާށެވެ!) އަދި އެއްބަޔަކު އަނެއްބަޔަކަށް ނުރުހޭކަހަލަ ލަޤަބުތަކުން ނުގޮވާށެވެ! އީމާންވުމަށްފަހު ފާސިޤުވުމުގެ ނަން ލިބުމަކީ، ހާދަހާ ނުބައިވެގެންވާ ކަމެކެވެ. އަދި (އެކަންތަކުން) ތައުބާ ނުވި މީހާ (ދަންނާށެވެ!) ފަހެ، އެއުރެންނީ، ހަމަ އަނިޔާވެރިންނެވެ.” (އަލްޙުޖުރާތު ސޫރަތުގެ 11 ވަނަ އާޔަތް)ސޯސް: ރާއްޖެއިސްލާމް\nރައީސް ޔާމީން ސަރުކާރުން އޭދަފުށީ މަގުތަކުގައި ތާރުއަޅަން ފޮނުވި މެޝިންތައް އަނބުރާ ގެންދަނީ\nލަންދޫގައި ފުރަތަމަ ފަހަރަށް ބޮޑުޖަމާޢަތުގައި ޢީދު ނަމާދުކުރަނީ\n250ޓަނު މަހާއި އެކު ރާއްޖޭގެ ކަނޑުގެ ސަރަހައްދުން އަނެއްކާއިވެސް ބޯޓެއް އަތުލައިގެންފި\nޑޯޓްމަންޑް އެއްވަރުވެ، ދެވަނަ ބުރަށް ދިއުމުގެ ފުރުސަތު ހަނިވެއްޖެ\n27 ސެޕްޓެމްބަރު 2017\nޗެލްސީ މޮޅުވިއިރު، ލިވަޕޫލާއި ޓޮޓެންހަމް ކުޅުނުމެޗުތަކުން އަތްދަށުނުވެ ސަލާމަތްވެއްޖެ\nޗިކުންގުންޔާ އާއި ޑެންގީއާ އިތުރުވަމުންދާތީ މަދިރިއާ ދެކޮޅަށް ކެމްޕެއިނެއް ފަށައިފި\nއިންކަމް ޓެކްސް ނަގަން ފެށުމުން އަޅުގަނޑުމެން މި އެދޭ، ޖަޒީރާވަންތަ ތަރައްޤީގެ ހިތްފަސޭހަކަން ލިބެން ފަށާނެ: ރައީސް ޞާލިޙް\nސްވައިން ފްލޫގެ ނުރައްކާ ބޮޑުވެ ސްކޫލްތައް ބަންދުކޮށްފި\nބައިލައްކަ ޑޮލަރުގެ އެހީއެއް އިންޑިއާއަށް ދިނުމަށް ދިވެހި ސަރުކާރުން ނިންމައިފި


Modi ge dhiriulhuvvumaai hayaathah avas kalhi eh!\nބޮޑު ވަޒީރު މޯދީގެ ރަސްމީ ދަތުރުފުޅު\nމޯދީގެ ދިރިއުޅުއްވުމާއި ހަޔާތަށް އަވަސް ކަޅިއެއް!\nބޮޑު ވަޒީރު ނަރެންދުރަ މޯދީ\nއުފަންދުވަސް: ސެޕްތެންބަރ 17، 1950\nއުފަން ތަން: ވަދްނާގަރު، ގުޖްރާތު، އިންޑިޔާ\nފުރިހަމަ ނަން: ނަރެންދުރަ ދަމޯދަދާސް މޯދީ\nބައްޕަގެ ނަން: ދަމޯދަދަދާސް މޯދީ\nމަންމަގެ ނަން: ހިރާބަ މޯދީ\nކާވެނީގެ ގޮތުން ގުޅިފައިވަނީ: ޖަޝޯދަބެން މޯދީ\nތައުލީމު: ބީއޭ، ދެެއްލީ ޔުނިވަރސިޓީ 1978، އެމްއޭ ގުޖްރާތު ޔުނިވަރސިޓީ 1983\nއުމުރުފުޅުން 18 އަހަރުގަ މޯދީ ކައިވެނި ފުޅު ބައްލަވައިގަތެވެ. ދެހާސް ސާދަ ވަނަ އަހަރު ބޮޑުވަޒީރު ކަމާއި ކުރިމަތިލެއްވުމުގެ ކުރިން މުޅިން ވިދާޅުވަނީ ކައިވެނިފުޅެއް ނުކުރައްވާ ކަމަށެވެ. ނަމަވެސް އިންތިހާބަށް ކުރިމަތި ލެއްވުމާއި ހަމައިން އަދި އިލެޝަނަށް ކެންޑިޑޭޓުންގެ ފޯމު ހުށައެޅުއްވި އިރު ދެން އިތުރު ގޮތެއް ނެތިގެން ކައިވެނިފުޅެއް ކުރައްވައިގެން އުޅުއްވާ ކަމަށް އިއުތިރާފް ވެވަޑައިގަތެވެ.\nޒުވާން އުމުރު ފުޅުގައި އމިއްލަ ގެ ދޫކުރައްވާ އިންޑިޔާގެ އެކި ހިސާބައް ދަތުރު ކުރެއްވި އެވެ.\nސޯޝަލް މީޑިޔާ އާއި ގާތް ބޭފުޅެއްގެ ގޮތުގައި އެބޭފުޅާ ފާހަގަ ކުރެވެއެވެ. އަދި މިހާރުވެސް ޓްވިޓާ އަދި ފޭސް ބުކް އެކަންއުންޓެއް ގެންގުޅުއްވަ އެވެ. ބާރަކް އޮބާމާ ނަންގަވާފަ ދުނިޔޭގެ ސިޔާސީ ލީޑަރުންގެ ތެރެއިން ދެ ވަނައަށް އެންމެ ގިނަ ޓުވިޓާ ފޮލޯވަޒްއިން ގެން ގުޅުއްވަނީ އެބޭފުޅާ އެވެ. އެއީ 47 މިލިޔަނަށް ވުރެ ގިނަ ފޮލޯވާޒްއިންނެވެ.\nއިންޑިޔާ، އިނގިރޭސިންގެ އަޅުވެތިކަމުން މިނިވަންވި ފަހުން "މިނިވަން އިންޑިޔާ" އަށް އުފަން އެ ގައުމުގެ ފުރަތަމަ ބޮޑުވަޒީރަކީ ވެސް މޯދީ އެވެ.\nފާހަގަ ކޮއްލެވޭ ކަންކަން\nއޮކްޓޫބަރ 3، 1972- ހައްދުފަހަނަ އާފައިވާ ވަތަނީ ހިންދޫ ޖަމާއަތެއްކަމުގައިވާ ރާޝްތްރިޔާ ސުވަޔަމްސަވެކް ސަންގް (އާރުއެސްއެސް) އާއި މޯދީ ރަސްމީ ސިފައެއްގައި ގުޅިވަޑައިގަތެވެ.\nޖޫން 1975- އިންދިރާ ގާންދީގެ ވެރިކަމުގައި "ހާއްސަ އިމަޖެންސީ ހާލަތު" އިއުލާންކުރުމާއި ގުޅިގެން ރައްޔިތުންގެ މަދަނީ ހައްގުތައް ގެއްލިފައި ވާތީ އެ ހައްގުތަށް ހޯދުމަށް ކުރެވުނު މުޒާހަރާތަކުގައި މޯދީ ބައިވެރިވެ ވަޑައިގެންނެވިއެވެ.\n1987- އިންޑިއާގެ މެއިން ސްޓްރީމް ޕޮލިޓިކްސް އާއި ގުޅިވަޑައިގަތެވެ. އެ ގޮތުން ބަހާރަތިޔާ ޖަނާތާ ޕާޓީގެ މެންބަރަކަށް ވެވަޑައިގަތެވެ. އޭގެ ފަހުން ބީޖޭޕީ، ގުޖްރާތު ސްޓޭޓްގެ ޖެނެރަލް ސެކެޓްރީ ގެ މަގާމަސް އިންތިހާބު ކުރެވުނެވެ.\nއޮކްޓޫބަރ 3، 1995- ބީޖޭޕީގެ ސެކެޓްރީކަމުގެ މަގާމަށް އިސްކުރެވުނެވެ.\nޖެނުއަރީ 5، 1998- ބީޖޭޕީގެ ގެނެރަލް ސެކެޓްރީކަމުގެ މަގާމަށް އިސްކުރެވުނެވެ.\nއޮކްޓޫބަރ 2001- ބޮޑުވަޒީރު އަތަލް ބިހާރީ ވަޖްޕާއީގެ އިސްނެންގެވުމަކަށް ގުޖުރާތުގެ ޗީފް މިނިސްޓަރުކަމަށް މޯދީ އިސްކުރެވުނެވެ.\nފެބްރުއަރީ 27، 2002- ހަރުކަށި އިސްލާމީ ވިސްނުމުގެ ބަޔަކު ހިންދޫންގެ ހަންގުރާމަ ވެރި ބަޔަކު ދުއްވަމުން ދިޔަ ރޭލެއްގައި ރޯކޮއްލި އެވެ. މީގެ ސަބަބުން 100 އެއްހާ މީހުންނަށް އެކިވަރުގެ އަނިޔާތައްލިބި މަރުވެގެންދިޔައެވެ. ނަތީޖާ އެއްގެ ގޮތުން ޖެހިގެން އައިދުވަހު ހައްދުފަހަނަ އަޅާފައިވާ ހިނދޫން ނުކުމެ 1000 ވުރެ ގިނަ މުސްލިމުންނަށް އަނިޔާކޮށް، ރޭޕްކޮށް ކަތިލާ ހެދިއެވެ. މިހުރިހާ ކަމެއް ހިންގާދިޔައީ ޗީފް މިނިސްތަރ މޯދީގެ ގުޖުރާތުގައެވެ. ގުޖުރާތުގައި ހިންގި މި ދީނީ ހަމަނުޖެހުންތައް ހަމައަކަށް އެޅުވުމުގެ ބަދަލުގައި އެކަންކަން ނުފެންނަވާ ކަމައް ހައްދަވައިގެން އުޅުއްވުމުން ވަރަށް ގިނަ ތުހުމަތުތަކެއް މޯދީ މައްޗަށްވަނީ އުފުލިފައެވެ. އެހެން ނަމަވެސް އެމައްސަލަ އާއި ގުޅިގެން އެއްވެސަކަމެއް މޯދީގެ މައްޗަށް ސާބިތެއް ނުވެއެވެ.\nދިސެންބަރ 2002- ގުޖުރާތުގަ ހިންގި ހަމަނުޖެހުމާއި ގުޅިގެން އަދި އެކަން ހުއްޓުވަން އެކަށީގެންވާ މަސައްކަތެއް ނުކުރެއްވިކަމަށް ބައްލަވާ އުފެދިގެން އައި ސިޔާސީ ޕްރެޝަރާއި ހެދި މޯދީ ގުޖުރާތުގެ ޗީފް މިނިސްޓަރުކަމުން އިސްތިއުފާ ދެއްވިއެވެ. އަދި ހަމަ އަލުން އަނެއްކާ ޗީފް މިނިސްޓަރުކަމަށް ހަމަ އެހަރު މޯދީ އިންތިހާބު ކުރެވުނެވެ.\n2005- މޯދީއަށް ވިސާދިނުމަށް އެމެރިކާއިން ދެކޮޅު ހެދިއެވެ. އެއީ ގުޖުރަތުގަ ހިންގި ލޭއޮހޮރުވުމުގެ ޒިންމާ އުފުލަން ޖެހޭ ފަރާތަކީ މޯދީ ކަމުގައި އެފަރާތުން ދެކޭތީއެވެ.\nޖިލައި، 2007- ގުޖުރާތުގަ އެންމެ ގިނަ ދުވަސް ވަންދެން ޗީފް މިނިސްޓަކަން ކުރެއްވި ބޭފުޅާގެ ފަހުރު ހޯއްދެވިއެވެ. އެއީ 2063 ދުވަހެވެ.\nޑިސެންބަރ 23، 2007- މޯދީ ގުޖްރާތުގެ ޗީފް މިނިސްޓަރަކަށް އިންތިހާބު ކުރެވުނެވެ.\nޑިސެންބަރ 20، 2012- މޯދީ ގުޖްރާތުގެ ޗީފް މިނިސްޓަރުކަން4ވަނަ ފަހަރަށް ކުރެއްވިއެވެ.\nޖޫން 2013- ބީޖޭޕީގެ ލީޑަރުގެ ގޮތުގައި ހަމަޖެހިގެން ދިޔައެވެ. އަދި 2014 ވަނަ އަހަރު އިންތިހާބު ކާމިޔާބު ކޮއްފިނަމަ ދެން އަންނަން ހުރި ބޮޑުވަޒީރަކީ މޯދީ ކަމުގައި ވެގެން ދިޔައެވެ.\nމެއި 20، 2014- މޯދީ ބީޖޭޕީގެ ލިޑަރުގެ ގޮތުން އިންތިހާބު ކާމިޔާބު ކުރެއްވުމަށް ފަހު ބޮޑުވަޒީރަކަށް ހަމަޖެހިގެން ދިޔައެވެ.\nމެއި 26، 2014- އިންޑިޔާގެ 14 ވަނަ ބޮޑުވަޒީގެ ގޮތުގައި މޯދީ ހުވާކުރެއްވިއެވެ.\nސެޕްޓެންބަރ 25، 2014- ދި އެމެރިކަން ޖަސްޓިސް ސެންޓަރ ކިޔާ ހިއުމަން ރައިޓްސް ގުރޫޕަކުން މޯދީ، ގުޖުރާތުގައި މުސްލިމުންނާ ދެކޮޅަށް ހިންގި މައްސަލަ ފައިލްކުރިއެވެ.\nސެޕްޓެންބަރ 27-30، 2014- ބޮޑުވަޒިރުކަން ލިބިވަޑައިގަތުމަށް ފަހު ފުރަތަމަ ފަހަރަށް އެމެރިކާއަށް ވަޑައިގެން ރައީސް ބަރާކް އޮބާމާއާއި ބައްދަލުކުރެއްވިއެވެ.\nނޮވެންބަރު 5، 2014- ފޯބްސް މެގަޒިންއިން ހޮވާ ދުނިޔޭގެ އެންމެ ބާރުގަދަ، ނުފޫޒުގަދަ މީހުންގެ ލިސްޓުފެ 15 ވަނައިގައި ހިމެނުނެވެ.\nޑިސެންބަރ 8، 2014- ޓައިމް މެގަޒިންގެ ފަރާތުން އަހަރަކު އެއްފަހަރު ހޮވާ ދުނިޔޭގެ ޝަހުސިއްޔަތުގެ ޝަރަފް ވަނީ މޯދީއަށް ލިބިވަޑައިގަންފައެވެ.\nޖެނުއަރީ15، 2015- މޯދީ އާއި ދެކޮޅަށް އެމެރިކާގެ ކޯޓަށް ލެވިފައިވާ އިންސަނިޔަތާ ހިލާފް އަމަލު ހިންގުމުގެ މައްސަލަ އެކޯޓުން ބޭރުކޮއްލިއެވެ.\nޖެނުއަރީ 25-27، 2015- އެމރިކާގެ ރައީސް ބަރާކް އޮބާމާ އިންޑިޔާއަށް ވަދައިގެން މޯދީ އާއި ބައްދަލުކުރެއްވިއެވެ. އޮބާމާ ވެގެން ދިޔައީ ރައީސްކަމުގެ ދައުރުގައި2ފަހަރު މަތިން އިންޑިޔާއަށް ޒިޔާރަތްކުރެއްވި ފުރަތަމަ ރައީސް އަށެވެ.\nޑިސެންބަރ 25، 2015- މޯދީ ޕާކިސްތާނަށް ވަޑައިގެން ބޮޑުވަޒީރު ނަވާޒް ޝަރީފާއި ބައްދަލުކުރެއްވިއެވެ. މޯދީގެ ޕާކިސްތާން ދަތުރުފުޅު ވެގެން ދިޔައީ 12 އަހަރު ތެރޭ އިންޑިޔާގެ ބޮޑުވަޒީރަކު ޕާކިސްތާނަށް ކުރެއްވި ފުރަތަމަ ދަތުރު ފުޅަށެވެ.\nޖޫން 8، 2016- މޯދީ، އެމެރިކާގެ ގާނޫނު ހަދާ މަޖިލިހުގައި ތަގްރީރު ކުރެއްވިއެވެ. މިއީ އެމެރިކާގެ ޖޮއިންޓް ކޮންގްރެސް ސެޝަންއެއްގައި ތަގްރީރު ކުރެއްވެވި އިންޑިޔާގެ5ވަނަ ބޮޑުވަޒީރެވެ.\nޖޫން 26، 2017- ފުރަތަމަ ފަހަރަށް ބޮޑުވަޒީރު މޯދީ އެމެރިކާގެ ރައީސް ޑޮނަލްޑް ޓްރަންޕްއާއި ވައިޓްހައުސްގައި ބައްދަލުކުރެއްވިއެވެ.\nޖުލައި 4، 2017- އިޒްރޭލްއަށް ވަދައިގެންނެވި ފުރަތަމަ އިންޑިޔާގެ ބޮދުވަޒީރަކީ މޯދީއެވެ. މޯދީ ވަނީ އިޒްރޭލަށް3ދުވަހުގެ ދަތުރެއް ކުރައްވާފައެވެ.\nމެއި 23، 2019- ހައިރާންކުރަނިވި އައްލަބިއްޔަތާކާއި އެކު އިންދިޔާގެ އާންމު އިންތިހާބު މޯދީ ކާމިޔާބު ކުރެއްވިއެވެ. ބިޖޭޕީއިން ވަނީ އެ އިންތިހާބުގައި 303 ގޮނޑިކާމިޔާބު ކޮއްފައެވެ.\nމެއި 30، 2019-2ވަނަ ދައުރަކަށް އިންދިޔާގެ ބޮދުވަޒީރު ކަމުގެ ހުވާ ކުރެއްވިއެވެ.\nޖޫން 8، 2019-2ވަނަ ދައުރަށް ބޮޑުވަޒީރުކަމުގެ ހުވާ ކުރެއްވުމަށް ފަހު މޯދީ ފުރަތަމަ ފަހަރަށް ގައުމުން ބޭރަށް ކުރާއްވާ2ދުވަހުގެ ދަތުރުފުޅުގައި މިއަދު ރާއްޖޭގައެވެ.\nސައުދީގެ ބިޔަ އިންވެސްޓްމެންޓުތަކެއް އިންޑިއާއަށް\nއެންމެ ގާތް އެކުވެރިއަކީ ޓްރަމްޕް: މޯދީ\nޕާކިސްތާނުގެ ވައިގެ ސަރަހައްދުން މޯދީ ދަތުރުކުރުން މަނާކޮށްފި


Covid vaccine campaign eh FAM in fashaifi\nގައުމީ ކެޕްޓަން އަކުރަމް އަބްދުލް ގަނީ ގަޔަށް ވެކްސިން ޖަަހަނީ\nކޮވިޑް-19 އިން ރައްކާތެރި ވުމަށް ޖަހާ، ވެކްސިން ޖެހުމަށް އާންމުންނަށް ބާރު އެޅުމުގެ ގޮތުން ވެކްސިން ކެމްޕޭނެއް އެފްއޭއެމުން ފަށައިފި އެވެ.\nއެޗްޕީއޭ އާ ގުޅިގެން ފަށާފައިވާ ވެކްސިން ކެމްޕޭން، އެފްއޭއެމުން ފެށީ، ދިވެހި ޕްރިމިއާ ލީގްގައި ވާދަ ކުރާ އަށް ކުލަބުގެ ކުޅުންތެރިންނާއި ކޯޗުން ވެކްސިންގެ ފުރަތަމަ ޑޯޒް ޖެހުމަށް ފަހު އެވެ. "ވެކްސިން ޖަހައިފިންތަ - ހުރިހާ ކުޅުންތެރިންވެސް ޖަހައިފި" މި ތީމްގެ ދަށުން އެފްއޭއެމުން ދަނީ ސޯޝަލް މީޑިއާ ކެމްޕޭނެއް ވެސް ހިންގަމުންނެވެ.\nމި މަހު ލީގް މެދުކަނޑާލުމުން ފުރަތަމަ ޑިވިޝަންގެ ކުލަބުތަކުގެ އިސްވެރިން، ރައީސް އިބްރާހިމް މުހައްމަދު ސޯލިހް އާ ބައްދަލު ކުރަން އެދިވަޑައިގަތުމުން، ރައީސް ވަނީ އެބޭފުޅުނާ ބައްދަލުކޮށް، ކޮވިޑުން ރައްކާތެރި ވުމަށް އަޅާފައިވާ ފިޔަވަޅުތަކަށް އަމަލު ކުރުމަށް އާންމުންނަށް ބާރު އެޅުމަށް އެދިވަޑައިގެންފަ އެވެ. އަދި ކޮވިޑް ވެކްސިން ޖެހުމަށްވެސް އާންމުންނަށް ބާރު އެޅުމަށް ކުޅިވަރުގެ ފަރާތްކުން ނަމޫނާ ދެއްކުމަށް ރައީސް އެދިވަޑައިގެންނެވި އެވެ.\nއެފްއޭއެމްގެ ރައީސް ބަައްސާމް އަދީލް ޖަލީލް ވެސް ވަނީ ރައީސް އިބްރާހިމް މުހައްމަދު ސޯލިހް އަދި ހެލްތު މިނިސްޓަ އަހްމަދު ނަސީމް އާ ބައްދަލު ކުރައްވާފަ އެވެ. މިހާރު މެދުކަނޑާލާފައިވާ ދިވެހި ޕްރިމިއާ ލީގް ފެށުމަށް ވާ ތައްޔާރީތަކުގެ ތެރެއިން ކުލަބުތަކުގެ ޕްރެކްޓިސް ފެށޭނެ އިންތިޒާމެއް ހަމަޖެއްސުމަށް މަސައްކަތް ކުރަމުންދާ ކަމުގެ ފެހި ސިގްނަލް އެ ބައްދަލުވުމުން ލިބިގެން ދިޔަ ކަމަށް ބައްސާމް ކުރެއްވި ޓްވީޓްގައި ވަނީ ވިދާޅުވެފަ އެވެ.\nކޮވިޑް-19 އާ ވޭރިއަންޓް ނުރައްކާ ރާއްޖޭގައި ބޮޑުވުމުން އެޗްޕީއޭއިން މި މަހު އެންގީ ކުޅިވަރުގެ ހުރިހާ ހަރަކާތްތަކެއް ހުއްޓާލުމަށެވެ. އެޗްޕީއޭގެ ހާއްސަ ހުއްދައެއްގެ ދަށުން އޮކްޓޯބަރު މަހު ޕްރެކްޓިސް ފެށިނަމަވެސް، އެޗްޕީއޭގެ އާ އެންގުމާއެކު ކުލަބުތަކުން ޕްރެކްޓިސް ހުއްޓާލަން މި މަހު ޖެހުނެވެ. ލީގް ހުއްޓާލުމުން ކުޅުންތެރިންނަށް ކުރިމަތިވި ދަތިތަކާ ގުޅިގެން ލީގް އަލުން ފެށުމުގެ ހުއްދަ ދިނުމަށް އެދި ކުލަބުތަކުންނާއި ކުޅުުންތެރިން އަދި ކޯޗުން މަސައްކަތް ކުރި އެވެ.\nކުލަބުތަކުގެ އެންމެ ބޮޑަށް ފާހަގަ ކުރާ އެއް ކަމަކީ އިގްތިސޯދީ އެހެން ދާއިރާތަކުގެ މަސައްކަތް ކުރިއަށް ދާއިރު، ފުޓްބޯޅައިން އާންމުދަނީ ހޯދައިގެން ދިރިއުޅެމުންދާ ކުޅުންތެރިންނަށް އެކަމުގެ ދަތިކަން ކުރިމަތިވާނެ ކަމަށެވެ. ކުޅުންތެރިންނަށް މުސާރަ ދެނީ އެ ކުޅުންތެރިން ކުލަބުގެ ޕްރެކްޓިހަށް ނުކުމެ ކުރާ މަސައްކަތަށެވެ. ކުލަބު ތަކުން ބުނީ، ވެކްސިން ޖަހައިގެންވެސް ލީގް އަލުން ފަށަން ކުލަބުތަކުން ތިބީ ތައްޔާރަށް ކަމަށެވެ.\nލީގްގައި ވާދަ ކުރާ ކުޅުންތެރިން ވެކްސިން ޖެހުމުގެ ޕްރޮގްރާމް އެފްއޭއެމުން ފެށީ، މި މަހުގެ 15 ގަ އެވެ. ކޮވިޑް ވެކްސިން ޕްރޮގްރާމްގައި ދުނިޔޭގެ އެންމެ ކުރީ ސަފުގައި ރާއްޖެ ހިމެނެ އެވެ. އަދި އެންމެ ބާރަށް ވެކްސިންގެ ޕްރޮގްރަމް ކުރިއަށްދަނީވެސް ރާއްޖޭގަ އެވެ. ރެއާ ހަމައަށް 90،000 މީހުންނަށް ވަނީ ވެކްސިން ޖަހާފަ އެވެ.\nއެފްއޭއެމް ކޮވިޑް-19 ކޮވިޑް ވެކްސިން


WAMCO balikoh league buruge eh vana Police ah | Mihaaru\nގައުމީ މުބާރާތުގެ މެޗެއްގެ ތެރެއިން ޕޮލިސް ކުޅުންތެރިން.-- ފޮޓޯ: ނިޝާން އަލީ/ މިހާރު\n17 ޑިސެމްބަރ 2019 - 11:34\nރޭގެ މެޗާ ކުރިމަތިލިއިރު ލީގު ބުރުގައި ކުޅުނު ފުރަތަމަ ދެ މެޗުން ވެމްކޯ އާއި ޕޮލިސް ވަނީ ސީދާ ތިން ސެޓުން މޮޅުވެފަ އެވެ. ފޯރިގަދަ މެޗަކަށް ފަހު ރޭ ވެމްކޯގެ މައްޗަށް ޕޮލިހުން ކުރިހޯދިއިރު، ފުރަތަމަ ސެމީ ފައިނަލުގައި މާދަމާ ހަވީރު ވެސް ބައްދަލުކުރާނީ މި ދެ ޓީމެވެ. އެ މެޗުން މޮޅުވާ ޓީމަކަށް ފައިނަލުން ފުރުސަތު ލިބޭނެ އެވެ. ބަލިވާ ޓީމެއް ޖެހޭނީ ތިން ވަނަ ސެމީގައި ކުޅޭށެވެ. ތިން ވަނަ ސެމީގައި ކުޅޭނެ އަނެއް ޓީމަކީ ދެ ވަނަ ސެމީގައި ލޮރެންޒޯ އާއި އަލްމާ ބައްދަލުކޮށް މޮޅުވާ ޓީމެކެވެ.\nޒުވާނުންގެ މަރުކަޒު އެތެރެ ކޯޓުގައި ރޭ ކުޅުނު މެޗުގެ ފުރަތަމަ ސެޓު 25-21 އިން ޕޮލިސް ގެންގޮސްފައިވަނިކޮށް ދެ ވަނަ ސެޓުގައި ވެމްކޯ އިން ވަނީ ތަފާތު ދައްކައި 19-25 އިން ސެޓު ގެންގޮސް އެއްވަރުކޮށްފަ އެވެ. އެކަމަކު ވެމްކޯ އަށް ދެން ކުޅުނު ދެ ސެޓުގައި އެ ކުޅުން ތަކުރާރު ނުކުރެވުނެވެ. ޕޮލިހުން ފަހު ދެ ސެޓުގައި ތަފާތު ދައްކައި މެޗުން މޮޅުވީ އެވެ. ނޭޕާލުގެ ޕްރަތީބާގެ މޮޅު ކުޅުމާ އެކު ޕޮލިހުން މި ދެ ސެޓު ގެންދިޔައީ 25-18، 25-16 އިންނެވެ.\nގައުމީ މުބާރާތުގެ މެޗެއްގެ ތެރެއިން ޕޮލިހުގެ ޕްރަތީބާ ބޯޅަ ފޮނުވާލަނީ. -- ފޮޓޯ: ނިޝާން އަލީ/ މިހާރު\nމި ފަހަރުގެ މުބާރާތަށް އެންމެ ރަނގަޅަށް ޓީމު އެކުލަވާލި ދެ ޓީމަކީ ޕޮލިހާއި ވެމްކޯ އެވެ. ލޮރެންޒޯ ޓީމުގައި ވެސް ފާހަގަކޮށްލެވޭ ކުޅުންތެރިން ހިމެނޭއިރު، އިއްޔެ ހަވީރު އެ ޓީމު ކުޅުނު މެޗުގައި ވަނީ އަލްމާ އަތުން ސީދާ ތިން ސެޓުން މޮޅުވެފަ އެވެ. އެ މެޗުގެ ސެޓުތައް ލޮރެންޒޯ އިން ގެންދިޔައީ 25-13، 25-17، 25-17 އިންނެވެ. މި މެޗުގެ މޮޅު ކުޅުންތެރިޔާގެ މަގާމު ހޯދީ ލޮރެންޒޯ އަށް ކުޅޭ ނޭޕާލުގެ ކުޅުންތެރިޔާ ސަރަސްވަތީ ޗޯދަރީ އެވެ.\nމި އަހަރު އަންހެން ވޮލީ ޓީމަށް ބޭއްވި ފުރަތަމަ މުބާރާތް ކަމަށްވާ އެސޯސިއޭޝަން ކަޕްގެ ޗެމްޕިއަންކަން ހޯދީ ވެމްކޯ އިންނެވެ. މިދިޔަ އަހަރުގެ ގައުމީ މުބާރާތުގެ ޗެމްޕިއަންކަން ހޯދީ ފޮނަދޫ މެދުއަވަށު ކްލަބް ބަލިކޮށް ޕޮލިހުންނެވެ. ވޮލީބޯލް އެސޯސިއޭޝަން ހިންގުމުގައި މި އަހަރު ދިމާވި ތަފާތު މައްސަލަތަކާ ހުރެ ގިނަ މުބާރާތައް ފަސްކުރަން ޖެހުނުއިރު، މި އަހަރު އަންހެން ގައުމީ ލީގު ވެސް ވަނީ ކެންސަލްކޮށްފަ އެވެ.


Fandiyaarun Vaki Kurumugai Amal Ekuranee Gaanoonaai Hilaafah - Jameel - Vaguthu\nދުނިޔެ އަނެއްކާވެސް ކޮވިޑްގެ ބިޔަ ރާޅެއްގެ ތެރެއަށް! - 56 މިނެޓް ކުރިން\nފަނޑިޔާރުން ވަކިކުރުމުގައި އަމަލު އެކުރަނީ ގާނޫނާ ހިލާފަށް - ޖަމީލު\n1 އަހަރު ކުރިން ( އޮގަސްޓް 29, 2019 )\nޖަމީލް ވާހަކަ ދައްކަވަނީ --- ވަގުތު އިމޭޖްސް/އަޝްހާދު އިބްރާހީމް\nފަނޑިޔާރުން ވަކިކުރުމުގައި ޖުޑިޝަލް ސާވިސް ކޮމިޝަން (ޖޭއެސްސީ) އިން އާއި ރައްޔިތުންގެ މަޖިލީހުން އަމަލުކުރަނީ ޑިއު ޕްރޮސެސްގެ އުސޫލާއި ހިލާފަށް ކަމަށް ކުރީގެ ނައިބު ރައީސް ޑރ.މުހައްމަދު ޖަމީލު އަހުމަދު މވިދާޅުވެއްޖެ އެވެ.\nޖަމީލް ކުރެއްވި ޓްވީޓެއްގައި ވިދާޅުވީ ފަނޑިޔާރުން ވަކިކުރުމުގައި ޖޭއެސްސީއިންނާއި މަޖިލީހުން އަމަލު ކުރަނީ ގާނޫނު އަސާސީގައިވާ ގޮތުގެ މަތިން ނޫން ކަމަށާއި އެ ކަމުގެ ސަބަބުން ޑިއު ޕްރޮސެސްގެ އުސޫލު ވެސް ގެއްލިފައިވާ ކަމަށެވެ.\n"ފަނޑިޔާރުން ވަކިކުރުމުގައި ޖޭއެސްސީ އާއި މަޖިލީހުން އަމަލުކުރާ ގޮތުން ޑިއު ޕްރޮސެސް ގެއްލިއްޖެ. ޤާނޫނުއަސާސީގައިވާ ގޮތާ ހިލާފަށް ފަނޑިޔާރުން ވަކިކުރުމުން ޤާނޫނުން ލިބޭ ރައްކާތެރިކަން ގެއްލޭ. ޖޭއެސްސީ ސިޔާސީ ވެފައިވާއިރު މަޖިލީހުން ބަލަނީ ޤާނޫނުއަސާސީއާ ހިލާފަށް ކަން ކުރަން ފަހިކުރަން." ޖަމީލް ވިދާޅުވިއެވެ.\nފަނޑިޔާރުން ވަކިކުރުމުގައި ޖޭއެސްސީ/މަޖިލީހުން އަމަލުކުރާ ގޮތުން ޑިއު ޕްރޮސެސް ގެއްލިއްޖެ. ޤާނޫނުއަސާސީގައިވާ ގޮތާ ހިލާފަށް ފަނޑިޔާރުން ވަކިކުރުމުން ޤާނޫނުން ލިބޭ ރައްކާތެރިކަން ގެއްލޭ. ޖޭއެސްސީ ސިޔާސީ ވެފައިވާއިރު މަޖިލީހުން ބަލަނީ ޤާނޫނުއަސާސީއާ ހިލާފަށް ކަން ކުރަން ފަހިކުރަން\n— Mohamed Jameel Ahmed (@MJameelAhmed) August 29, 2019\nފަނޑިޔާރުން ވަކިކުރުމުގައި ޑިއު ޕްރޮސެސް ގެއްލިފައިވާ ކަމަށް ޖަމީލް ވިދާޅުވެފައި ވަނީ އިއްޔެ ސުޕްރީމް ކޯޓުގެ ފަނޑިޔާރުކަމުން ވަކިކުރި އަބްދުﷲ ދީދީ (ޑީޑީ) ވަކިކުރުމުގެ ކަންތައްތައް ވަރަށް އަވަސް އަރުވާލައިގެން މަޖިލީހުން ކުރިއަށް ގެންގޮސްފައި ވާތީއެވެ.\nޑީޑީ ސުޕްރީމް ކޯޓުގެ ފަނޑިޔާރުކަމުން ވަކިކުރުމުގެ މައްސަލަ ޖޭއެސްސީ އިން މަޖިލީހަށް ފޮނުވިތާ 24 ގަޑިއިރު ނުވަނީސް ވަނީ މަގާމުން ދުރުކޮށްފައެވެ. ޑީޑީގެ މައްސަލަ ޖުޑީޝަލް ކޮމެޓީއަށް ފޮނުވާ، އެކޮމެޓީން އެމައްސަލަ ދިރާސާކޮށް، އަނބުރާ މަޖިލީހަށް ފޮނުވާ، މަޖިލީހުން އެކަމަށް ބަހުސްކޮށް، ޑީޑީ މަގާމުން ދުރުކުރަން ހޭދަވީ 18 ވަރަކަށް ގަޑިއިރެވެ.\nޑީޑީ ވަނީ އޭނާ ފަނޑިޔާރުކަމުން ވަކިކުރީ އެއްވެސް މީހެއްގެ ބާރާއި، ނުފޫޒަކަށް ބެލުމެއްނެތި ޙުކުމް ކޮށްފައި ވާތީ ކަމަށް ވިދާޅުވެފައެވެ.\nއޮގަސްޓް 29, 2019 13:06\nޑީޑީ އާމެދު އެއްވެސް ފިޔަވަޅެއް ނޭޅުމަށް ސްޕްރީމް ކޯޓުން ނެރުނު އަމުރު ކޮބާތަ؟ އެ އަމުރު ވުޖޫދުގައި އޮއްވާ ޑީޑީ ވަކިކުރި ކުރުމަކީ ސްޕްރީމް ކޯޓުގެ އަމުރަށް ތަބަޢަނުވުންކަމުގައި ނުވާނެބާ؟ އެއަމުރު މަޖިލިހުން ބާތިލްކުރީތަ؟ މިއީ ހައްތަހާވެސް އުފެދޭ ސުވާލުތައް!\nއޮގަސްޓް 29, 2019 13:29\nމީ ދެން ކާކުތަ އަދިވެސް ރެލަވަންޓް ވާންވެގެން ކޮރަޕްޓް ފަނޑިޔާރެއްގެ ފަހަތަށް އަރާ ހުރެ ފާޑުފާޑުގެ ކޮމެންޓު ކުރަނީ!\nއޮގަސްޓް 29, 2019 14:41\nމާތްالله ހުރިހާކަމެއްވެސް މޮޅަށް ދެނެވޮޑިގެންވަނީ.\n"ނަޖްވާ" ތިޔަ ބުނާހެން ފަނޑިޔާރު ޑީޑީ އަކީ ކޮރަޕްޓް މީހަކަށް ވިޔަސް، ދިވެއްސަކަށްވަންޏާ\nރާއްޖޭގެ ޤާނޫނު އަސާސީން ލިބިދޭ ޙައްޤުތަށް ލިބެން ޖެހޭނެ.\nއޮގަސްޓް 29, 2019 14:42\nއަންނިއަށް ހުކުމް ކުރީމާ ތިމާމެންނަށް ބާރު ލިބުނު ދުވަހު ޤާނޫނުއަސާސީއާޢި ޚިލާފަށް ބަދަލު ހިފުމުގެ ރޫޙުގައި ފަނޑިޔާރު ވަކިކުރީ. އަދިވެސް ތި އަނިޔާވެރިން އޭގެ ހިތިރަހަ ދެކޭނެ ދުވަސް އަންނާނެ.\nއޮގަސްޓް 29, 2019 16:30\nމސﷲ ހިތިރަހަދެކޭނެ( އމޑޕ)


Barudhan Lui Kuran Fen Boanvee Mivarah! - Vaguthu\nބަރުދަން ލުއި ކުރަން ފެންބޯންވީ މިވަރަށް!\nބަރުދަން ލުއި ކުރަން އެކި މީހުން އެކި އުކުޅުތައް ބޭނުންކުރާ އިރު މިކަމަކީ ދުނިޔޭގެ ހުރިހާ ހިސާބެއްގައިވެސް ކުރާ ކަމެކެވެ. ބަރުދަން ލުއިކުރަން ބޮޑު ހަރަދެއް ކުރާ މީހުންނާއި އެއްވެސް ހަރަދެއް ނުކޮށް އެމަސައްކަތް ކުރާމީހުންވެސް އުޅެއެވެ. މިހާރު މިގެނެސްދެނީ ފެންބޮއިގެން ބަރުދަން ލުއިކުރާނެ ފަސޭހަ ގޮތެކެވެ.\nހަމައެކަނި ފެންބޮއިގެން ބަރުދަން ލުއިކުރަން މަސަައްކަތް ކުރުމަކީ މޮޔަ ކަމެކެވެ. ހަށިގަނޑަށް ބޭނުންވާ ހުރިހާ ވިޓަމިނަކާއި ޕްރޮޓީނެއް ފެނުން ނުލިބުމުގެ ސަބަބުން ހުސް ފެން ބޮއެގެން ބަރުދަން ލުއިކުރަން ކުރާ މަސަައްކަތް ކާމިޔާބު ނުވެ އޭގެ ސަބަބުން ހަށިގަނޑު ނުރައްކަލުގެ ތެރެއަށް ވެއްޓިގެން ދެއެވެ. ބަލިތައް ޖެހުމުގެ އިތުރުން މީހާގެ ގައިގައި ކޮޅަށް ހުންނާނެ ވަރެއް ވެސް މިކަމުގެ ސަބަބުން ނުހުންނާނެއެވެ.\nހަށިގަނޑަށް ބޭނުންވާ ވަރަށް ކާނާ ކެއުމުގެ އިތުރުން ދުވާލެއްގެ މައްޗަށް މަދުވެގެން އަށް ތަށި ފެން ބުއިމަށް ސައިންސުވެރިން އިރުޝާދު ދޭއިރު މި އަދަދަށް ފެންބޯން ޖެހެނީ އެމީހެއްގެ ޖިންސަށާއި މަސައްކަތް ކުރާ މިންވަރަށް ބަލާފައެވެ.\nކެއުމުގެ ކުރިން ފެންބުއިން\nކެއުމުގެ 20 މިނެޓު ނުވަނަ 30 މިނެޓު ކުރިން ދެ ތަށި ފެން ބުއިމަކީ ބަނޑު ފުރިފައި ހުރިކަން އިހުސާސް ކުރެވޭނޭ ކަމެކެވެ. އަދި ގިނައިން ކެއުމުން ދުރުކޮށް ބަރުދަން ލުއިކުރަން ފަސޭހަކޮށްދިނުމުގެ އިތުރުން ހަޖަމް ކުރަންވެސް ފަސޭހަވެގެންދާނެއެވެ.\nގިނައިން ފެން ބުއިމުން ކުރިމަތިވެދާނެ މައްސަލަތައް\nއިންސާނާގެ ހަށިގަނޑުގެ 66 އިންސައްތަ އަކީ ފެނެވެ. ހަށިގަނޑުގައި ގިނަ އަދަދަކަށް ފެން ހުންނައިރު ދުވާލެއްގެ މައްޗަށް ބޯންޖެހޭ ވަރަށްވުރެ އިތުރަށް ފެން ބުއިމުން ލޭގައި ލޮނު ހުންނަ މިންވަރަށް އަސަރުކޮށް ހޮޑުލެވޭ ގޮތް މެދުވެރިވެ ބޯ އަނބުރާ ގޮތްވެއެވެ.\nކަމެއް ހާސިލުކުރަން މަސައްކަތް ކުރާ ނަމަ އެކަމަކާ ގުޅޭ މައުލޫމާތު ހޯދައި އަމިއްލައަށް އެކަން ތިމާ ވަޒަންކުރަންވެސް ޖެހޭނެއެވެ. އެގޮތުގެ މަތީން ބަރުދަން ލުއިކުރަން މަސައްކަތް ކުރާނަމަ ބަރުދަން ލުއިވަނީ ކިހާވަރަކަށްތޯ އަމިއްލައަށް ބަލަން ޖެހޭނެއެވެ. ތިމާ އެކަމެއް ހާސިލުކުރުމަށް ކުރާ މަސައްކަތް އޭރަށް ތިމާއަށް ތަޖުރިބާ ކުރެވޭނެއެވެ.\nފެން ލިބޭނެ އިތުރު ގޮތްތައް\nތަފާތު އެކި ގޮތްގޮތަށް ހަށިގަނޑަށް ފެން އެތެރެ ކުރެވިދާނެއެވެ. އޭގެ ތެރޭގައި ފެންބުއިމުގެ އިތުރުން ގިނަ އަދަދަކަށް ފެން އެކުލެވިގެންވާ ތަރުކާރީއާއި މޭވާގެ ޒަރިއްޔާއިންވެސް ހަށިގަނޑަށް ފެން ލިބޭނެއެވެ. މިފަދަ ބައެއް ތަރުކާރީގެ ތެރޭގައި ބްރޮކަލީ، ކެރޮޓު، ކިއުކަމްބާ، ޕީޗެސް އަދި ކަރާ ހިމެނެއެވެ.\nމި ޑައިޓުގެ އަޖުމަ ބަލާލާނެ ކަމަށް އުންމީދު ކުރަމެވެ. މިއީ ރަނގަޅު ގޮތުގައި ކޮށްފިނަމަ ހަށިގަނޑަށް ފައިދާހުރި ތަފާތު ތަޖުރިބާއެއް ކޮށްދޭނެ ޑައިޓަކަށް ވެގެންދާނެއެވެ.\nކުރެހުމުގެ ތެރެއިން ކުޑަކުދިންގެ6ހުނަރެއް ތަރައްގީކުރެވޭ!\n"ޖިންނި"އަވަށުގައި ހަ މަސް ދުވަސް ވަންދެން ކަރަންޓީންގައި\nއޮކްޓޯބަރ 19, 2020 08:49\nމިލިޔުމަކުން މަށަކަށް ޑައިޓެއް ނުފެނުނު.


ދުނިޔޭގައި ހުރި، މައްސަލައަކަށްފަހު މައްސަލައެއް ކުރިމަތިވަމުން އަންނަ ހަމައެކަނި މީހަކީ ތިބާ ކަމަށް ހީނުކުރާށެވެ!: މުފްތީ މެންކް\nދުނިޔޭގައި ހުރި، މައްސަލައަކަށްފަހު މައްސަލައެއް ކުރިމަތިވަމުން އަންނަ ހަމައެކަނި މީހަކީ ތިބާ ކަމަށް ހީނުކުރާށެވެ! ތިބާ ފަދަ އެތައް ބައަކު ތިބޭނެއެވެ. ތިބާއަށްވުރެ މާ ދަތި ޙާލުގައި އުޅެން ޖެހުނު، އަދި މާގިނަ މުޞީބާތްތައް ކުރިމަތިވި އެތައް ބައަކު މަރުވެ ހިނގައްޖެއެވެ.\nވީމާ މާޔޫސް ނުވެ ހިތްވަރު ކުރާށެވެ. މަގު އަނދިރީއެވެ. މަގުގެ ކޮޅުގައި ޙަޔާތަށް އަލިކޮށްދޭނެ ދަންމަރެއްވާކަން ޔަޤީންކޮށްގެން ކުރިއަށްދާށެވެ! މަގު އޮތީ ފެންނާށެވެ! ﷲ ތަޢާލާއަށް ފުރިހަމައަށް އިތުބާރުކުރާށެވެ! ފުރިހަމަ ޔަޤީންކަމާއިއެކުގައި ކުރިއަށްދާށެވެ!\nމައްސަލައެއް ކުރިމަތިވުމުން މާޔޫސްވެ ގޮތް ހުސްވުމަކީ މުސްލިމުންގެ ސިފައެއް ނޫނެވެ. އެހެނީ އަހަރެމެންނާއި މައްސަލަތައް ކުރިމަތިކުރައްވަވާނެކަން ﷲ ތަޢާލާ ވަނީ އަންގަވައިފައެވެ. އަދި އެކަލާނގެ ލޯބިވެވޮޑިގަންނަވާ އަޅުންނަށް ގިނައިން މައްސަލަތައް ކުރިމަތިކުރައްވަވާނެ ކަމާއި ބޮޑެތި މައްސަލަތައް ކުރިމަތި ކުރައްވަވާނެކަން ވެސް ވަނީ އަންގަވައިފައެވެ.\nމާޔޫސްވެ ގޮތް ހުސްވެ އެކަން ބަލިމަޑުކަމަކަށް ބަދަލުވެގެންދަނީ މިކަންކަން ހަނދާން ނުކުރާ މީހުންނެވެ. ﷲ ތަޢާލާއަށް ފުރިހަމަ ގޮތުގައި އީމާން ވެވޭނަމަ މިބުނި ކަންކަން ހިތްމައްޗަށް ގެނެވޭނެއެވެ. އަދި ކެތްތެރިވާނެއެވެ!


Hunaumun rajaalumuge badhalugai mi beynunkohlaa!\nހުން އަންނަނީ ހަށިގަނޑުގެ ޓެމްޕަރޭޗަރު އާއްމުކޮށް ހުންނަ ވަރަށް ވުރެ މައްޗަށް ދިއުމުންނެވެ. ހަށިގަނޑުގައި ހުން ހުންނަ ނަމަ ލޮލުން ދިލަ ނަގާ ކަހަލަ އިހުސާސްވެ، ތުންފަތް ހިކި އަދި ތަފާތު އެހެން ބައިވަރު ކަންތައް ދިމާވެއެވެ. ހުން އަންނަ ނަމަ އޭގެ މާނައަކީ ހަށިގަނޑުގެ ދިފާއީ ނިޒާމުން ކޮންމެވެސް ބެކްޓީރިއާއެއް ނުވަތަ ވައިރަހެއް ހަށިގަނޑުން ނައްތާލުމަށް މަސައްކަތް ކުރާ އަލާމަތެކެވެ.\nގިނަ ހުމަކީ ނޭވާލިޒާމުގެ މައްސަލަތަކާއި ގުޅިގެން އަންނަ ހުމެވެ. އެހެންކަމުން މިފަދަ ހާލަތްތަކުގައި މީހާގެ ދިފާއީ ނިޒާމް ވަރުގަދަ ކުރުމަށް ރަނގަޅަށް ކާން އެބަވެއެވެ. އާޢްމުކޮށް މި ޖެހޭ އަރުދަފުސް ރޯގާއާއި އިންފުލެއެންޒާ ވައިރަސް ވާރޭވެހޭ މޫސުމުގައި އިތުރުވެއެވެ. އަދި ހޫނު ދުވަސްވަރު ހިރަފުހާއި މެހީގެ ސަބަބުން ބެކްޓީރިއަލް އިންފެކްޝަން އިތުރުވެ ހުން ފެތުރެއެވެ.\nމި ފަދަ ހުމުން ސަލާމަތްވާނެ ގޮތްތަ ގިނަ މީހުން އަބަދުވެސް ހޯދައެވެ. މިގޮތުން ސައިންޓިފިކް ރިސާޗް އިން ދައްކާގޮތުގައި ބައެއް އެންޓިއޮކްސިޑަންޓްސް މަތި ކާނާ އިންވެސް ހަށިގަނޑުގައި އުފެދޭ އިންފެންކްޝަންތަށް މަދުކުރުމަށް އެހީތެރިވެދެއެވެ. ސައިންސްވެރިންގެ ރިސާޗް މިކަމަށް ހެކިދެއެވެ.\nހުންއައިސްގެން އުޅޭއިރު ގިނަފަހަރު އެއްވެސް އެއްޗެއް ކާކަށް ބޭނުމެއް ނުވެއެވެ. ހުންއައިސްގެން އުޅޭނަމަ ރަޖާލަައިގެން އޮތުމުގެ ބަދަލުގައި އަންނަނިވި ކާނާ ބޭނުންކުރުމުން އަވަހަށް ރިކަވަރ ވުމަށް އެހީތެރިވެދޭނެއެވެ. މިކާނާއިން ހަށިގަނޑަށް ހަކަތަ ހޯދުމަށާއި ބަލިން އަރައިގަތުމަށް ނިއުޓިރިއެންޓްސް ލިބޭނެއެވެ.\nހުންއައިސްގެން އުޅޭނަމަ ޗިކަން ސޫޕެއް ބޯލުމުން ގިނަ ފައިދާތަކެއް ކުރެއެވެ. ފުރަތަމަކަމަކަށް ޗިކަން ސޫޕެއް ބޯލުމުން ހަށިގަނޑަށް ބޭނުންވާ ދިޔާތަކެތި ބުއިން އިތުރުވީއެވެ. މީގެ ސަބަބުން ހަށިގަނޑުގެ ޓެމްޕަރޭޗަރު ދަށްކުރުމަށާއި އެކި ކަހަލަ ޓޮކްސިން މަދުކުރުމަށް އެހީތެރިވެދެއެވެ. އަދި ޗިކަން ސޫޕުން ހަށިގަނޑަށް ބޭނުންވާ ޕްރޮޓީން އިތުރުކޮށްދީ ބަލިފަސޭހަވުމަށް އަވަސްކޮށްދެއެވެ.\nހުންއައިސްގެން އުޅޭނަމަ އަވަހަށް ހުމުން ސަލާމާތްވުމަށް ހަށިގަނޑަށް ވަރަށް ގިނަ ޕްރޮޓީން ބޭނުންވެއެވެ. އެހެންކަމުން ބިހާއި ތެޔޮކަން ހުންނަ މަހަކީ އޭގައި ޕްރޮޓީން އަދި އޮމެގާ3އެންމެ ގިނައިން ހިމެނޭ އެއްޗެހިއެވެ. މިއީ މީހާގެ ދިފާއީ ނިޒާމް ވަރުގަދަކޮށްދޭނެ ބާވާތްތަކެވެ.\nހަށިގަނޑަށް ބޭނުންވާ ނިއުޓިރިއެންޓްސް ހޯދުމަށް ތަރުކާރީ ވަރު އެއްޗެއް ނެތެވެ. ރަނގަޅަށް ކައްކާފައި ހުންނަ ތަރުކާރީ ކެއުމުން ބަލިވެ އުޅޭއިރު ހަޖަމުކުރުމަށް ފަސޭހަވެއެވެ. މީގެ އިތުރުން މޭވާ ކެއުމަށް ހާއްސަ ސަމާލުކަމެއް ބަލިވެ އުޅޭއިރު ދޭންވެއެވެ. ގިނަ މޭވާތަކުގައި ވިޓަމިން ސީ ގެ މާއްދާ ވަރަށް ބޮޑަށް އެކުލެވެއެެވެ. މިއީ ދިފާއީ ނިޒާމް ވަރުގަދަކުރުމަށް ވަރަށް މުހިއްމު އެއްޗެއްކެވެ. މޭވާ ކެއުމަށް އުނދަގޫ ނަމަ ތާޒާ މޭވާއިން ޖޫސް ގިރައްިގެން ބުއިންވެސް ރަނގަޅެވެ.\nހުން އައިސްގެން އުޅޭނަމަ ޑޮކްޓަރުން ގްރީކް ޔޯގަޓް ކެއުމަށް ބާރުއަޅައެވެ. ގްރީކް ޔޯގަޓުން ހަށިގަނޑަށް ބޭނުންވާ ރަނގަޅު ބެކްޓީރިއާ ފޮނުވާދީ އެކިކަހަަލަ އިންފެކްޝަން އުފައްދާ މައިކްރޯބްސްގެ ކިބައިން ރައްކާތެރިކޮށްދޭ އެއްޗެކެވެ. މީގެ އިތުރުން މިއީ ޕްރޮޓީން މާއްދާ ގިނައިން އެކުލެވޭ އެއްޗެއްކަމުން ހަށިގަނޑު އަވަހަށް ރިކަވަރ ކުރުމަށް އެހީތެރިވެދެއެވެ.\nކުރުނބާ ފެނަކީ ހަށިގަނޑު ހައިޑްރޭޓް ކުރުމަށް ދެވަނައެއް ނެތް އެއްޗެެއްކެވެ. ހުންއައިސްގެން އުޅޭނަމަ ގިނައިން ދިޔާތަކެތި ބޯންވެއެވެ. އަދި ހާއްސަކޮށް ބޭރަހިނގާނަމައެވެ. ކުުރުނބާ ފެނުން ހަށިގަނޑުން ގެެއްލޭ އިލެކްޓްރޯލައިޓްސް އާއި އެހެން ފުލުއިޑް އަލުން އިތުުރުކޮށްދެއެވެ.\nމުރަނގަފަތަކީ އޭގައި އެންޓި އޯކްސިޑަންޓްގެ މާއްދާވަރަށް ގިނައިން އެކުލެވޭ އެއްޗެއްކެވެ. ހުންއަންނަ ނަމަ މުރަނގަ ފަތްވަރެއް ނެތެވެ. މި ފަތް ކެއްކުމުން ނިއުޓިރިޝަނަނަލް ވެލިއު ދަށްވެއެވެ. މުރަނގަފަތް ކެއުމަށް މިހާރަަކަށް އައިސް މި ފަތުގެ ޕައުޑަރު ބޭނުންކުރެއެވެ. މި ގޮތަށް ޕައުޑަރު ގޮތަށް ހަދާފައިވާ މުރަނގަފަތުގައި 36 އެންޓި އިންފްލެމޭޓަރީ ކޮމްޕައުނޑާއި، 46 އެންޓި އޮކްސިޑެންޑްސް ހިމެނެއެވެ. އަދި މީގައި އަޔަން އަދި ވިޓަމިން ސީ ގެ މާއްދާ ގިނަވުމުން ދިފާއީ ނިޒާމް ވަރުގަދަކޮށްދެއެވެ.


Mihaaru suvarugeygai ehves meehaku vey hehyyeve މިހާރު އެއްވެސް މީހަކު ސުވަރުގޭގައި ވޭ ހެއްޔެވެ؟ – Ilm Mihaaru suvarugeygai ehves meehaku vey hehyyeve\nމިހާރު އެއްވެސް މީހަކު ސުވަރުގޭގައި ވޭ ހެއްޔެވެ؟\nސުވާލު: ނަބީބޭކަލުންނާއި މަލާއިކަތުން ފިޔަވާ އެހެން އެއްވެސް ބަޔަކު މިހާރު ސުވަރުގޭގައި ވޭ ހެއްޔެވެ؟ ނުވަތަ އަޅުގަނޑުމެން އެންމެންވެސް ސުވަރުގެއަށް ނުވަތަ ނަރަކައަށް ވަނުމަށްޓަކައި ޤިޔާމަތް ވަންދެން އިންތިޒާރު ކުރާނީ ހެއްޔެވެ؟ އަޅުގަނޑަށް އަޑު އިވިފައިވާ ގޮތުގައި ބައެއް މީހުންނަށް ސުވަރުގެ ފެނިފައިވެއެވެ. ނުވަތަ އެމީހުން މިހާރުވެސް ސުވަރުގޭގައި ވާކަން ކަށަވަރެވެ. ނުވަތަ އެބައިމީހުންނަކީ ނަބީބޭކަލުން ނުވަތަ މަލާއިތުންކަމުގައި ނުވިނަމަވެސް މިހާރު އެބައިމީހުން ސުވަރުގެއަށް ވަދެ އެތާގައިވާ ތަކެތި އެބައިމީހުންނަށް ފެނިދާނެކަން ކަށަވަރެވެ.\nﷲ ތަޢާލާވަނީ މިހާރުވެސް ސުވަރުގެ ޚަލްޤުކުރައްވާފައެވެ. އަންނަނިވި ޤުދުސިއްޔަ ޙަދީޘްގައިވާ އެކަލާނގެ ބަސްފުޅުން އެކަމަށް ދަލީލު ލިބެއެވެ.\n((أَعْدَدْتُ لِعِبَادِيَ الصَّالِحِينَ مَا لَا عَيْنٌ رَأَتْ…))\nމާނައީ: “ދުވަހަކުވެސް ލޮލަކަށް ފެނިފައިނުވާފަދަ (ތަނެއް) ތިމަން އިލާހުގެ ޞާލިޙު އަޅުތަކުންނަށް ތިމަން އިލާހު ތައްޔާރުކުރައްވައިފީމުއެވެ…”\nޤިޔާމަތްދުވަހުގެ ކުރިން އިންސާނުންގެ ތެރެއިން އެކަކުވެސް އެތަނަށް ވަންނާނެ ހެއްޔެވެ؟\nބޮޑަށް ބުރަ ވެވެނީ އެކަންވަނީ ދެ ގޮތަކަށެވެ:\n1- މަރުވެފައިވާ ޙާލު އެމީހެއްގެ ފުރާނަ ސުވަރުގެއަށް ވަނުން: މިއީ ނަބީބޭކަލުންނަށް ޘާބިތުވެފައިވާ ކަމެކެވެ. އަދި ޝަހީދުންނަށްވެސް ޘާބިތުވެފައިވާ ކަމެކެވެ. އެބައިމީހުންގެ ފުރާނަތައްވާނީ ފެހިކުލައިގެ ދޫނީގެ ތެރޭގައެވެ. އަދި ސުވަރުގޭގައި އެ އުދުހި އެޅޭނެއެވެ. އަދި ހަމައެފަދައިން ރަސޫލާ صلى الله عليه وسلم ޚަބަރުދެއްވާފައިވާ ގޮތުގައި އެކަލޭގެފާނުގެ ހުވަފެންޕުޅުގައި އެކަލޭގެފާނު ސުވަރުގެއަށް ވެދެވަޑައިގަތެވެ. ފަހެ އެއީވެސް ރޫޙަށް މެދުވެރިވި ކަމެކެވެ.\n2 ދެން ފަހެ ހަށިގަނޑާ ފުރާނައާއެކު ސުވަރުގެ ވަނުމާމެދު ދަންނައެވެ. ފަހެ ހަމަކަށަވަރުން އިންސީންނަށާއި ޖިންނީންނަށް އެކަންވާހުށީ ޤިޔާމަތްދުވަހުއެވެ. މީގެން އިސްތިޘްނާވަނީ އާދަމްގެފާނު عليه السلام ބިމަށް ފޮނުއްވުމުގެ ކުރިން އެކަލޭގެފާނު ސުވަރުގޭގައި އުޅުއްވިކަމެވެ. އެފަދައިން އިބްނުލް ޤައްޔިމް رحمه الله އަދި އެނޫން ޢިލްމުވެރިންވެސް ވިދާޅުވެފައިވެއެވެ.\nއައްޝައިޚް މުޙައްމަދު ޞާލިޙް އަލްމުނައްޖިދު\nފަތުވާގެ އަޞްލު: ޢަރަބި ބަހުން ، އިނގިރޭސި ބަހުން


ބުދަ ،14 އޮކްޓޯބަރ 2020 / 10:57\nޑްރަގް އެންފޯސްމަންޓް ޑިޕާޓްމަންޓާއި ފުލުހުންގެ އިންޓެލިޖެންސް އަދި މެރިން ޕޮލިސް ގުޅިގެން 2020 އޮކްޓޯބަރު 12 ވަނަ ދުވަހު ހިންގި އޮޕަެރޭޝަނެއްގައި ކަނޑުމަގުން ރާއްޖެއަށް އެތެރެކުރި 130 ކިލޯގެ މަސްތުވާތަކެއްޗާއެކު ބަޔަކު ހައްޔަރުކޮށްފިއެވެ.\nމި އޮޕަރޭޝަނުގައި ހައްޔަރުކޮށްފައިވަނީ ހަތް މީހެކެވެ. މި ހަތް މީހުންގެ ތެރޭގައި ހިމެނޭ ހަ މީހުންނަކީ 25 އަހަރާއި 48 އަހަރާ ދެމެދުގެ ފިރިހެނުންނެވެ. ދެން ހިމެނެނީ 18 އަހަރުން ދަށުގެ ކުޑަކުއްޖެކެވެ.\nދިވެހިންގެ ބަޔަކު ބޭރުގެ ބަޔަކާއި ގުޅިގެން ދިވެހިރާއްޖެއަށް ކަނޑުމަގުން ގިނަ އަދަދެއްގެ މަސްތުވާތަކެތި އެތެރެކުރަން އުޅޭކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާއި ގުޅިގެން ކަނޑުމަތީގައި ހިންގި މި އޮޕަރޭޝަނުގައި މަސްތުވާތަކެތި ރާއްޖެއަށް އެތެރެކުރުމަށް ބޭނުންކުރި ދޯނި ފުލުހުންގެ ބެލުމުގެ ދަށަށް ގެނެސް ބަލައިފާސްކޮށްފައިވާއިރު، އެދޯނިން ގިނަ އަދަދެއްގެ މަސްތުވާތަކެތި ފެނިފައިވެއެވެ. އަދި މި އޮޕަރޭޝަނުގައި މިހާތަނަށް ހުޅުމާލޭގެ ތިން އެޕާޓްމަންޓަކާއި މާލޭގެ ދެ ގެއެއްވެސް ބަލައިފާސްކޮށްފައިވެއެވެ.\nފުލުހުން ހިންގި މި އޮޕަރޭޝަނުގައި މަސްތުވާތަކެތި ރާއްޖެއިން އެތެރެކުރި ދޯނިން ހައްޔަރުކުރި މީހުންގެ ތެރޭގައި ހިމެނޭ ކުޑަކުއްޖާގެ ބަންދަށް ޖުވެނައިލް ކޯޓުންވަނީ 10 ދުވަހުގެ މުއްދަތެއް ދީފައެވެ. އަދި ޝަހީބް އިބްރާހިމްގެ ބަންދަށް ކްރިމިނަލް ކޯޓުން 15 ދުވަހުގެ މުއްދަތެއް ދީފައިވާއިރު އަޙްމަދު މުސާގެ ބަންދަށް5ދުވަހުގެ މުއްދަތެއް އެކޯޓުންވަނީ ދީފައެވެ. މިމައްސަލާގައި ދެން ހިމެނޭ ހަތަރު މީހުންގެ ބަންދަށް ކްރިމިނަލް ކޯޓުންވަނީ 15 ދުވަހުގެ މުއްދަތެއް ދީފައެވެ.\nކުށެއްގެ އިސްލާޙު: ކުރިން މި ލިޔުމުގައި އީރާނު ބޯޓުގެ މައްސަލާގައި ގއ. ވިލިނގިލި/ލައިޓްހައުސް، ޝަހީބް އިބްރާހިމް (42އ) އާއި އީރާން7މީހުން ދޫކޮށްލާފައިވާކަމަށް ބުނެވިފައިވަނީ ލިޔުމުގެ ކުށަކުންނެވެ. ރަނގަޅުގޮތަކީ ގއ. ވިލިނގިލި/ލައިޓްހައުސް، ޝަހީބް އިބްރާހިމް (42އ) އާއި ޖާމިނުކޮށް އީރާން7މީހުން ވަނީ ކުރިމިނަލް ކޯޓުން ދޫކޮށްލާފައެވެ.


ޢިބުރަތްތެރިވާހަކަ: ޖަނަވާރުންނަށް އަޅާލުމުގެ މަތިވެރިކަން.\nފުރަތަމަ ޞަފްޙާislamic storyޢިބުރަތްތެރިވާހަކަ: ޖަނަވާރުންނަށް އަޅާލުމުގެ މަތިވެރިކަން.\nAruzam 7:50 AM\nއަބޫ ހުރައިރާ ރަޟިޔަﷲ ޢަންހު ރިވާކުރައްވާފައިވެއެވެ. ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ. "މީހަކު ހިނގަމުން ދަނިކޮށް އޭނާގެ ކަރުހިއްކުން ބޮޑުވެ ވަރަށް ބޮޑަށް ފެންބޮވައިގަނެއްޖެއެވެ. އަދި އޭނާ ވަޅަކަށް ފޭބިއެވެ. އަދި އެއިން އޭނާ ފެންބުޔެވެ. އެޔަށްފަހު އޭނާ ވަޅުން އަރައިފިއެވެ. އެހިނދު އެތަނުގައި ކަރުހިއްކައިގަނެގެން ގޮސް ދޫނެރެގެން އޮތް ކުއްތާއެއްވިއެވެ. ކަރުހިއްކައިގެންފައިވާލެއް ބޮޑުކަމުން އޭގެ ދުލުން ބިންމަތީގައި ހާކަމުންދިޔައެވެ. ދެން އޭނާ ބުންޏެވެ.\nމިކުއްތާމިވަނީ އަހަރެން ފަދައިން ކަރުހިއްކައިގަތުމާއި ލައިގެންފައެވެ. (ދެން ވަޅަށް ފޭބުމަށްފަހު) އޭނާގެ ޚުއްފަށް ފެންއަޅައި ފުރައިގެން އެއަނގައިން ހިފަހައްޓައިގެން ވަޅުން އަރައިފިއެވެ. އަދި އެޔަށްފަހު ކުއްތާއަށް ފެންބޯން ދިނެވެ. އެހިނދު ﷲ އޭނާ އެކުރި ހެޔޮޢަމަލަށް ޝުކުރުވެރިވެވޮޑިގެން އޭނާގެ ފާފަ ފުއްސެވިއެވެ." ދެން ޞަޙާބީ ބޭކަލުން ދެންނެވިއެވެ. "އޭ ﷲގެ ރަސޫލާއެވެ. އަހަރެމެން ދިރޭ ޖަނަވާރުންނަށް ހެޔޮކޮށް ހިތުމުން ސަވާބު ލިބޭނެހެއްޔެވެ؟" ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. "އަދި ދިރޭ ކޮންމެ އެއްޗަކަށް (ކުރާ ހެޔޮކަމަށް) ސަވާބު ލިބިގެންވެއެވެ."\nމުއްތަފަޤުން ޢަލައިހި (ޞަޙީޙް ބުޚާރީ: 2363 އަދި މުސްލިމް: 2244) (ޙަދީޘްގެ މާނަ)\nއެހެނީ އިސްލާމްދީނަކީ ރަޙުމްކުރުމާ އޯގާތެރިކަމުގެ ދީނެވެ. ޖަނަވާރުންނަށް އަޅާލައި ރަޙުމްކުރުމަކީ އިސްލާމްދީނުގައި ބާރުއަޅާފައިވާ ކަމެކެވެ. އެތަކެއްޗަށް އޯގާތެރިކޮށް ހިތުމަށް އިސްލާމްދީން ބާރުއަޅައެވެ. އަދި އަނިޔާވެރިވުން މަނާކުރައްވައެވެ. އެހެންކަމުން ބުޅަލެއް ހައްޔަރުކޮށްގެން ކާންނުދީ މަރާލި އަންހެނެއް ނަރަކައަށް ވަންނަން ޖެހުނު ކަމަށް ނަބިއްޔާ ޞައްލަﷲ ޢަލައިހި ވަސައްލަމަ ޚަބަރުދެއްވާފައިވެއެވެ. އެޔާއެކު ހެޔޮކޮށް އެތަކެއްޗަށް ކަންތައް ކުރުމަކީ ވަރަށް ރިވެތިވެގެންވާ މަތިވެރިވެގެންވާ ހެޔޮ ޢަމަލެކެވެ. ނިމުނީ.


އދ. އަތޮޅުވެހީގެ ކޮޓަރި ނަންބަރު 102 އަދި 103 އަތޮޅު ހޮސްޕިޓަލްގައި އެނދުމަތިކުރެވޭ ފަރާތްތަކަށް ދޫކުރުމުގެ އުސޫލު\nއަރިއަތޮޅު ދެކުނުބުރީ އަތޮޅު ކައުންސިލްގެ އިދާރާ،\n(ހ) މިއުސޫލަކީ، އދ. އަތޮޅު ކައުންސިލްގެ 81 ވަނަ ޢާންމުޖަލްސާއިން، އދ.އަތޮޅު ހޮސްޕިޓަލްގައި އެނދުމަތިކުރެވޭ އަތޮޅުގެ ރައްޔިތުންގެ ބެލެނިވެރިން މަޑުކޮށްލުމަށްޓަކައި އދ. އަތޮޅުވެހިން ކޮޓަރި ދޫކުރުމަށް ނިންމާފައިވާތީ، އެކަން ތަންފީޛުކުރުމަށް އެކުލަވާލާފައިވާ އުޞޫލެކެވެ.\n(ށ) މިއުސޫލަށް ކިޔާނީ " އދ. އަތޮޅުވެހީގެ ކޮޓަރި ނަންބަރު 102 އަދި 103 އަތޮޅު ހޮސްޕިޓަލްގައި އެނދުމަތިކުރެވޭ ފަރާތްތަކަށް ދޫކުރުމުގެ އުސޫލު" މިހެންނެވެ.\nމިއުސޫލުގެ މަޤްޞަދަކީ އަތޮޅުގެ ރައްޔިތުންނަށް ރަނގަޅު ފެންވަރުގެ ސިއްޙީ ޚިދުމަތް ހޯދުމުގައި ދިމާވެފައިވާ އެކިއެކި ދަތިތައް ޙައްލުކޮށްދިނުމާއި، އަތޮޅު ކައުންސިލްގެ ތަރައްޤީގެ ޕްލޭންގައި ސިއްޙަތާއި ގުޅޭގޮތުން އެކަށައަޅާފައިވާ ލަނޑުދަނޑިތައް ޙާޞިލްކުރުމަށް މަސައްކަތްކުރުމެވެ.\nމިއުސޫލުގައި ބަޔާންކޮށްފައިވާ ކަންކަން ތަންފީޛު ކުރަމުންގެންދާނީ އދ. އަތޮޅު ހޮސްޕިޓަލުންނެވެ. އަދި މޮނިޓަރކޮށް ބަލަހައްޓަމުންގެންދާނީ އދ. އަތޮޅު ކައުންސިލް އިދާރާއިންނެވެ.\n(ހ) މިއުސޫލުގެ ދަށުން ކޮޓަރި ދޫކުރެވޭނީ ހޮސްޕިޓަލުން ކޮޓަރި ބަލަހައްޓާ މޮނިޓަރކުރަން ފަސޭހަވާނޭގޮތަށް ތައްޔާރުކުރެވިފައިވާ އުސޫލެއް އެކުލަވާލައި އެއުސޫލުގައި ބަޔާންކުރާ ގޮތެއްގެ މަތިންނެވެ.\n(ށ) ކަނޑައެޅޭ އުސޫލުގެ ދަށުން ކޮޓަރި ދޫކުރެވޭނީ ބަލިމީހާ އެނދުމަތިކުރެވޭތާ ގިނަވެގެން5ދުވަހުގެ މުއްދަތަށެވެ.\n(ނ) ކޮޓަރި ދޫކުރުމުގައި ބަލިމީހާގެ ބެލެނިވެރިޔާއަށް ކޮޓަރި ބޭނުންކުރުމުގެ ޤަވާއިދުތަކާއި އުޞޫލުތައް ކިޔައިދީ އެކަންކަމަށް ބެލެނިވެރިޔާ އެއްބަސްވާކަމަށް ސޮއިކުރުވަންވާނެއެވެ.\nކޮޓަރި ދޫކުރެވޭނެ ޙާލަތްތައް\n(ހ) މި އުސޫލުގެ ދަށުން ކޮޓަރި ދޫކުރުމުގައި މި އުސޫލުގައި ހިމެނޭ ކަންކަމުގެ މަޢުލޫމާތު ބަލިމީހުންނަށް ސާފުކޮށްދިނުމަކީ ހޮސްޕިޓަލުގެ ޒިންމާއެކެވެ.\n(ށ) ކޮޓަރިތައް ކުނިކަހާ ސާފުކޮށް، ކުނި ނައްތަލުމާއި، އެނދުތަންމަތި އަޅާ ބަލަހައްޓަމުން ދާނީ ހޮސްޕިޓަލުންނެވެ.\n(ނ) ކޮޓަރި ތަކުގެ ތަޅުދަނޑި ޒިންމާވެ ބަލަހައްޓަމުންދާނީ ހޮސްޕިޓަލުންނެވެ.\n(ރ) ކޮޓަރި ތަކުގައި ދިވެހިރާއްޖޭގެ ޤާނޫނާއި ޤަވާޢިދުތަކާ ފުށުއަރާކަމެއް ހިނގާތޯބަލާ އެކަންކަން މޮނިޓާރކޮށް އަޅަންޖެހޭ ފިޔަވަޅުތަށް ވަޤުތުން ވަޤުތަށް އަޅަމުންދާނީ ހޮސްޕިޓަލުންނެވެ.\n(ހ) އަތޮޅު ކައުންސިލުން ކޮޓަރިތައް އެހެންކަމަކަށް ބޭނުންކުރަން ޖެހިއްޖެ ޙާލަތެއްގައި ކޮޓަރިތައް ނެގުމުގެ އިޚްތިޔާރު ކައުންސިލަށް ލިބިގެންވެއެވެ.\n(ށ) ކައުންސިލްގެ ބޭނުމަށް ކޮޓަރިތައް ނަގާނަމަ ގިނަވެގެން5ދުވަހުގެ ތެރޭގައި ހޮސްޕިޓަލުން އެކަން ހަމަޖައްސައިދޭންވާނެއެވެ.\nއަތޮޅު ކައުންސިލްގެ ބޭނުމަށް ކޮޓަރިތައް ނެގުން\n(ހ) މިއުސޫލަށް ޢަމަލުކުރަން ފަށާނީ ކައުންސިލުން އުސޫލު ފާސްކޮށް ގެޒެޓުގައި ޝާއިޢުކުރާ ތާރީޚުން ފެށިގެންނެވެ.\n(ށ) މި އުސޫލުގައި ހިމެނިފައިނުވާ ކަމެއް ހިނގައިފިނަމަ ހޮސްޕިޓަލާއި އަތޮޅު ކައުންސިލް މަޝްވަރާކުރުމަށްފަހު ޙައްލުކުރާނީއެވެ.\nމިއުސޫލަށް ޢަމަލުކުރަން ފެށުން\nޕަބްލިޝްކުރި ގަޑި: 0924


Dho?! Rattehinge thereygai baakeevaa kamuge ihusaas veytha?\nއަހަންނަކީ ރައްޓެހިންނަށް މުހިންމު މީހެއް ނޫން ދޯ އޭ ކިޔާ ފޭސްބުކްގައި ޕޯސްޓެއް ކޮށްފިއްޔާ ފްރެންޑް ލިސްޓުގައި ތިބޭ އެންމެން ކަހަލަ ގޮތަކަށް އެއަށް ކޮމެންޓުކުރާނެ އެވެ. ރައްޓެހިން ނޫނިއްޔާ އެއީ ކޮން ބައެއްތޯ އަހައި ސުވާލުކުރާނެ އެވެ. އެކަމަކު ހަގީގަތުގައި ވެސް އެއީ ރައްޓެހިން ހެއްޔެވެ.\nބައެއް ފަހަރަށް އަމިއްލަ އަށް ވެސް އަޅެ އެއީ ރައްޓެއްސެއްހޭ އަމިއްލަ ނަފްސާ ސުވާލުކުރެވެ އެވެ. ރައްޓެހި އެންމެން އެކުގައި އުޅޭއިރު ބާކީވެފައި ހުންނަ ކަމުގެ އިހުސާސް ވެސް ކުރެވޭދޯ އެވެ. މިއުޅެނީ ކޮންމެހެން ރައްޓެހިންގެ މެދުގައި ބައިބައިވުން އުފައްދާކަށް ވެސް ނޫނެވެ. އެކަމަކު ތިއީ ރައްޓެހިންގެ ތެރޭގައި "އޮޕްޝަން" އެއްތޯ ނިންމަން ތިރީގައި މި ލިޔާ ޕޮއިންޓުތައް ކިޔާލާށެވެ.\nޚަބަރެއް ވާނީ ބޭނުމެއް ޖެހިގެން\nއަމިއްލަ އެދުމެއް ނެތި މިކަހަލަ މީހުން ގުޅާލައި ޚަބަރެއް ބަލައެެއްނުލާނެ އެވެ. މިކަހަލަ މީހަކު ގުޅާފައި ކާން ދާން ބުންޏަސް އަސްލު އެ ބުނަނީ "އަހަންނާއެކު މިގަޑީގައި ކާންދާނެ އެއްވެސް މީހަކު ނެތޭ އެހެންވީމާ ހިނގާބަލާށޭ" އެވެ. ބޮޑުކަމެއް ޖެހޭ ދުވަހަކު މި މީހުންގެ އެހީ ލިބޭނެ ކަމަށް އުންމީދު ނުކުރާށެވެ. އެކަމަކު މި ބުނަނީ މިއީ ގޯސް ބައެކޭ ނޫނެވެ. އެމީހުންނަށް ތިއީ އެހާ މުހިންމު މީހެއް ނޫނޭ އެވެ.\nއަބަދުވެސް ދައްކާނީ އަމިއްލަ ވާހަކަ\nމި މީހުން އަބަދު ވެސް އިސްކަންދޭނީ މި މީހުންގެ އަމިއްލަ ކަންތަކަށެވެ. އަމިއްލަ ދިރިއުޅުމުގައި ހާސްވެ ކަންބޮޑުވެގެން އެކަންކަން އަބަދުވެސް މަޝްވަރާކޮށް ހިޔާލު ހޯދާނެ އެވެ. އެކަމަކު އެމީހުންގެ ހިޔާލަކަށް ބޭނުންވެ ވާހަކަ ދައްކަން ބޭނުންވާ ގަޑީގައި މާބޮޑު ސަމާލުކަމެއް ނުދޭނެ އެވެ.\nރައްޓެހިންނާ ހުރިހާ ހިއްސާކުރިއަސް ބައެއް ވާހަކަތަކަކީ ފަހުން އެއްވެސް ވަރަކަށް ދައްކަން ބޭނުންވާ ވާހަކަތަކެއް ނޫނެވެ. އެއީ "އަންކޮމްފޮޓަބަލް" ކުރުވާ ކަންކަމެވެ. އެކަންކަން މަޖަލަކަށް ހަދައިގެން ދައްކާ ލަދުގަންނަވާ ދެރަ ކުރާނަމަ ތިއީ އެ މީހުންނަށް އެހާ މުހިންމު ރައްޓެެއްސެއް ނޫނެވެ. އަދި އެއީ ހަގީގީ ރައްޓެހިންނެއް ވެސް ނޫނެވެ.\nބޮޑެތި ކަންކަން އަބަދުވެސް އެނގޭނީ އެންމެފަހުން\nއެމީހުންގެ ދިރިއުޅުމުގައި ހިނގާ ބޮޑެތި ކަންކަން ގިނަ ފަހަރަށް އެނގޭނީ އެންމެ ފަހުންނެވެ. ބައެއް ފަހަރަށް އެހެން މީހުންގެ ފަރާތުންނެވެ. ކައިވެނިކުރުން، ބަލިވެއިނުން ފަދަ ބޮޑެތި ކަންކަން އެންމެން ވެސް ގާތް މީހުންނާ އަބަދުވެސް އެންމެ ކުރިން ހިއްސާކުރާނެ އެވެ. މިކަހަލަ ކަމެއް އެހެން މީހެއްގެ ފަރާތުން އެނގިއްޖެނަމަ ތިއީ އެހާ ގާތް އެކުވެރިންނެއް ނޫނެވެ.\nމަތިންބައިން ޖެހިގެން އުޅެވޭހެން ހީވުން\nތަންތަނަށް ދާން، ނުވަތަ ކަންކަން ކުރަން އަބަދުވެސް އެމީހުންނަށް ދައުވަތު ދީ ކަންކަން ރާވަނީ އެވެ. އެހެން ރައްޓެހިން ރާވާ ކަންކަމުގައި ގިނަ ފަހަރަށް ބައިވެރިއެއް ނުކުރެ އެވެ. އެއިން ކަމަކާ ޝަކުވާ ކޮށްފިނަމަ ކުއްލިއަކަށް ޕްލޭންކުރި ކަމެކޭ ބުނެ ކޮންމެސް އުޒުރެއް ދައްކާ ދޯ އެވެ. ގޯސްކޮށް ކަމެއް ކުރެވުނަސް މާފަށް އެދެނީ ވެސް އެކަންޏެވެ. އެހެން މީހަކު އެކަމެއް ނުކުރެ އެވެ.\nމިއީ ބައެއް ރައްޓެހިންގެ ފަރާތުން ފެންނަ ކަމެއް ދޯ އެވެ. މީގެ މާނައަކީ އެއީ ގޯސް ރައްޓެއްސެކޭ ނޫނެވެ. ފަހަރުގައި ހީކުރާހާ ގާތް ނޫނީ އެވެ.


އިހަވަންދޫ މަދަރުސާގެ ޕީ.ޓީ.އޭ އިން އެއްލައްކަ ފަސްދޮޅަސް ހާހަށް ވުރެން ގިނަ ރުފިޔާ ހޯދައިފި — Ihavandhoo.com\n19 އޭޕުރީލު 20156ޢަބުދުﷲ ޙަމީދު\nދަބަރި ގްރޫޕްގެ މަސައްކަތް ނިންމާލުމަށްފަހު ލިބުނުފައިސާ އެގްރޫޕްގެ މެންބަރުން ގުނަނީ، ފޮޓޯ: އިހަވަންދޫޑޮޓްކޮމް\nއިހަވަންދޫ މަދަރުސާގެ ޕީ.ޓީ.އޭ އިން އިންތިޒާމްކޮށްގެން އިއްޔެ ބޭއްވި މަސައްކަތު ދުވަހުގައި ، 163,329/29 ( އެއްލައްކަ ފަސްދޮޅަސް ތިންހާސް ތިންސަތޭކަ އޮނަތިރީސް ރުފިޔާ އޮނަތިރީސް ލާރި) އާއި 60 ( ފަސްދޮޅަސް ) އެމެރިކާ ޑޮލަރ ހޯދައިފިއެވެ.\nމިނޫހަށް ދެއްވި ޙާއްޞަ ބަސްދީގަތުމެއްގައި، އެމަދަރުސާގެ ޕްރިންސިޕަލް އަހުމަދު ރަޝީދު ވިދާޅުވީ " މިފައިސާ ޚަރަދުކުރެވޭނީ މަދަރުސާގެ ލައިބްރަރީ މުއްސަނދި ކުރުމަށް، އަދި ސްކޫލްގައި ގާއިމްކޮށްފައިވާ އައި.ސީ.ޓީ ވަޞީލަތްތައް އިތުރަށް ހަރުދަނާކޮށް އެވަޞީލަތްތައް ދެމެހެއްޓުމަށް" ކަމަށެވެ. އިއްޔެގެ މަސައްކަތު ދުވަސް އެސްކޫލުގެ ޕީޓީއޭއިން އިންތިޒާމްކޮށްފައިވަނީ، އެމަދަރުސާގެ މުވައްޒަފުންނާއި، ބެލެނިވެރިން ގްރޫޕްތަކަށް ބަހައިލާ ގެންނެވެ. މިގޮތުން، އެމަދަރުސާގެ މުވައްޒަފުންވަނީ3ގްރޫޕަކަށް ބަހައިލާފައެވެ. އެއީ ފިރިހެން މުވައްޒަފުންގެ ދެގްރޫޕާއި، އަންހެން މުވައްފަޒުންގެ އެއްގްރޫޕެވެ. ބެލެނިވެރިންވަނީ ހަތަރު ގްރޫޕަށް ބަހާލައިފައެވެ. މީގެ އިތުރުން ރަށުގެ ސަރުކާރު މުއައްސަސާތައް ކަމުގައިވާ، އިހަވަންދޫ ކައުންސިލް އިދާރާ އާއި އިހަވަންދޫ ޕޮލިސް ސްޓޭޝަނާއި، އިހަވަންދޫ ޞިއްޙީ މަރުކަޒާއި، ފެނަކަ ކޯޕަރޭސަނުން ބައިވެރިވެފައިވެއެވެ.\nއެމަދަރުސާގެ ޕްރިންސިޕަލް ފާހަގަކުރެއްވީ ޕީޓީއޭގެ މަސައްކަތު ދުވަސްވަނީ ވަރަށް ފުރިހަމައަށް އިންތިޒާމްކޮށްފައިކަމަށެވެ. އެކަމަށްޓަކައި ޕީޓީއޭގެ ހިންގާކޮމެޓީއަށް ޝުކުރުދަންނަވާ ކަމަށެވެ. ޙާއްޞަކޮށް، ޕީޓީއޭގެ ނައިބްރައީސަށާއި ކޯޑިނޭޓާރަށާއި، ސެކްރެޓްރީއަށް ވަރަށް ޙާއްޞަ ޝުކުރެއް ދަންނަވާކަމަށެވެ.\nމަސައްކަތު ދުވަހުގެ ގްރޫޕްތަކަށްވަނީ އެމަދަރުސާގެ ދިވެހި ޑިޕާޓްމަންޓުގެ ބެއްލެވުމުގެ ދަށުން ޙާއްޞަ ނަންތަކެއް ވެސް ދީފައެވެ. މަސައްކަތު ދުވަހުގެ ގްރޫޕްތަކަށް، ދީފައިވާ ނަންތަކުގެ ތެރޭގައި، މިންނާދަ، އުއްތަރަ، ކަށަދާނަ، ކަންތުރަ، ގޯތުރަ، ފުރަވީރު އަދި މަންދޭރަ ފަދަ ނަންތައް ހިމެނެއެވެ.\nމަސައްކަތު ދުވަހުގެ މަސައްކަތުން އެންމެ ގިނަ ފައިސާ ހޯދާފައިވަނީ އިހަވަންދޫ ކައުންސިލް އިދާރާ، މިންނާދަ ގްރޫޕެވެ. އިހަވަންދޫ ކައުންސިލް އިދާރާއިން ޖުމުލަ -/24265 އާއި 13 ޔޫއެސް ޑޮލަރު ހޯދާފައިއެވެ. ދެވަނައަށް އެންމެ ގިނަ ފައިސާ ހޯދާފައިވަނީ ސިތާރާގެ ޙަލީމަތު މޫސާގެ (އުއްތަރަ ) ގްރޫޕެވެ. އަދި ތިންވަނަ ހޯދާފައިވަނީ އުސްއަކުރުގޭ ނަޝީދާ ޢަބުދުﷲ ގެ ( ކަށަދާނަ) ގްރޫޕެވެ.\nއިހަވަންދޫ މަދަރުސާގެ ޕީޓީއޭގެ ރައީސް، އެމަދަރުސާގެ ޕްރިންސިޕަލް ވިދާޅުވިގޮތުގައި، އެއްވަނައަށް އާ ގްރޫޕަށް ޖޭއޭ މަނަފަރު ރިސޯޓްގެ ހެޔޮއެދުންތަކާއިއެކު، އެރިސޯޓްގައި ރޭގަނޑުގެ ފަރިއްކޮޅެއް ދިނުމަށްވަނީ ވަނީ ހަމަޖެހިފައެވެ. ދެވަނަ އަދި ތިންވަނަ އާ ގްރޫޕަށްވެސް ރަނގަޅު އިނާމެއް ދެއްވާނެކަމަށް ޕްރިންސިޕަލް ވިދާޅުއެވެ.\n" ގްރޫޕްތަކުން މަސައްކަތްކޮށްދެއްވާފައިވަނީ ، ޤައުމީ ރޫހެއްގައި. ވަރަށް އިޚްލާޞްތެރިކަމާއެކު، މި ދުވަހުގެ ޓާގެޓް ޙާޞިލްކުރެވޭތޯ. އެއީ މަދުވެގެން އެއްލައްކަ ރުފިޔާ ހޯދުމަށް. ނުހަނު ބުރަކޮށް، ވަރަށް ފުރިހަމައަށް، އެއްބައިވަންތަކަމާއެކު، މިމަސައްކަތު ދުވަހާމެދު، އެއްވެސް ފަރާތެއްގެ ޚިޔާލުތަފާތުވުމެއްނެތް، ބެލެނިވެރިންނާއި ، ސްކޫލްގެ މުވައްޒަފުންނާއި، މުވައްސަސާތަކުގެ މުވައްޒަފުންނާއި ސްކޫލަށް ހެޔޮއެދޭ ފަރާތްތަކާއި، އިހަވަންދޫގެ ލޮބުވެތި ރައްޔިތުންގެ ފަރާތުން ލިބިފައިވަނީ ވަރަށް ފުރިހަމަ އެއްބާރުލުމެއް، އެފަރާތްތަކުން ދީފައިވަނީ ނުހަނު ދީލަތި އެހީތެރިކަމެއް، އެކަމަށްޓަކައި، ހިތުގެ އެންމެ ފުންމިނުން ނުހަނު އިޚްލާސްތެރިކަމާއެކު ޝުކުރު ދަންނަވަން." ޕްރިންސިޕަލް ވިދާޅުވިއެވެ. " މިއީ މިހާތަނަށް މިސްކޫލްގެ ތާރީޚްގައި ޕީޓީއޭގެ މަސައްކަތު ދުވަހެއްގައި އެންމެ ގިން އަދަދަކަށް ފައިސާ ހޯދި ފުރަތަމަ ފަހަރު. އަދި ރަށުގެ މުއައްސަސާތައް ޝާމިލްކޮށްގެން މިމަދަރުސާއިން މަސައްކަތު ދުވަހެއް ބޭއްވި ފުރަތަމަ ފަހަރުވެސް މެ. މިފުރުޞަތުގައި އެއްވަނަ ހޯދި އިހަވަންދޫ ރަށުކައުންސިލް އިދާރާގެ މުވައްޒަފުންނާއި ކައުންސިލަރުންނަށް ޝުކުރު ދަންނަވަން"\nމަދަރުސާގެ ޕްރިންސިޕަލް އިތުރަށް ފާހަގަކުރެއްވި ގޮތުގައި އިހަވަންދޫ ދާއިރާގެ އިއްޒަތްތެރި މެންބަރު މުހައްމަދު ޢަބުދުﷲ ވަނީ މިމަސައްކަތު ދުވަހުގައި ބައިވެރިވުމުގެ ގޮތުން -/20000 (ވިހިހާސް) ރުފިޔާ ދެއްވާފައެވެ.\n2013 ވަނަ އަހަރުވެސް ތިމަދަރުސާގަ މަސައްކަތު ދުވަހެއް ފާހަގަ ކުރި․ އޭރުވެސް މަޖިލިސް މެމްބަރަކު ހުރޭ․\n– 19 އޭޕުރީލު 201540\nއަހަރެން މިހުރީ ބިރުން․ އަމީނިއްޔާ ޕުރިންސިޕަލަށް ހެދި ގޮތަށް އަހަރެމެންގެ ޕުރިންސިޕަލަށްވެސް ހަދާފާނެތީ․\n– 19 އޭޕުރީލު 201560\n– 19 އޭޕުރީލު 201530\nއަޅެ މިސަރުކާރުގަ ސުކޫލެއްގެ ލައިބުރަރީއަށް ފޮތެއް ދެވޭނެ ވަރުވެސް ނެތީތަ؟ މަތިމައްޗަށް ޑެޕިއުޓީ މިނިސްޓަރުންނާ ކޯޑިނޭޓަރުން އަޅާފަ އޮތް މިނިސްޓުރީއެއް ތިއީވެސް\n– 19 އޭޕުރީލު 201521\nމިމަސައްކަތު ދުވަހާމެދު، އެއްވެސް ފަރާތެއްގެ ޚިޔާލުތަފާތުވުމެއްނެތް، މިއީ ގޯސްކޮށް ބުނެފައިވާ އެއްޗެއް․ މަސައްކަތު ދުވަސް ފާހަގަ ކުރާތީ ރަށުގެ ހޮޅުއަށިތަކާ ފިނިއަށިތައް ހީވަނީ އެހެންކަމެއްހެން․ ޔާމިނުގެ އިސްތިއުފާއަށްވެސް ގޮވި․\n– 19 އޭޕުރީލު 201520\nސަރުކާރުގެ ދޯހަޅިކަމުން، ސުކޫލުތަކަށް ނުކޮށްދެވިހުންނަ ކަންތައްތައް ސުކޫލާ ބެލެނިވެރިން އިސްނަގައިގެން ކުރުމުން ސަރުކާރުން ދެކެނީ އެއީ ސުކޫލަށް ގެއްލުންދެނީ ކަމަށެެވެ. އަމީނިއްޔާ ސުކޫލަށްވެސް ވީ އެހެންނެވެ. އަމީނިއްޔާ ޕުރިންސިޕަލް އަށް ވީގޮތަށް ޕުރިންސިޕަލް އަހުމަދު ރަޝީދަށް ނުވެއްޖެނަމަ ކިތަންމެހާވެސް ރަނގަޅެވެ\n– 20 އޭޕުރީލު 201540


SunOnline: #VAAHAKA: First Lady - part-25\nފަސްޓް ލޭޑީ (25)\nއައިޝާ ނަސީމް 04 Feb 2019, 08:35\n"ޔޫ ލުކް....ރޭވިޝިން..." އަމްރާން ހަޔާތީގެ ކުރިމަތީގައި ހުއްޓިލައިގެން ހުރެ ބުނެލިއެވެ. އެބުނެލީ ތެދެއް ކަމަށް ނޫނީ މަލާމާތަކަށް ކަމެއްވެސް ހަޔާތީއަކަށް އެ މޫނަށް ބަލާފައި ދެނެގަންނާކަށް ނޭގުނެވެ. ނަމަވެސް އެކުރި ތައުރީފުން ހިތް އަވަސްވާގޮތްވިއެވެ. އުއްބައްތީގެ އޮރެންޖްއަލި އެ ޓޭން މޫނަށް އެޅިފައިވާއިރު މަޑު އަލީގެ ތެރެއިންވެސް އެލޮލުގެ ތޫނުކަމުން ހަޔާތީގެ ހިތަށް ބިރުވެރިކަންވެސް ވައްދާލިއެވެ. އަމްރާންދެކެ ހިތާހިތުން ނަފްރަތުކޮށް ހަސަދައިގެ އޮއިވަރު ހިނގިޔަސް އެލޮލުގެ ރީތިކަމާއިމެދު ހިތް ދެކޮޅެއް ނަހަދައެވެ. އަބަދުވެސް އަމްރާންގެ ލޮލަކީ ފިރިހެނުންވެސް ތައުރީފުކުރާ ފިރިހެނުންނަށްވެސް ބަލަން އުދަގޫވާފަދަ ބާރެއް ހުންނަ "މެސްމެރިޒަމް" ގެ އަސަރު އެކުލެވޭ ދެލޮލެވެ. އެލޮލަށް ބަލައިގެން ސިކުންތުކޮޅެއް ވިޔަސް ފެންކަޅިކޮށްލުވާނެއެވެ. ގިނައިން އަވި އައިނު އަޅައިގެން ހުންނަނީ އެސްފީނާ ޖެހިދާނެތީކަން ނޭގެއެވެ.\n"ތެންކިއު. ހިތުން ބުނި ކަމަށް ވަންޏާ..." ހަޔާތީގެ ނަޒަރު ދުރަށް ދަތުކުރުކުރިއެވެ.\n"ދުލުން މިބުނީ. ޝުކުރު އަދާނުކުރިޔަސް ހެޔޮ.." އަމްރާން ގޮނޑި ދުރުކޮށްލާފައި އިށީންނަން އެދުނެވެ.\n"މިވެސް ޑީލްގެ ޕާޓެއްތަ؟ " ހަޔާތީ އިށީދެފައި ދެއަތްތިލަ އުނގުމަތީގައި ބާއްވަމުން ބުނެލިއެވެ.\n"ކައިވެނީގެ ޑީލްތަ؟ ނޫން. ޑީލްއަކަށް ނަހަދާ ލެޓްސް ޖަސްޓް ގެޓް މެރީޑް ދޯ. ވަޓް އިފް އައި ސޭ އެއީ ކުރީއްސުރެ އަހަރެން ނިންމާފައިވާ ގޮތޭ. ކުރީއްސުރެ އަހަރެން އަމިއްލަ ނަފުސަށް ވައުދުވީ އިންނާނީ ހަޔާތީއާއި ކަމަށް..؟ އެހެންވިއްޔާ އަސްލު މީތި ނުވެއެއްނު ޑީލްއަކަށް؟ " އަމްރާންވެސް ގޮނޑީގައި އިށީނެވެ. އަމްރާންގެ ވާހަކަތަކުން އިރުކޮޅަކަށް ހައިރާންވެ ބުނާނެ އެއްޗެއް ނެގުނުތާ ކުޑަކޮށް ރަކިވާން އުޅުނެވެ. އަމްރާން އެބުނީ ހަމަ ހިތުގައިވި އެއްޗެއްބާވައެވެ. ނަމަވެސް އަމްރާން ހަތަރުކަޅި ހަމަކޮށްލާފައި ހީލުމާއިއެކު ހަޔާތީ ހަމަ ބިމަށް އާދެވިއްޖެއެވެ. ނޫނެކެވެ. އަމްރާން އެކުރީ މަލާމާތެކެވެ.\n"ކޮންމެވެސް ކަމެއް ފޮރުވަންހެން ހީވެއްޖެ. އެލްޖީބީޓީ ގްރޫޕެއް ފޮލޯ ކޮށްފައި އިންނާނީ އެ ފިކުރަށް ތާއީދުކުރާ މީހުން. އާ ޔޫ ގޭއި؟ އިޒް ދެޓް ވައި ޔޫ އާ ނޮޓް މެރީޑް؟ އެހެންވެ އެލީންހާ ރީތި އަންހެންކުއްޖަކު ލިބެން އޮތްވާ ދޫކޮށްލީ؟ " ހަޔާތީގެ ހިތުގައި ޝައްކުގެ އޮއިވަރެއް ހިގާލިއެވެ. ހިތުގައި ހިގައިލި ހުރިހާ ސުވާލެއް ބޭއިޚުތިޔާރުގައި ބަންޑުންކޮށްލެވުނީ ވިސްނާލުމަކާނުލައެވެ.\n"ތިއުޅެނީ ޑިނާ ރުއިންކޮށްލަން. ސިޔާސީ އަދި ދީނީ ވާހަކަ ދައްކާކަށް ނޫން ކެއުމަކަށް މިއައީ.. ޓޯކް ލެސް. އީޓް މޯ މިހާރުވެސް ހިކި ކަމުން ބާރަށް ހިފާލަން ބިރުގަންނަ ވަރު.................." އަމްރާން ތަށިތަކުގެ މަތިތައް ހިއްލަން ފެށުމާއިއެކު ބާބެކިއުފަދަ މީރުވަސްތައް ނޭފަތުގައި ހަރުލިއެވެ. ރިޒޯޓެއްގެ ކެއުމުގެ ރަހަ ބަލައިލާހިތުން ކުރިމަތީގައި އަތުރާފައި ހުރި ކާތަކެއްޗަށް ނަޒަރު ހިންގައިލުމާއިއެކު ސިހުމެއް ލިބުނެވެ. އަނގައިން ބޭރުވި ތޫނު ހަޅޭކުގެ އަޑު ފަޒާގެ ހިމޭންކަން ނައްތާލިއެވެ. ކާތަށިތެރޭގައި އޮތީ ކަކުންޏެކެވެ. ކަކުނި ދެންމެ ފުންމައިގެން އައިސް ދަތްއަޅާފާނެކަމުގައި ހީކުރެވުނެވެ. އެދިރުމެއްނެތް ދެލޯ އޭނައަށް ހުއްޓިފައެވެ. ހަޔާތީއަށް ވީގޮތް ފެނި އަމްރާން ބަލަން އިނީ މަޖާވެފައެވެ.\n"ރިލެކްސް.....އިޓްސް ޑެޑް. ފިހެފައި އޮތް އެއްޗެއް އަލުން ދިރިގެން ހަޔާތީ ކާލާކަށް ނާންނާނެ...." އަމްރާން ބުނެލިއެވެ.\n"މިއީ މީހުން ކާ އެއްޗެހިތަ؟ އައިމް ނޮޓް އީޓިން ދިސް ކްރީޕީ ތިންގް. ބޭނުން ގެއަށް ދާން........" ހަޔާތީ މޫނު ހަދައިލިއެވެ. ޖެއްސުމަށް ނޫނީ އެއްވެސް ކަމެއް ކުރާކަށް އަމްރާންއަކަށް ނޭގޭނެއެވެ.\n"ހީވާގޮތުން ދުވަހަކު ސީފުޑް ނުކައި. ޑޯންޓް ވޮރީ. އެންމެންވެސް ހުރިހާ ކަމެއް އަލަށް ތަޖުރިބާކުރާނީ. ޓްރައިކުރީމަ ކާހިތްވަންޏާ އެނގޭނީ. ސީފުޑް ޑިނާއެއް އެންމެ ފެންސީ ވާނީ. މިއީ ބާބެކިއު ކްރެބް ދެން މިހިރީ ބާބެކިއު ޝްރިމްޕް. މިއީ މަސްލްސް. މިހިރީ ކެރެމަލައިޒްޑް ސްކެލޮޕްސް. ސްޓީމްޑް ވެޖް އެންޑް ރާސްބެރީކްރަޝް..ބީޗްގައި ސީފުޑް ކާލެވުނީމައެއްނު ޑިނާއަކަށް ވާނީ............." އަމްރާން ކޮންމެ އެއްޗެއް ވަކިން ހަޔާތީއަށް އޮޅުންފިލުވާދިންއިރު ހަރުކަށިކަމުގެ އެއްވެސް ކަމެއް އެމޫނަކު ނުވެއެވެ. އަޖުމަ ބަލައިލަންވެސް އަނގަޔަށް ލާން ކެރޭނީ ހިތްވަރެއް ހުރި މީހަކަށެވެ. ކަކުންޏެއް ފެނުނަސް ބިރުން އުޅޭ މީހަކަށް މިފަދަ އެއްޗެއް އަނގަޔަށް ލާން ކީއްކުރަން އަތްލާކަށްވެސް ނުކެރޭނެއެވެ. ހަޔާތީއަށް ކެވޭ ކަހަލަ އެއްޗަކަށް ފެނުނީ ހަމައެކަނި ތަރުކާރީއެވެ. ބުއިމާއިމެދުވެސް އިދެވުނީ ޝައްކެއްގައެވެ. މިއީ މޮކްޓެއިލްއަށްވިޔަސް ރާ ނާޅާކަމާއިމެދު އޭނައަށް އޮތީ ކޮން ޔަގީންކަމެއް ހެއްޔެވެ؟\nހަޔާތީ ވިސްނާލާފައި އިށީދެ އާވިން ކައްކާފައި އޮތް ކޯލިފްލާވާއެއް އަނގަޔަށް ލިއެވެ. އަމްރާން އަމިއްލައަށް ސީފުޑްއާއި މޮކްޓެއިލް ބޮއިފާނެ ނޫންހެއްޔެވެ؟ ގަދަކަމުން ވެސް މީހަކަށް އޭނައަށް މިހިރަ ބިރުވެރި އެއްޗެހި ކާންދޭކަށް ލާހިކެއްނޫނެވެ. އަމްރާން ކަކުނީގެ ތޮށިގަނޑު ފަސޭހައިން ނައްޓާލާފައި މަސްކޮޅުތައް ނަގާފައި ތަށްޓަކަށް ލާފައި ހަޔާތީއާއި ކައިރިކޮށްލަދިނެވެ.\n"އަގް........ނުކެވޭނެ. ތީ މީހުން ކާ ޒާތުގެ އެއްޗެއް ނޫން....." ހަޔާތީ ތަށި ދުރުކޮށްލީ ނަޖިހެއް ދުރުކޮށްލާނެފަދައަކުން އަނގަ ހަދާލާފައެވެ. ފަކުރުން ގޮސް މޭ ނުބައި ކޮށް ހޮޑުލާން ބޭނުންވިއެވެ. ގަސްތުގައި އޯކަށް ދަމަން ފެށުމުން އަމްރާން ދަތްދޮޅީގައި އަތް ވިއްދާލައިގެން އިރުކޮޅެއްވާންދެން ހަޔާތީގެ އެ ހަރަކާތްތަކަށް ބަލަންކަން އެނގުނެވެ. އެބެލުމުން އުދަގޫވާންފެށިއެވެ. އެކްޓްކުރުން ހުއްޓާލާފައި އޭނަ ގޮނޑީގައި ހަމަޖެހިލިއެވެ. އަމްރާން އުލުން ޝްރިމްޕްކޮޅެއް ނަގާފައި ހަޔާތީގެ އަނގަޔާއި ކައިރިކޮށްލުމުން އަނގަ ފިތައިލިއެވެ.\n"ގަދަކަމުން މީހަކަށް ވެއްޔާއި ހިލަ ކާންދޭން އުޅުނިއްޔާ އެކަމެއްވެސް ނުވާނެ. ހިލަ ކާން ޖެހުނު ނަމަވެސް ކެއީމު. އެކަމަކު ތިއެއްނޫން. ޕްލީޒް ސްޓޮޕް ޓްރައިން..." ހަޔާތީ އަނގަމަތީ އަތްއަޅަމުން ބުނެލިއެވެ. އެކަމަކު އަމްރާންއަކީ ކުރަން އުޅޭ ކަމެއްކޮށްފައި ނޫނީ ހުއްޓާލާ މީހެއް ނޫންކަން ޔަގީނެވެ. ގަދަކަމުންވެސް ހަޔާތީއަށް ކަކުނި ކާންދޭން އޭނަ ބޭނުންވެފައިވާ ކަހަލައެވެ.\n"ހަޔާތީ. ކައިފިއްޔާ އެންމެ ލޯބިވާ މީހާއާއި އެކު އަބަދަށްޓަކާ އުޅެވޭނެ..."\nއަމްރާންގެ އެ ޖުމްލައިން ހަޔާތީގެ ޖިސްމަށް ފިނިކަމެއް ވެރިވިއެވެ. އެންމެ ލޯބިވާ މީހާއަކީ މިކާލްއެވެ. އޭނަ ކައިފިއްޔާ މިކާލް އެނބުރި އަންނާނެހެއްޔެވެ؟ ނޫނީ އެބުނަނީ ސުވަރުގޭގައި އަބަދަށްޓަކާ އުޅެވޭނެ ވާހަކަހެއްޔެވެ. ކޮންމެ މާނައެއްގައި ބުނި ކަމުގައިވިޔަސް ނުކައިފިއްޔާ ނުލިބޭނެކަމުގައި ހިތަށް އެރުވުމުން ހިތަށް ބިރުވެރިކަމެއް ވަނެވެ. އަމްރާން އަތުން އޫ އަތުލައިގެން އޭނަ އަނގަޔަށް ލާފައި އެއެތިކޮޅު ދިރުވައިލިތަން ފެނުމުން އަމްރާންގެ ހުނުމުގެ އަޑު އިވުނެވެ.\n"ނޮޓް ބޭޑް ރައިޓް؟ ޓްރައި ދިސް ޑިޝް...." އަމްރާން މަސްލްސް ކޮޅެއްވެސް ޝެލްއަކުން ނައްޓާލާފައި ދިނެވެ. ހަޔާތީ ގަދަކޮށްލަންވެގެން އެއެތިކޮޅު ކައިލުމުން މީރުވިއެވެ. ބިރުވެރި ކެއުމަކަށްވިޔަސް ކާން ފެށުމުން ތަފާތު މީރުކަމެއް އިހުސާސްވެ އިތުރު އެތިކޮޅެއް ކައިލެވުނެވެ. ވެމްޕަޔަރަކަށް ނުވާން ގަދަ ހަދާމީހަކަށްވެސް ގަދަކަމުން ލޭބޯން ދިނުމަށްފަހު ލޭވެސް މީރުވާހެން ހަޔާތީއަށްވެސް އަމްރާން ގަދަކަމުން ކާންދިނުމުން އިރުކޮޅަކުން ހިތުން ރުހުމުން ކާންފެށުމުން މީރުވެގެން ކެވުނެވެ. ކިތަންމެ ބިރުވެރިކޮށް ކަކުނި އޮތަސް ކަކުނީގެ މަހަކީ މީރު އެއްޗަކަށް ވެއްޖެއެވެ. އެވަރުންވެސް ދުލުން އެއްބަސްވާކަށް ނޫޅުނެވެ. ހަޔާތީ ބުނީ މިކަނީ ލޯބިވާ މީހާއަށްޓަކާ ކަމުގައެވެ. އަމްރާން ސުވާލުކޮށްފިއްޔާ ބުނާނެ ގޮތެއް ހިތުގައި ރާވާލިނަމަވެސް އަމްރާން ދެއްކީ އެހެން ވާހަކަތަކެވެ. ހަޔާތީގެ މާޒީ އެނގެން ބޭނުންވިހެނެއް ހިޔެއްނުވެއެވެ. އަމްރާން ހަޔާތީ ކައިރިން ކައިވެނިކުރާނެ ތާރީޚެއް އެހިއެވެ. ބައެއްފަހަރު ސީރިޔަސްކަމުން އަމްރާންއަށްޓަކާ އޭނަގެ މޮޔަ ހިތް ހެއްލި ހަގީގަތުގައި އޭނަގެ ހިތް ހަޔާތީއަށްޓަކާ ދީލާލާ މަޑުވާން ފެށީ ބާވައޭވެސް ހިތަށް އެރިއެވެ.\n"ވަޓްއެވާ ހެޕެންސް ހަޔާތީއަށް އެނގެއެއްނު މިއީ ހަމައެކަނި ދެއްކުންތެރި ކައިވެންޏެއްކަން. ކޮންމެވެސް ދުވަހަކުން މިކައިވެނި ރޫޅި ފްރީވާނެކަން. އެހެންނޫނަސް މިއީ ލާދީނީ ފިކުރުހުރި މީހެއްކަން އެންމެ ސިކުންތުކޮޅަކަށްވެސް ހިތުން ފޮހެގެން ނުވާނެ. ދީނާއި ދުރު މީހަކައިއެކީ އުޅެގެން އާޚިރަތް ހަލާކުވެދާނެ........."\nސީފުޑް ޑިނާ ވަރަށް ޚާއްސަވިއެވެ. އެ މާހައުލުވެސް މެއެވެ. އުޑުގައި ފިޔަޖަހަމުން ދިޔަ ތަރިތައްވެސް މެއެވެ. ދުނިޔޭގައި އެދެމީހުން ނޫން އެއްވެސް މީހެއް ނުވާފަދައެވެ. އެހާ އެކަނިވެރިއެވެ. އެހާ ހިމޭނެވެ. އެކަކު އަނެކަކަށް ހިތުގެ އަޑުވެސް އިވޭނެފަދައެވެ. ލޯބިވެރިންނަށްޓަކާ އެންމެ އެކަށީގެންވި ފަދަ ހިތްގައިމު މާހައުލެކެވެ. ދެގަޑިއިރަށް ދެމިގެން ދިޔަ ރޭގަނޑުގެ ކެއުން ނިމުނުއިރު އަމްރާންގެ ފަރާތުން ހިތްހެޔޮކަން ނޫން އެއްޗެއް ނުފެނުނެވެ. މިހާވަރަށް ހެޔޮއެދިގެން އަޅާލާން ފެށުމުން އެކަމުގެ ނިވަލުގައި ސަބަބެއް އޮންނާނެއޭ ހަޔާތީ ހިތަށް އެރިއެވެ. ކުލަ ބަދަލުކޮށްލަން އަމްރާން ނިކަން މޮޅުވާނެއެވެ. އޭނަ ހައްލާލައިގެން ކައިވެނި ކުރުމަށްފަހު އެންމެން ތެރޭ ސިޓީ ބޭޒާރުކުރިފަދައިން އޭނަ ލަދުގަންނަވާލާ ނިކަމެތިކޮށްލާން ކުރާ ކަމެއް ބާވައެވެ.\n"ތި ބޭފުޅުންނަށް ފެންނަގޮތަކަށް ވެޑިން ބާއްވަންވީ. އައި ވޯންޓް މައިންޑް. އެކަމަކު ޕްލީޒް ރިމެމްބާ ދިސް. ޔޫ ޕްރޮމިސްޑް ޔޫ ވިލް ގިވް މީ މައި ޗެނެލް ބެކް..." ހަޔާތީ އެންމެ ފަހު ވަގުތުވެސް ހަނދާންކޮށްދިނެވެ. ހަޔާތީވެސް ދާން ކޮޅަށް ތެދުވުނެވެ.\n"އެއްޗެއް އަހާލަން ބޭނުން. ކޮބާ ހަޔާތީ އެހާވަރުން ލޯބިވާ މީހާ..." އަމްރާން ކުއްލިއަކަށް ކުރި ސުވާލަކުން ހިތަށް ފިނިވިއެވެ.\n"ހީޒް ޑެޑް. ހީ ކޮމިޓެޑް ސުއިސައިޑް. އެކަމަކު ކޮންމެވެސް ދުވަހަކުން... އިރާދަކުރެއްވިއްޔާ ސުވަރުގޭގައި އެކީ ވާނީ................." ހަޔާތީގެ ލޯ ތެމޭގޮތްވިއެވެ. މިކާލްގެ މަތިން ހަދާންވާ ކޮންމެ ފަހަރަކު ކަރުނަތައް ހިފެހެއްޓުން އޭނައަށް އުދަގޫވާ ފަދައިން މިފަހަރުވެސް ކަރުނަތިއްކެއް ކޯތާފަތް މަތިން ތިރިއަށް ފިރުކިގަތެވެ. އަމްރާންގެ ކުރިމަތީގައި ބަލިކަށިކަން ފައުޅުކުރާން ބޭނުންނުވިޔަސް ރޮވިއްޖެއެވެ. އެކަމަކު އެއީ އެންމެ ރަގަޅުގޮތެވެ. އޭނަ އެހެންމީހެއް ދެކެ ލޯބިވާކަން އަމްރާންއަށް ސާބިތުކޮށްދެވުނީއެވެ. އެމީހަކީ ކާކުތޯ އަހާނެކަމުގައި ހަޔާތީ ހީކުރިއެވެ. ނަމަވެސް އަމްރާން ޚިޔާރުކުރީ ހިމޭންކަމެވެ. ލޯބިވާ ފަރާތް މަރުވެފައިވާކަން އެނގުމުން އޭނަ އުފާކުރީކަމެއް ނޫނީ އެކަމަށްޓަކާ ހިތާމަކުރިކަމެއްވެސް ފާޅެއްނުކުރިއެވެ.\nމިފަހަރުވެސް މާލެއަށް ދާން ޖެހުނީ އަޒިކިއަލްއާއިއެކުގައެވެ. ލާވީއާއި އަޒިކިއަލްގެ ތަފާތަކީ އަދި މިވީހާތަނަށް ފޮނި ލާވީ އޭނައައި ދިމާލަށް ނުވެސް ބަލާކަމެވެ. އަޒިކިއަލްއާއި ހަޔާތީ ތަންކޮޅެއް އެކުވެރިވެ ގާތް މީހަކަށް ވެއްޖެއެވެ. ބަލާބެލުމަށް އަޒިކިއަލްވެސް ބޮޑާގޮތެއް ހުއްޓަސް އެހިތުގެ މަޑުކަމާއި އޯގާތެރިކަން ހަޔާތީ ދެނެގަތެވެ.\nއަމްރާންއާއި ހަޔާތީގެ ކައިވެނީގެ ތައްޔާރީތައް އޯޓަމްބްލޭޒްގައި ކުރިއަށް ދިޔަސް އަދި ގިނަމީހުންނަށް އެކަންވަނީ ވަންހަނާވެފައެވެ. މާކުރީއްސުރެ އެނގިގެން ސޯޝަލްމީޑިއާގައި އެވާހަކަދެކެވެން އަމްރާންވެސް ބޭނުންނުވީއެވެ. އެހެންމީހުންނަށް ސަޕްރައިޒެއް ދޭނީއެވެ. އޭނަ މީހަކާއި ނީދެގެން "ގޭއި" ލޭބަލް އަޅުވާ އަދި ލޮލަށް ނިދިނައިސްގެން އުޅޭ އަންހެންކުދިންނަށްވެސް އޭނަ ގެއްލުނީކަން އެނގޭނީ މީހަކައި އިނީމައެވެ. އަމްރާންގެ އުމުރުން ތޭރަ އަހަރުވީއްސުރެ އަންހެންކުދިންގެ މެދުގައި އޭނަ މަޝްހޫރު ނަމަކަށްވިއެވެ. ޔޫރަޕާއި އެމެރިކާ އަންހެންކުދިންނަށްވެސް އޭނަ ވަރެއް ނެތެވެ. ބޭނުން ކޮންމެ އަންހެންކުއްޖަކު މުށުތެރޭ ލެވިދާނެއެވެ. ރީތި މުއްސަދި އަންހެންކުދިންނާއި އެކުވެރިނަމަވެސް އޭނަގެ ހިތާއި ހަމަޔަށް ފޯރުމުގައި އެއްވެސް އަންހެންކުއްޖަކަށް ނުކުޅެދުނެވެ. އަންހެންކުދިންނަށް އޭނަ އިތުބާރުނުކުރާ ހަގީގީ ސަބަބު މިއަދާއި ހަމަޔަށްވެސް ވަނީ ފޮރުވިފައެވެ.\nއަމްރާންގެ އާއިލާއިން އެކަމާއި ކިތަންމެ ދެކޮޅު ނަމަވެސް އެމީހުންވެސް އަމްރާންގެ އެދުމަށް އިހުތިރާމްކުރިއެވެ. އަބުދުލްއަޒީޒުވެސް ހުއްދަދޭނީ ދުރާލާ ވިސްނުމަށްފަހު ދަރިފުޅަށް އެކަމުން ގެއްލުމެއްނުވާނެ ގޮތަކަށް ކަން އެމީހުން ޔަގީންކުރިއެވެ. އެފަދަ ކުއްޖަކު ކުނިކޮޅެއްހެން އެއްލައިލުމަށް ޕްލޭންތަކެއް އޮތުމަކީވެސް އެކަށީގެންވާކަމެކެވެ. އަމްރާންއާއި ހުރިހާ ގޮތަކުން އެކަށީގެންވަނީ އެލީންއެވެ.\nއެލީންއަށް ކާޑު ފެނިފާ ހަށިގަނޑުން ހުޅު ރޯވިއެވެ. ނާއިބުރައީސްގެ އަންބަކަށް ވުމުގެ ހުވަފެން އެލީންވެސް ދެކެއެވެ. ވީއިރު އެހާ ނިކަމެތި ހައިސިއްޔަތެއް ނެތް ކުއްޖަކަށް އެފަދަ ޝަރަފެއް ލިބިގެން ނުވާނެއެވެ. އެލީން އަތުންޖެހީނުން ރީތިވާ މޭޒުމަތީ ހުރިހާ އެއްޗެއް އެކި ދިމާލަށް ބުރުއްސާލިއެވެ. އެނދުގައިވާ ބަލީސްތަކާއި ކުޝަންތައްވެސް އެކި ދިމާލުގައެވެ. ބަރު ރަޖާ ސޮއްސާލައިގެން ބިންމަތީގައެވެ. ކުޑަވަރެއްގެ ސުނާމީއެއް އަރާފައިވާތަނެކޭ އެކޮޓަރި ތަފާތެއްނެތެވެ. އެވަރުންވެސް ރުޅިފިނިނުވުމުން ނުކުމެގެން ދިޔައިރު އަމްރާންގެ ގައިގާ އަޅައިނުގަތީ ކިރިޔާއެވެ.\n"އާ ޔޫ ގޮއިންޓު މެރީ ދެޓް ބި........." އެލީން ހަށަން ބަދެލިއެވެ.\n"މައިންޑް ޔޯ ލެންގްއޭޖް އެލީން. އެނގެއެއްނު ތިގޮތަށް ވާހަކަދައްކައިގެން އަހަރެން ހިތްހަމަނުޖެހޭކަން. އެލީންވެސް އޭނައަށް އިހިތިރާމްކުރަންވާނެ......" އަމްރާންގެ މޫނުމަތިން އިތުރު ޝުއޫރެއް ނުފެނުނެވެ. ރުޅިވެރިކަމެއްވެސް ނުރުހުމެއްވެސް މެއެވެ.\n"އެކަހަލަ އެކްސްޓްރީމިސްޓަކާއި ވައިސްޕްރެޒިޑެންޓް މެރީކުރީމަ ވާނެގޮތެއް ވިސްނައިލިންތަ؟ " އެލީން އެހިއެވެ.\n"ސްޓޮޕް ޓޯކިން ރަބިޝް. އަހަރެން އިންނަންވީ މީހާއެނގޭނީ އެލީންއަކަށް ނޫން. ފަހުން ވާނެގޮތެއް އެނގެން ޔޫ އާ ނޮޓް ގޯޑް............." އަމްރާން ދާން ހިނގައިގަތުމުން އެލީން ކުރިބެއްދިއެވެ.\n"އަންކަލް އާއި ބައްޕަ އަހަރެމެން ދެމީހުން ކައިވެނި ކުރުވަން ވައުދުވިކަން އެނގޭ. ޔޫ ޝުޑް ރެސްޕެކްޓް ދެއާ ވިޝް. އެހެންނޫނަސް މި ފެމިލީ އެއްވެސް މީހަކަށް ރާއްޖެތެރޭގެ ގަމާރު އަންހެންކުއްޖަކާއި ރެން ކައިވެނިކުރަން ގަބޫލެއްނުވެވޭނެ. އަންކަލްވެސް އުފަލަކުން ނޫން ހުންނެވީ. މަޖުބޫރުވީ. އެހެން މީހުންނަށްޓަކާ ތި ދަގަނޑު ހިތް މަޑުކުރިއްޔާ ކީއްތަވާނީ. ސެކްރިފައިސްވިއްޔާ ކީއްވާނީ. ޔޫ ނޯ. ޝީޒް ލައިކް އެ ޕްރޮސްޓިޓިއުޓް. އެހެން ކިޔާފައި އޭނަގެ ފޮޓޯއަކަށް ކޮމެންޓްކޮށްފައި ހުރި. ކުރިންވެސް ބިޓަކާއިއެކު އަބަދު އެޗްއެމް އޮފީހަށް ސައިކަލުގައޯ ދިޔައީ. އެބިޓުގެ ގޭގައި ދިރިއުޅުނީ. އޭނަގެ އެކުވެރިން އެވާހަކަދެއްކީ. ޝީޒް ސޯ ޗީޕް. ރެންގެ އަގު ވެއްޓުން ނޫންކަމެއް ނުވާނެ. ތިހާ މަތީ މަގާމެއްގައި ހުރިއިރު އެ ކުއްޖާ ތި ބޫޓުގެ ހިރަފުސްކޮޅެކޭ ތަފާތެއްނެތް.....އެ ބި.....އާއި ކައިވެނިކޮށްގެން ނުވާނެ......"\n"އިނަފް...." އަމްރާން ގެ އަޑަށް ހަރުކަށިކަމެއް އައެވެ.\nއެލީންއަށް އިތުރަށް އެއްޗެއް ބުނާކަށް ނުކެރުނެވެ.\nހަޔާތީގެ މަންމައާއި ސަޖަލްގެ އުފަލުގެ ކޮޅެއްނެތެވެ. ތާރީޚު ކަނޑައެޅުމަށްފަހު އެދެމީހުން ދުވަސްތައް ގުނަމުންދާއިރު އިޝްކަން އޭގެ ދިމާ އިދިކޮޅެވެ. ހަޔާތީގެ މޮޔަކަން ހުއްޓުވަން އުޅުނަސް މަންމައަށްޓަކާ އިޝްކަން ހިމޭންކަން ޚިޔާރުކުރިއެވެ. ދޮންތަގެ އުފާވެރި ދުވަހަށްޓަކާ މާލެ އަންނާނެކަމުގައި ބުނީވެސް މަންމަ ހިތްހަމަޖައްސައިދިނުމަށެވެ. މަންމައަށްޓަކައެވެ. ދުވަސް ކައިރިވީވަރަކަށް ހަޔާތީގެ ހިތުގައި ބިރުވެރިކަން އަށަގަނެ ނޫނެކޭ ބުނަންވެސް ހިތަށް އެރިއެވެ. ނަމަވެސް ފޯނު ނަގާފައިވެސް އޭނައަށް ފެންނަނީ މަންމަގެ އުފާވެރި ހިނިތުންވުންތަކެވެ. މަންމަ ދެކޭ ހުވަފެންތަކެވެ. މަންމައެދޭފަދަ މީހަކާއި އިނުމަށްފަހު ފަހަރެއްގައި ރަގަޅު މުސްތަގުބަލެއް ހޯދިދާނެއެވެ. އަމްރާންއާއި ވަކިވިޔަސް އޭނައަށް ހުވަފެނީ ދިރިއުޅުމެއް ހޯދުނަސް ހަމަ އެންމެ ރަގަޅުތާއެވެ. ކޮންމެ ރެއަކު އޭނަ މިކާލްގެ ހަނދާނުގައި ކަރުނަ އޮއްސާ ޝަކުވާކުރެއެވެ. ދުޢާކުރެއެވެ. މިކާލް އެނބުރި އައުމަށް އެދި އާދޭސް ދެންނެވެއެވެ. މަރުވެފައިވާމީހުން މުއުޖިޒާތަކުން ނޫނީ ދިރިގެން ނާންނާނެކަން އެނގޭއިރުވެސް މެއެވެ.\nދަންވަރު ހޭލެވިގެން އަމިއްލަ ނަފުސާއިމެދު ވިސްނައިލެވުނުއިރު ހަޔާތީ އިނީ ގޮދަޑި މަތީ އިށީދެލައިގެންނެވެ. ފިނި ދަލަކުން ހަށިގަނޑު ތެމިފައިވާއިރު ހިތް ބާރުބާރަށް ތެޅެއެވެ. ލޮލުގައި ކަރުނައެވެ. ހަގީގަތެއްކަމަށް ހީކުރެވުނަސް މިވަގުތު މިކާލް އަދި އަމްރާންވެސް ފެންނާކަށް ނެތެވެ. ހޭލެވުނުއިރު މުޅިން ހަދާންނެތުނަސް ނިމުނު ތަންކޮޅުން އޭނަ އަމްރާން ކޮށްޕާލާފައި ދުވެފައި ދިޔައީ މިކާލްއާއި ދިމާލަށެވެ. މިކާލްގެ އަތުގައި ހިފައިލެވުނުއިރަށް ކްލިފްމަތިން މިކާލް ކައްސާލައިގެން ފުން ވާދީގެ ތެރެއަށް ވެއްޓުނީއެވެ. ހިތް ކުދިކުދިވެގެން ދިޔުމާއިއެކު ހަޅޭއްލަވައިގަނެވުނީ މިކާލްއަށް ވީގޮތް ފެނިފައެވެ. ހުވަފެނުގައި މިކާލް އެގޮތަށް ފެނުނީ ކީއްވެބާވައެވެ. "އަހަރެން ކުރަން މިއުޅެނީ ރަގަޅުކަމެއްތަ. ވަޓް އިފް މިކާ ކަމްސް ބެކް. މަރުވީތަނެއް ލޮލަކުން ނުފެނޭ. ވީޑިއޯއަކުން އެޑިޓްވެސް ކުރެވިދާނެ. ހަމަ ވެދާނެގޮތެއް ނެގޭ. މިކާ އެނބުރި އަތުވެއްޖެއްޔާ ދެން ވާނީ ކިހިނެއްތަ؟ އެހެންވެއްޖެނަމަ ހިތް ހަލާކުވެދާނެ. އެކަމަކު އޭރުން މިކާއަށް ހުރިހާ އެއްޗެއް ކިޔައިދީފައި ވަގުތުން މިކާ ކައިރިއަށް އެނބުރި އަންނާނީ. ހީ ވިލް ޑެފިނިޓްލީ ލިސެން ޓު މީ. އެއަށްވުރެ މިކާ މާ ލޯބިވޭ. ނޫން މިކާ ދުވަހަކު ނާންނާނެ. ހުވަފެނުންވެސް އެ ޔަގީން ވީ މިކާލް ކްލިފް މަތިން ފުންވާދީގެ ތެރެއަށް ވެއްޓި މަރުވިކަން.........."\nވެޑިން ޑްރެސް ފަހަން މިން ނެގުމަށްފަހު އަޒިކިއަލްއާއިއެކު ހަޔާތީ އޯޓަމް ބްލެޒަށް އައީ އަމްރާންގެ އެދުމަށެވެ. އަމްރާން ކުޑަކޮށް އަވަދިނެތި އުޅޭތީ މަޑުކޮށްލަން އަޒިކިއަލް ބުނުމުން އެގޭގެ ފަހަތު ފެންޑާއަށްގޮސް ކުޑަ އުދޯއްޔެއްގައި އިށީނެވެ. ކައިރީގައި މާބްލް މޭޒަކާއި ވަށައިގެން ގޮނޑިތައް ހުއްޓެވެ. ފިނިފެންމަލުގެ މީރުވަހުން ހިތް ފުރޭފަދަ މާހައުލެކެވެ. އެތައްސަތޭކަ މާތައް ފަރިވެ ފޮޅިފައިވާއިރު އާޝޯޚުވާހާ ޗާލެވެ. އެމަންޒަރުތަކަށް ގެއްލިފައި އިންދާ ހޭވެރިކަންވީ އޭނައާއި ދިމާލަށް ހިނގާލާފައި އައި އެލީން ފެނިފައެވެ.\n"ހޭއި ސީރިޔަސްކޮށް ކުރިން ޔޫ ވާ ލިވިން ވިދް އެ ހޮޓް ގާއި ތަ؟ " އެލީން ވަރަށް ހިނިއައިސްފަ ހުރެ ބުނެލިއެވެ.\n"ފޮޓޯއަށް ކޮށްފައިހުރި ކޮމެންޓްވެސް ބަލައިނުލަން ދޯ. އެޗްއެމް ނޫހުގައި މަސައްކަތްކުރިއިރު ފިރިހެނަކާއިއެކު ސައިކަލްގައި ގޮސް އެ ފިރިހެންކުއްޖާގެ ގޭގައި ދިރިއުޅުނުކަމަށްވެސް އޮތޭ. އެހާ ވިޔާނުދާކޮށް އުޅެފައި ވައިސްޕްރެޒިޑެންޓްއާއި އިނީމަ އަދި ވަރަށް ވާހަކަދެއްކޭނެ. އަދި ރީކޮންސިޑާ ކުރަންވީނު......" އެލީން އެއް ބުމަ އަރުވައިލިއެވެ. އިރުގެ އަލި އެ ލޮލަށް ޖާދޫއެއްފަދަގޮތަކަށް ކުލަ ބަދަލުކޮށްލާއިރު ހިތްގައިމުކަމުން ބަލަން އިދެވޭނެއެވެ.\n"ތި ވާހަކަ އަމްރާންއާއި ދައްކަންވީނު....." ހަޔާތީ ވެސް ހީލިއެވެ. އެލީންއަށްވުރެ "ސްވީޓް" ހިނިތުންވުމެކެވެ.\n"ހީޒް ސްޓަބްން. އެންޑް ހީ ހޭޒް ހިޒް އޮވްން އެޖެންޑާ. ފަހަރެއްގައި ޕޮލިޓިކަލް ތިންގަކަށްވެސް ވެދާނެ. ކޯޒް ތީނަ ދީނީ ވީމަ ދީނީ މީހުންވެސް މި ސަރުކާރަށް ތާއީދުކުރާނެއްނު. އެހެންވީމަހެން ހީވަނީ. ބަޓް ހަގީގަތް އެނގޭއިރަށް އަންކަލް ވިލް ކިކް ޔޫ އައުޓް..." އެލީން އިންޒާރެއްދިނެވެ.\n"އޯކޭ އޯކޭ އެލީން. މިހިރީ ކޮންމެފަދަ ކަމަކަށް ތައްޔާރަށް. ދިރިއުޅުމަކީ އިމްތިހާނެއް. އަޑިގުޑަންތައްވެސް އަންނާނެ. ބިލިއަނަރުން ފަގީރުވެ ސަލާމްޖަހަން މަގުމަތީގައި އުޅޭކަން ދަންނަންތަ؟ އެވްރީތިންގް އިޒް އިން ހިޒް ހޭންޑް. ކިތަންމެ މޮޅު މީހަކާއި އިނަސް އަދި ވަކިވާންޖެހުނަސް އެއީ އިރާދައިގާ ވާ ގޮތް. މާޒީގައި ހިނގާފައިވާ ކަންތައްތަކަށް ބަލާއިރު އެއަށްވުރެ ހިތްދަތިކަމެއް އުފުލަން ޖެހޭނެ ހެނެއް ހިޔެއްނުވޭ. މިއަދު ކިޔަން އިން ފޮތެއްގެ ޗެޕްޓާގައި އިން ތަންކޮޅެއް ޝެއާކޮށްލަފާނަން. ހެދުނު ހޭލުމަށްފަހު ހަވީރާއި ހަމަޔަށް ދުނިޔޭގައި ހުންނާނެކަމަށް އުއްމީދު ނުކުރާށޭ. މިއަދަކީ އެންމެފަހު ދުވަސްކަމަށް ނިންމައިގެން ދުނިޔޭގައި އުޅޭށޭ. ގޭގައި ކުރަން އޮތްހާ ކަމެއްކޮށް އޮގަނައިޒް ކޮށްފައި ހެއްދެވި ފަރާތަށް ފާފަ ފުއްސެވުމަށް އެދެންވީ. ހުރިހާ ނަމާދުތައް ގަވާއިދުން ކުރަންވީ. ގިނަގިނައިން ޒިކުރުކުރަންވީ. ހުރިހާ ހިތާމައަކާއި ހަސަދައެއް ރުޅިވެރިކަމެއް އަދި އަނިޔާތަކެއް އެއްފަރާތްކޮށްލަންވީ. ޓުޑޭ އިޒް އޯލް ދެޓް ވީ ހޭވް ކަމަށް ބަލައިގެން އުޅުނީމަ ތި ހުރިހާ ކަމަކާއި ވިސްނާކަށް ވަގުތެއްނުވާނެ......" ހަޔާތީ ހަމަޖެހިލައިގެން އިނދެ އެލީންއަށް ކިޔާދިނެވެ. އެލީންގެ ކަންފަތުގައި އެއްވެސް އެއްޗެއް ހަރުލިހެނެއް ހިޔެއްނުވެއެވެ.\n"ނެގަޓިވިޓީ އެނާޖީ މިތާ ހާދަ ގަދައޭ. ދުވެ ފިލަންޖެހޭނެ މިކަހަލަ ތަންތަނުން. ނޫނީ އަހަރެމެންގެ ޕޮޒިޓިވް ބައި ދަމައިގެންފާނެ. އެކަމަކު ދިޔުމުގެ ކުރިން ހޭވް ޓު ޓެލް ސަމްތިން..." އެލީން އޭނަގެ ޚިޔާލު ފައުޅުކުރިއެވެ.\n"މިއީ ސިއްރެއް...އަމްރާން އިޒް ގޭއި...." އެލީން ކައިރިއަށް ޖެހިލާފައި ހަޔާތީގެ ކަންފަތްބުޑުގައި ކިޔާލުމުން ހަޔާތީ ސިހިފައި ދެލޯ ބޮޑުކޮށްލިއެވެ. އެއިއްވި ޚަބަރުން ހަށިގަނޑު ގަނޑުފެނުގެ ތެރެއަށް ލުމުން ފިނިވެގެންދާ ފަދައިން ޖިސްމު އެއްކޮށް ފިނިވެ ގަނޑުވިހެން ހީވިއެވެ. އަމްރާންއާއިމެދު ކުރެވުނު ޝައްކު އެލީންގެ އެންމެ ޖުމްލައަކުން ޔަގީންކޮށްލަދީފިއެވެ.\nއެލްޑީޕީގެ ވެރިކަން ފެށުމާއިއެކު އިސްލާމިކް މިނިސްޓްރީ އުވައިލިއެވެ. އިޒްރޭލާއި ގުޅުން ގާއިމުކުރިއެވެ. އެތަންތަނުން ޑޮކްޓަރުންނާއި ޓީޗަރުންނަށް ރާއްޖޭގައި މަސައްކަތްކުރަން ހުއްދަދެވުނެވެ. ނައިޓްކްލަބެއް ހުޅުވުނެވެ. ސްޕާތައް ގިނަވެ އެތަންތާ "މަސާޖް ޕާލާ"ތައް ހިންގަން ފެށުނެވެ. އިސްލާމް ދިވެހި މާއްދާ މަޖުބޫރު މާއްދާއަކަށް ނަހަދަން ނިންމިއެވެ. އާއްމު ތަންތާ މޫނު ބުރުގާ އެޅުން މަނާކުރިއެވެ. ދީނީ ވައުޟުދިނުން ހުއްދަ އޮންނާނީ އެޑިއުކޭޝަން މިނިސްޓްރީންއިން ހުއްދަދޭ ބަޔަކަށެވެ. އެމީހުން ބޭނުންވާ ޔުނިވާސިޓީތަކުން ފާހެއް ނެތިއްޔާ ދަރުސް ދީގެން ނުވާނެއެވެ. އެއްވެސް ޕޭޖެއްގައި ދީނާއި ބެހޭގޮތުން ބަހުސްކުރުން މަނާކުރިއެވެ. ނަފްރަތު އުފައްދާ ހަރުކަށި ޖަމާއަތްތަކަށް ރާއްޖޭގައި އެއްވެސް ޖާގައެއް ދެވިގެން ނުވާނެކަމުގައި ބުނެ ދީނީ ސައިޓްތައް ބްލޮކްކުރަން ފެށިއެވެ. ޑީޖޭ ތައް އާއްމުވެ މިއުޒިކް ޝޯތަކުން މާލޭގެ ތެރޭގެ ހިމޭންކަން ގެއްލުވާލައިފިއެވެ. ފިރިހެންކުދިންނާއި އަންހެންކުދިން މަސްހުނިވެ ލަވަތައް ކިޔާ ނެށުން ހުއްދަވެއްޖެއެވެ. މަރަށް މަރު ހިފުމާއި ދެކޮޅު މުއާހަދާގައި ސޮއިކޮށް ރާއްޖޭގައި އެކަން ނުކުރެވޭނެކަން އެންގިއެވެ. އެލްޑީޕީ ދެކޭގޮތުން ދުނިޔޭގެ ތަރައްގީވެފައިވާ ގައުމުތަކައި އެއް ހަމައިގާ ފައިތިލަ ސާބިތުކުރެވޭނީ ދީން އެއްފަރާތްކޮށް ސިޔާސަތާއި ދީން ވަކިކޮށްގެންނެވެ. ނޫނީ ތާލިބާނުން އަފްގާނިސްތާން ހިންގިފަދައިން އެހާލަށް ވެއްޓިދާނެއެވެ.\nއިމާދުއްދީން ހޭނެތިގެން ވެއްޓުނީ އެލްޑީޕީގެ ޖަލްސާއެއް ކުރިއަށް ދަނިކޮށެވެ. މޭޒުމަތީ ބޯ އަޅައިލުމާއިއެކު ސިކިއުރިޓީއިން ދުވެފައިގޮސް އޭނައަށް އެހީވާން މަސައްކަތްކުރިއެވެ. ހޮސްޕިޓަލަށް ގެންދިޔުމަށްފަހު އެޑްމިޓްކުރުމާއިއެކު ހުރިހާ ނޫސްތަކުގެ ކުއްލި ޚަބަރަށް އިމާދުއްދީން ވެގެން ދިޔައެވެ.\nއަމްރާންއާއިއެކު އައި ސިކިއުރިޓީ ޓީމް ބޭރުގައި މަޑުކޮށްލުމުން އޭނަ ޕްރައިވެޓް ރޫމަށް ވަނެވެ. އިމާދުއްދީން ބަލި އެނދެއްގައި އޮންނެވިއިރު މޫނުމަތިން ފެނުނީ ވަރުބަލިކަމެވެ.\n"ޑޮކްޓަރުން ސީޓީ ސްކޭނެއް ހަދައިފި. އެއިން އެއްވެސް ކަމެއް ނުފެނުނު. ލޭގެ ޓެސްޓްތައް ނޯމަލް. އަޅުގަނޑަށް ޔަގީނާއި ގާތަށް އެނގޭ ސިހުރުގެ ކަމެއްކަން ޖެހިގެން މިއުޅެނީ. ނިދާއިރަށް ބިރުން ފިތްކަނޑައިގެންދާ ފަދަ ހުވަފެން ފެނޭ. ލޯމަތިންވެސް ކަންތައްތައް ސިފަވޭ. ކޮންސެންޓްރޭޓެއް ނުވޭ. އެވަރަށް އެންގްޒައިޓީ މީހާ ވަށާލާފައިވޭ. ވަރުބަލިކަމުގެ ހައްދެއް ނެތް. ވަރަށް ބޮޑު އުދަގޫތަކެއް ޖެހިގެން ގޭ މީހުންވެސް ކިޔައިފި ސިހުރު ޖެހިގެންނޭ މިހެންވާނީ. ގޭ އޮޅިގަނޑު ކައިރިން ކޮނެގެން ވަޅުލާފައި އޮތް ބުދެއް ފެނިގެން އެކަހަލަ މީހެއްގެ ގާތަށް ގެންދިޔައީމަ އޭނަވެސް ބުނީ ނުރައްކާތެރި ސިހުރެއް ހަދާފައޯ. މިސްޓަރ އަމްރާން. އަޅުގަނޑު އެދޭނަން ކަމަކު......."\n"އައި ވިލް ޑޫ އެނީތިން ފޯ ޔޫ ސަރ.." އަމްރާން ހީލިއެވެ.\n"މިއުޅެނީ އިސްތިއުފާ ދޭން. ޔޫ ޓޭކް އޯވާ ދަ ލީޑާޝިޕް........."\n"މިސްޓަރ ޕްރެޒިޑެންޓް. އެކަމަކު........." އަމްރާން ހައިރާންވިއެވެ. އޭނަ ދެކެމުން އައި ހުވަފެންތަކުގައި ކުލަޖެހެން އަދި ފަސްވަރަކަށް އަހަރު ނަގާނެކަމަށް އޭނަ ހީކުރިއެވެ. މިހާ އަވަހަށް ވެރިކަން ލިބި ހުރިހާ ބާރެއް އަތްމައްޗަށް އަންނާނެކަމުގައި ގަބޫލުކުރަން ދަތިވިއެވެ. އެފަދަ ބާރެއް ލިބުމަށް ބޭނުންވެފައި ހުއްޓާ އަތްމައްޗަށް އެރުމުން ވަގުތުން އާއެކޭ ބުނަން ބޭނުންވިއެވެ. ނަމަވެސް އެހާ އަމިއްލަ އެދުން ބޮޑުކޮށްލާކަށް ނުކެރުނެވެ. ޕާޓީ ވެރިޔާ އެއްފަރާތްކޮށްލާފައި އެގޮނޑީގައި އިށީންނާކަށް އޭނަގެ ޟަމީރު ތަނެއްނުދިނެވެ. އިމާދުއްދީން ދޫނުކޮށް ކިޔަންފެށުމުން އަމްރާން އެއްބަސްވިއެވެ. ޝަރުތެއްގެ މަތިންނެވެ. އޭނަ ވެރިކަމާއި ހަވާލުވާނީ ކައިވެންޏަށްފަހުގައެވެ. ކައިވެންޏަށްޓަކާ ދުވަސްކޮޅެއްގެ ޗުއްޓީއެއް ނަގަން އޭނަވަނީ ނިންމާފައެވެ. އެހާ ބޮޑު މަސްއޫލިއްޔަތަކާއި ހަވާލުވެވޭނީ ޗުއްޓީއެއްނަގާ ސިކުނޑި ތާޒާކުރެވިގެންނެވެ.\nކައިވެނީގެ ފޯމު ހުށަހަޅަން ދިޔައީވެސް އަޒިކިއަލްއެވެ. އެންމެފަހު ވަގުތު ކަންތައް ވީ ހީނުކުރާފަދަ ގޮތަކަށެވެ.\nފަސްޓް ލޭޑީ (46)


މި މިނިސްޓްރިން ގދ.ފަރެސްމާތޮޑާގައި ތަރައްޤިކުރަމުންދާ ކުޑަކުދިންގެ ޕާކް ޕްރޮޖެކްޓްގައި އެ ޕާކްގައި 02 ހަޓް ހަދާ ހިޔާކުރުމަށް ބޭނުންވާ ތަކެތި ސަޕްލައިކޮށްދޭނެ ފަރާތެއް ހޯދުމާއި ގުޅޭ\n1. މިމިނިސްޓްރިން ގދ.ފަރެސްމާތޮޑާގައި ތަރައްޤިކުރަމުންދާ ކުޑަކުދިންގެ ޕާކް ޕްރޮޖެކްޓްގައި އެ ޕާކްގައި 02 ހަޓް ހަދާ ހިޔާކުރުމަށް ބޭނުންވާ ތަކެތި ސަޕްލައިކޮށްދޭނެ ފަރާތެއް ހޯދުމަށް ބޭނުންވެއެވެ. ވީމާ، މި މަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝަރުތުހަމަވާ ހުރިހާ ފަރާތްތަކަށް ހުޅުވާލަމެވެ.\n2. ބީލަން ހުށަހެޅުއްވުމަށް ބޭނުންވާ ފަރާތްތަކުންބީލަން ފޯމް ފުރިހަމަކުރެއްވުމަށްފަހު 20 ސެޕްޓެމްބަރ 2020 ވާ އާދީއްތަ ދުވަހުގެ ހެނދުނު 09:00 ގެ ކުރިން [email protected]v ނުވަތަ [email protected] އަށް އީމެއިލްކޮށް ބީލަން ރަޖިސްޓަރ ކުރަންވާނެއެވެ. ބީލަން ރަޖިސްޓްރީ ފޯމް މި އިޢުލާނާއި އެކު އެޓޭޗްކުރެވިފައި ވާނެއެވެ.\n3. ބީލަން ހުޅުވުމަށް ހަމަޖެހިފައިވަނީ 23 ސެޕްޓެމްބަރ 2020 ވާ ބުދަ ދުވަހުގެ ހެނދުނު 09:30 ގައި މިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރގައި މިމަސައްކަތަށް އަންދާސީ ހިސާބު ހުށަހަޅުއްވާ ފަރާތްތަކުގެ ހާޒިރުގައެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބީލަމުގެ މުއްދަތުގެ ގޮތުގައި ބީލަން ހުށަހަޅާ ތާރީޚުން ފެށިގެން 90 ދުވަސް އޮންނަންވާނެއެވެ.\n4. މި މަސައްކަތުގެ ޕާފޯމަންސް ގެރެންޓީ ގޮތުގައި ހުށަހަޅަންޖެހޭނީ ކޮންޓްރެކްޓް އަގުގެ 5% އެވެ.\n5. މި އިޢުލާންއާއި ގުޅޭ މަޢުލޫމާތު ކަރުދާސް އިޢުލާނާއެކު އެޓޭޗް ކުރެވިފައިވާނެއެވެ. އަދި އިޢުލާނާއި ގުޅޭގޮތުން އިތުރު މަޢުލޫމާތު ސާފުކުރައްވަން ބޭނުންފުޅުވެ ވަޑައިގަންނަވާނަމަ 17 ސެޕްޓެމްބަރ 2020 ވާ ބުރާސްފަތި ދުވަހުގެ މެންދުރު 12:00 ގެ ކުރިން[email protected] ނުވަތަ [email protected]އަށް އީމެއިލް ކޮށްދެއްވުން އެދެމެވެ.\nސުންގަޑި: 23 ސެޕްޓެންބަރު 2020 0930\n- Bid Registration


SunOnline: Qaumee inaamaa eku keeper Imran football kulhun huttaalaifi\nގައުމީ އިނާމާ އެކު އިމްރާން ފުޓުބޯޅަ ކުޅުން ހުއްޓާލައިފި\nޝަފްނާ ހުސައިން 01 Nov 2019, 14:37\nކީޕަރު އިމްރާން މުހައްމަދު. މިއަދު ވަނީ ފުޓުބޯޅައިން ރިޓަޔާވެފައި -- ސަން ފޮޓޯ: އިމޭޖްސް. އެމްވީ\nކުޅިވަރުގެ ދާއިރާއިން، ކުޅިވަރު ކުޅުމާއި މީހުން ތަމްރީނު ކުރުމުގެ ރޮނގުން ހިތްވަރުދިނުމުގެ ގައުމީ އިނާމު ހާސިލުކުރުމަށް ފަހު ރާއްޖެ ދުށް އެންމެ މޮޅު ގޯލްކީޕަރު އިމްރާން މުހައްމަދު ފުޓުބޯޅައިން ރިޓަޔާވެއްޖެ އެވެ.\nއިމްރާން މިއަދު ކުރި ފޭސްބުކް ޕޯސްޓެއްގައި ވަނީ ފުޓުބޯޅައިން ރިޓަޔާވިކަން އިއުލާނުކޮށްފަ އެވެ.\n"ފުޓުބޯޅައިން ރިޓަޔާ ވާން ނިންމައިފިން. މިއީ މި ފިޔަވަޅު ނަގަން އެންމެ އެކަށީގެންވާ ވަގުތު ކަމުގައި ގަބޫލުކުރަން،" އިމްރާން ބުނެފައިވެ އެވެ.\nއިމްރާން ފުޓުބޯޅައިން ރިޓަޔާވެފައި މިވަނީ، 20 އަހަރަށް ފަހު އެވެ. ފުޓުބޯޅައިގައި ހޭދަކުރި 20 އަހަރުގައި އިމްރާން ވަނީ ގައުމީ ޓީމާ އެކު 111 މެޗު ކުޅެދީ، މެދު ކެނޑުމެއް ނެތި 17 އަހަރު ގައުމީ ގޯލް ބަލަހައްޓައިދީފަ އެވެ.\nއިމްރާން ބުނީ ފުޓުބޯޅާގައި އޭނާ ކުރި ދަތުރަކީ ވަރަށް އުފާވެރި ހިތްހަމަޖެހޭ ދަތުރެއް ކަމަށެވެ. އަދި ކުޅިވަރުގެ ދާއިރާއިން ހިތްވަރުދިނުމުގެ ގައުމީ އިނާމު ލިބުމުން ބަޔާންކުރަން ދަތި އުފަލެއް ލިބިފައިވާ ކަމަށް އިމްރާން ބުންޏެވެ.\nއިމްރާނަށް ގައުމީ އިނާމު ހަވާލުކުރުން -- ފޮޓޯ: ރައީސް އޮފީސް\nއިމްރާން ބުނީ އޭނާއަށް ފުޓުބޯޅައިގެ ދާއިރާއިން ހާސިލުކުރެވުނު ކޮންމެ ކާމިޔާބީއެއްގެ ފަހަތުގައި ތިބީ ސަޕޯޓަރުން ކަމަށާއި އެހެންކަމުން ސަޕޯޓަރުންނަށް ވަރަށް ބޮޑަށް ޝުކުރު އަދާކުރާ ކަމަށެވެ.\nއދ. މަހިބަދުއަށް އުފަން އިއްމައަކީ ރާއްޖެ ދުށް އެންމެ މޮޅު ގޯލްކީޕަރެވެ. ދިވެހީންގެ އެއް ނަމްބަރު ކީޕަރެވެ. އިއްމައަކީ ދެކުނު އޭޝިޔާގައި ވެސް އުފެދުނު އެންމެ މޮޅު އެއް ކީޕަރެވެ. އޭނާ އަކީ މިއަދުގެ ޒުވާން ފުޓުބޯޅަ ޖީލަށް ނަމޫނާއެކެވެ.\nއިމްރާން ބުނީ ކުރިއަށް އޮތް ތަނުގައި، މޮޅު ގޯލްކީޕަރުން އުފެދިގެން އަންނާނެ ކަމަށް އުންމީދު ކުރާ ކަމަށާއި ދިވެހި ފުޓުބޯޅައަށް އަބަދު ވެސް ކާމިޔާބަށް އެދޭ ކަމަށެވެ.\nއިމްރާން މިއަދު ފުޓުބޯޅައިން ރިޓަޔާވެފައި ވާއިރު، ގައުމީ ޓީމުން ރިޓަޔާވެފައި ވަނީ 2016 އަހަރު އެވެ.\nއިމްރާން ވަނީ ގައުމީޓީމުގެ ގޯލުގައި ހުރެ، 2008 ވަނަ އަހަރުގެ ސާފް ޗެމްޕިއަންޝިޕް ކާމިޔާބުކޮށްފަ އެވެ. އޭގެ އިތުރުން ރާއްޖެ އިން ސާފް ޗެމްޕިއަންޝިޕްގެ ރިހި މެޑަލް ނެގި ދެފަހަރު ވެސް، އިމްރާން ވަނީ އެ ޓީމުގައި މުހިންމު ދައުރެއް އަދާކޮށްފަ އެވެ.\nއިމްރާން އޭނާގެ ފުޓުބޯޅަ ކެރިއަރު ފެށީ 1999 ވަނަ އަހަރު ކްލަބް އީގަލްސް އާއެކު އެވެ. އޭގެ ފަހުން ވިކްޓްރީ، ނިއު ރޭޑިއަންޓް، ވީބީ އައްޑޫ އެފްސީ، މާޒިޔާ އަދި ޓީސީ ސްޕޯޓްސް ކްލަބް އާއެކު ވެސް އޭނާ ވަނީ ބޮޑެތި ކާމިޔާބީތަކެއް ހޯދައިފަ އެވެ. އެގޮތުން އޭނާ ވަނީ ވިކްޓްރީ އަދި ނިއު ރޭޑިއަންޓާ އެކު ގައުމީ ތަށި މިލްކުކޮށްފަ އެވެ.\nކީޕަރު އިމްރާން ފުޓުބޯޅަ ކުޅުން ހުއްޓާލި އިރު، އޭނާ ވަނީ އަމިއްލަ ގޯލުގައި ހުރެ، ގޯލެއް ވެސް ކާމިޔާބުކޮށްފަ އެވެ.\nއިމްރާން ކުޅުން ހުއްޓާލިއިރު އެންމެ ފަހުން ކުޅެމުންދިޔައީ ޓިސީ ސްޕޯޓްސް ކްލަބަށެވެ. ނަމަވެސް މުސާރައިގެ މައްސަލަތަކެއްގެ ސަބަބުން، އިމްރާން ވަނީ ސީޒަނުގެ މެދުތެރެއިން އެ ޓީމާއެކު ވެފައިވާ އެއްބަސްވުން އުވާލައިފަ އެވެ.


REPORT: Sharuee dhaairaa ah ithubaaru bodukoh dheefi\nޝަރުއީ ދާއިރާއަށް އިތުބާރު ބޮޑުކޮށްދިން ކާމިޔާބު ދެ އަހަރު!\n17 ނޮވެންބަރ 2020 - 14:38:17\nއަދުލު އިންސާފު ލިބުމަކީ މި ރާއްޖޭގެ ރައްޔިތުން އަބަދުމެ އެދެމުން އައި ކަމެކެވެ. ޝަރީއަތް ކުރާ މޭޒުމަތީގައި އިން ބަރު މައްސަލަތަކުގައި ހެކިބަސްދޭ ކަމަށް ދެކުނު ޒަމާނަށް ދިވެހިން އަލްވަދާއުކީ އެޔަށްވުރެއް މޮޅު ގޮތެއް ހޯދުމަށެވެ. އެހެންނަމަވެސް އިންސާފު ނުލިބި ދިވެހި ރައްޔިތުން ގިނަ ދުވަސްތަކެއް ހޭދަކޮށްފި އެވެ. ކޮންމެ ފަހަރަކުވެސް ވެރިކަމެއް ބަދަލުކުރުމަށް ރައްޔިތުން ވޯޓު ދެނީ އެ ރައްޔިތުންނަށް އަދުލު އިންސާފު ލިބޭނޭކަމުގެ އުންމިދުތަކާއި އެކު އެވެ.\nކުރީގެ ރައީސް އަބްދުالله ޔާމިންގެ ވެރިކަމުގައި އަދުލުއިންސާފު ނެތްކަމަށް ރައްޔިތުންގެ ތެރެއިން ގިނަ ބަޔަކު ބުނެ އެކަން ނިމުމަކަށް ގެނައުމަށް އަދުގެ ސަރުކާރަށް ވޯޓު ދީ ހޮވި އެވެ. އެ ސަރުކާރަށް ދެ އަހަރުވާ މިދުވަހު އަދު އިންސާފު ގާއިމު ކުރުމަށް ވެފައިވާ ވައުދުގެ ދަށުން ކަންކަން ގޮސްފައިވާ ހިސާބެއް ބަލާލުން މުހިންމެވެ.\n"އިންސާފު ގާއިމު" ކުރުމާއި "އިންސާފު ލިބިދިނުމަކީ" މި ކޯލިޝަން ސަރުކާރުން ރައްޔިތުންނަށް ވެފައިވާ ވައުދުތަކުގެ ތެރޭގައި ހިމެނޭ ކަންކަމެވެ. ފަނޑިޔާރުގޭގައި ތިއްބެވި ފަނޑިޔާރުން ސިޔާސީ ކަންކަމުގައި އުޅުއްވުމާއި ރައްޔިތުންގެ މެދުގައި އެފަރާތްތަކާ މެދު އޮންނަ އިތުބާރު ގެއްލޭ ފަދަ ގޮތަކަށް އަމިއްލަޔަސް ކިތަންމެ އަމަލުތަކެއް ކުރި ފަރާތްތައް ފަނޑިޔާރުގެއިން ބޭރުކޮށް އެތަން ސާފުކުރުމަކީ ރައްޔިތުން ބޭނުންވި ގޮތެވެ.\nދެ އަހަރު ތެރޭ ސުޕްރީމް ކޯޓު ބަދަލު!\nމި ސަރުކާރަށް ދެ އަހަރު ވެފައިވާއިރު, ޝަރުއީ ދާއިރާ އިސްލާހު ކުރުމުގެ އެންމެ މުހިންމު މަސައްކަތެއްގެ ގޮތުން ކޮށްފައިވާ ކަމަކީ ސުޕްރީމް ކޯޓުގެ ފަނޑިޔާރުން ބަދަލުކުރެއްވުމެވެ. ވެރިކަމުގެ ފުރަތަމަ އަހަރުގެ ތެރޭގައި ސުޕްރީމް ކޯޓުގައި ކުރިން ތިބި ފަސް ފަނޑިޔާރުންގެ ސުލޫކި މައްސަލަތައް ބަލާ މަގާމުން ދުރުކޮށް އާ ފަސް ފަނޑިޔާރުން އައްޔަނުކުރި އެވެ.\nއެގޮތުން އެންމެ ފުރަތަމަ އައްޔަންކުރެއްވީ ޑރ. އަޒްމިރާލްދާ ޒާހިރާއީ، އައިޝާ ސުޖޫން އެވެ. މި ދެ ބޭފުޅުން ސުޕްރީމް ކޯޓުގެ ފަނޑިޔާރު ކަމަށް އައްޔަންކުރެއްވީ4ސެޕްޓެމްބަރު 2019 ގައެވެ. މިއީ ސުޕްރީމް ކޯޓުގެ ތާރީހުގައި ވެސް އެތަނުގެ ފަނޑިޔާރު ކަމަށް އަންހެން ބޭފުޅަކު އައްޔަންކުރެވުނު ފުރަތަމަ ފަހަރެވެ. އޭގެފަހުން4ނޮވެމްބަރު 2019 ގައި ސުޕްރީމް ކޯޓުގެ ފަނޑިޔާރު ކަމަށް އައްޔަންކުރެއްވީ މަހާޒް އަލީ ޒާހިރެވެ. ސުޕްރީމް ކޯޓުގެ ފަނޑިޔާރު ކަމަށް އެންމެ ފަހުން އައްޔަންކުރެއްވީ ހުސްނުއްސުއޫދާއި މިހާރުގެ އުއްތަމަ ފަނޑިޔާރު އަލްއުސްތާޒު މުއުތަސިމް އަދުނާން އެވެ. މި ދެ ބޭފުޅުން މަގާމަށް އައްޔަންކުރެއްވީ 8 ޑިސެމްބަރު 2019 ގައެވެ.\nސުޕްރީމް ކޯޓުގައި ތިއްބެވި ފަސް ފަނޑިޔާރުން އެތަނުން ބޭރުކުރިއިރު ކޯޓުތަކާ ބެހޭ ގާނޫނަށް އިސްލާހު ގެނެސް ސުޕްރީމް ކޯޓުގައި ހަތް ފަނޑިޔާރުން ތިއްބަވާ ގޮތަށް ދެވަނަ ފަހަރަށް ހަމަޖެއްސެވީ ވެސް 2019 ވަނަ އަހަރު އެވެ. މިއިސްލާހު މަޖިލީހުން ފާސްކުރީ 17 ޖުލައި 2019 ގައެވެ. އެ ނިންމެވުމާއި އެއްގޮތަށް ސުޕްރީމް ކޯޓަށް އިތުރު ދެ ފަނޑިޔާރުން އައްޔަނުކޮށްފައިވަނީ ސަރުކާރުގެ ދެވަނަ އަހަރުގެ ތެރޭގަ އެވެ.\nއެގޮތުން ސުޕްރީމް ކޯޓަށް އައްޔަނު ކުރެވުނު ފަނޑިޔާރުންގެ ތެރެއިން އަލްއުސްތާޛު އަލީ ރަޝީދު ހުސައިނަކީ ކުރީގެ ރައީސް އަބްދުالله ޔާމީންގެ މައްޗަށް މަ ނީލޯންޑްރިންގެ ދައުވާ އުފުލުނު އިރު ކްރިމިނަލް ކޯޓުގައި އެ މައްސަލަ ފަހުން ބެއްލެވި ފަނޑިޔާރުންގެ ބެންޗްގެ އިސްފަނޑިޔާރެވެ.\nއިދިކޮޅުން ތުހުމަތު ކުރާ ގޮތުގައި ފަނޑިޔާރު އަލީ ރަޝީދަށް މަގާމު ދެވުނީ އެކަމާއި ގުޅިގެންނެވެ. އެހެން ނަމަވެސް އެމަނިކުފާނުގެ ތައުލީމީ ފެންވަރާއި ތަޖްރިބާއަށް ބެލި ނަމަވެސް އެއީ އެމަގާމަށް ގާބިލު ބޭފުޅެއްކަން ހާމަވާނެ އެވެ.\nމީގެ އިތުރުން ސުޕްރީމް ކޯޓަށް އައްޔަނު ކުރެވުނު ހަތްވަނަ ފަނޑިޔާރަކީ ޑރ. މުހައްމަދު އިބްރާހިމް އެވެ. ޑރ. މުޙައްމަދު އިބްރާހީމް އަކީ މެލޭޝިޔާގެ ޗާޓަޑް އިސްލާމިކް ފައިނޭންސް ޕްރޮފެޝަނަލްގެ ސީނިއަ އެސޯސިއޭޓް މެންބަރެކެވެ.\nރައީސް އިބްރާހިމް މުހައްމަދު ސޯލިހްގެ ސަރުކާރުގެ ދެވަނަ އަހަރުގައި ސުޕްރީމް ކޯޓަށް މިއައްޔަނު ކުރެވުނު އިތުރު ދެ ފަނޑިޔާރުންނަކީ ހަމަގައިމުވެސް އެ މަގާމަށް ކުފޫހަމަވާ, އަދި މަގާމަށް ގާބިލު ފަރާތްތައް ކަމާއި މެދު އެއްވެސް ޝައްކެއް ނެތެވެ.\nއެހެން ނަމަވެސް އުފެދޭ ސުވާލަކީ ފަނޑިޔާރުން ބަދަލުވުމުން އިންސާފު ގާއިމު ވީތޯ އުފެދޭ ސުވާލެވެ. މިކަމަށް ދެވެން އޮތް އާންމު ޖަވާބަކީ ކަންކުރާ މީހުން ބަދަލުވި ނަމަވެސް ކަންކުރާ އުސޫލު ބަދަލުނުކުރާ ނަމަ އެއްވެސް ކަމެއް ބަދަލުނުވާނެ ކަމަށެވެ. އެހެންނަމަވެސް ދަންނަވަން ޖެހެނީ ރައްޔިތުންނާއި ގާތުން ހުޅުވާލެވިގެން މަސައްކަތް ކުރާ ބަޔަކަށް ފަނޑިޔާރުގެ މިހާރު ވެފައިވާ ކަމަށެވެ.\nމުޅި ދުނިޔެއަށް ދިމާވެފައިވާ ކޮވިޑް-19 ގެ ހާލަތާއި އެކު ސުޕްރީމް ކޯޓުން ވަނީ އެ ކޯޓުގެ ޝަރީއަތްތައް ސޯޝަލްމީޑިއާގެ ވަސީލަތްތައް މެދުވެރިކޮށް ލައިވް ކުރަންފަށާފަ އެވެ. ހަމަގައިމުވެސް މިއީ މިނިވަންކަމާއި ދެފުންފެންނަ ނިޒާމެއް ގާއިމު ކުރުމަށް އަދި ރައްޔިތުންގެ އިތުބާރު ހޯދުމަށް ފަނޑިޔާރުގެއިން ނިންމި މުހިންމު ނިންމުމަކަށް ނޫނީ ނުވެއެވެ.\nއަދުލުއިންސާފާ ގުޅޭ ގިނަ ވައުދުތައް ފުއްދިއްޖެ!\n"އިންސާފު ގާއިމު" ކުރުމާއި "އިންސާފު ލިބިދިނުމަކީ" މި ކޯލިޝަން ސަރުކާރުން ރައްޔިތުންނަށް ވެފައިވާ ވައުދުތަކުގެ ތެރޭގައި ހިމެނޭ ކަންކަމެވެ. އެގޮތުން އިންސާފު ގާއިމު ކުރުމަށް ވެފައިވާ ވައުދު ތަކާއި, އިންސާފު ލިބޭނޭކަން ކަށަވަރު ކުރުމަށް އަދި ޝަރުއީ ނިޒާމު ހަރުދަނާ ކުރުމަށް ވެފައިވާ ވައުދުތަކެއް އެބަހުއްޓެވެ.\nއެގޮތުން ޖުޑިޝަލް އެޑްމިނިސްޓްރޭޝަން ހަރުދަނާ ކުރުމާއި ޕްރޮސިކިއުޓާ ޖެނެރަލްގެ މަސައްކަތްތަކަކީ މިނިވަންކަމާއި އެއްވެސް ފަރާތެއްގެ ނުފޫޒެއް ނެތި ކުރިއަށްދާ މަސައްކަތެއްކަން ކަށަވަރު ކުރުމަށް ގާނޫނު އިސްލާހު ކުރުމަކީ މި ސަރުކާރުން ވެފައިވާ ވައުދެކެވެ.\nއެގޮތުން އެ ވައުދުތައް ފުއްދުމަށް ޕްރޮސިކިއުޓާ ޖެނެރަލްގެ ގާނޫނަށް ވަނީ އިސްލާޙު ގެނެސްފައެވެ. އެގޮތުން އެ އިސްލާހުގެ ތެރެއިން ޕީޖީ އަކީ މިނިވަންކަމާއި މުސްތަގިއްލުކަމާއި އެކު މަސައްކަތް ކުރާ ފަރާތެއްކަން ކަށަވަރު ކޮށްދީފައިވެ އެވެ. މީގެ އިތުރުން ޖުޑިޝަލް އެޑްމިނިސްޓްރޭޝަން ހަރުދަނާ ކުރުމަށް ޖުޑިޝަލް ސާވިސް ކޮމިޝަންގެ ގާނޫނަށް ވެސް ވަނީ އިސްލާހު ގެނެސްފަ އެވެ.\nމީގެ އިތުރުން ސަރުކާރު ކޯލިޝަންގެ ވައުދުތަކުގެ ތެރޭގައި ހިމެނޭ ބާކައުންސިލް އުއްފެއްދުމާއި ކުށްކޮށްފައިވާ ފަރާތްތައް އިސްލާހުކޮށް އަނބުރާ މުޖުތަމައުއަށް ގެނައުން ފަދަ ކަންކަން ސަރުކާރުގެ ފަރާތުން އަންނަނީ ތަންފީޒުކޮށް ކުރަމުންނެވެ.\nމީގެ ތެރެއިން ސަރުކާރަށް އަދި ނުފުއްދި އޮތް ވައުދެއްގެ ގޮތުގައި އޮތީ ޕަބްލިކް ޑިފެންޑާޒް އޮފީސް ގާއިމު ކުރުމުގެ ވައުދެވެ. އެހެންނަމަވެސް އެ ވައުދުވެސް ފުއްދުމަށް ސަރުކާރުގެ ފަރާތުން ބިލު ޑްރާފްޓް ކޮށް މަޖިލީހަށް ފޮނުވުމުގެ މަސައްކަތް ކުރަމުން އަންނަކަން ވަނީ ހާމަކޮށްފަ އެވެ.\nރާއްޖޭގައި އޮންނަނީ ތިން ބާރު ވަކިވެފައިވާ ނިޒާމެއް ނަމަވެސް, ޝަރުއީ ނިޒާމުގެ ތެރެއިން ނިމޭ ބައެއް މުހިންމު މައްސަލަތަކަކީ އެކަންކަމާއި ވެރިކަން ހިންގުމުގެ ބާރާއި ރައްޔިތުންނާއި ވަރަށް ބޮޑަށް ގުޅިފައިވާ މައްސަލަތަކެވެ. އެހެންކަމުން ސަރުކާރުގެ ދެވަނަ އަހަރުގެ ތެރޭގައި ޝަރުއީ ނިޒާމުގެ ތެރެއިން ނިންމާފައިވާ ބައެއް މުހިންމު ނިންމުންތަކަށް ބަލާލާނަމެވެ.\nކުރީގެ ރައީސް އަބްދުالله ޔާމީންގެ ވެރިކަމުގައި ހިންގި އެންމެ ބޮޑު ހިޔާނާތުގެ މައްސަލަ ކަމަށްވާ, މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ)ގެ ހިޔާނާތުގެ މައްސަލައިގައި ހިމެނޭ ފަރާތްތައް އިންސާފުގެ ކުރިމައްޗަށް ގެނައުމަކީ ރައްޔިތުންގެ ތެރެއިން ގިނަ ބަޔަކު އެކަމަށް ބޭނުންވެ ތިބި ކަމެކެވެ.\nއެގޮތުން ކުރީގެ ނައިބު ރައިސް އަހުމަދު އަދީބު އެމްއެމްޕީއާރްސީގެ ހިޔާނާތުގެ ކަންކަމަށް އިއުތިރާފްވެ އެ މައްސަލައިގައި 20 އަހަރުގެ ޖަލު ހުކުމެއް އިއްވިގެން ދިޔައީ މި ސަރުކާރުގެ ދެވަނަ އަހަރުގެ ތެރޭގަ އެވެ. އަދި އެއީ ޝަރުއީ މަރުހަލާގެ ތެރެއިން ސަރުކާރުގެ ދެވަނަ އަހަރުގެ ތެރޭގައި ނިމުނު މުހިންމު މައްސަލަ އެވެ.\nމީގެ އިތުރުން ދެން އެންމެ މުހިންމު ކަމެއްގެ ގޮތުގައި ފާހަގަކުރެވުނީ ލޯކަލް ކައުންސިލް އިންތިހާބު ފަސްކުރުމުގެ މައްސަލައިގައި ސުޕްރީމް ކޯޓުން ދިން ލަފަ އެވެ. އެ ލަފައަކީ ސަރުކާރާއި މަޖިލީހާއި ދެމެދު އުފެދުނު ހިޔާލު ތަފާތު ވުމަކަށް ނިމުމެއް ގެނައި މުހިންމު ލަފައެއްކަން ފާހަގަކުރެވެ އެވެ.\nސަރުކާރުގެ ދެވަނަ އަހަރުގެ ތެރޭގައި ޝަރުއީ ދާއިރާއަށް ރައްޔިތުންގެ މެދުގައި އޮތް އިތުބާރު ބޮޑުކުރުމަށް އަދި އެ ނިޒާމުގެ ތެރެއިން އަދުލު އިންސާފު ގާއިމުކުރެވޭނެ ކަން ކަށަވަރުކޮށް ދެފުށްފެންނަ ނިޒާމެއް ގާއިމު ކުރުމަށް މުހިންމު ނިންމުންތަކެއް ނިންމަވާފައިވެ އެވެ.\nޝަރުއީ ދާއިރާރައީސް އޮފީސްރައީސް ޞާލިޙް


vnews - Ronaldo ah aniyaavikamah fethuremundhaa aduthah Zidane dhogukohffi\nރޮނާލްޑޯ އަށް އަނިޔާވިކަމަށް ފެތުރެމުންދާ އަޑުތައް ޒިދާން ދޮގުކޮށްފި\nރޮނާލްޑޯ (ކ) އަދި ޒިދާން (ވ) - ފޯޓޯ: ގެޓީ\nރެއާލް މެޑްރިޑަށް ކުޅެމުން އަންނަ ޕޯޗުގަލްގެ ކެޕްޓަން ކްރިސްޓިއާނޯ ރޮނާލްޑޯ އަށް އަނިޔާވިކަމަށް ފެތުރެމުންދާ އަޑުތައް ރެއާލްގެ ކޯޗު ޒައިނުއްދީން ޒިދާން ދޮގުކޮށްފިއެވެ.\nރޮނާލްޑޯ އަށް އަނިޔާވިކަމަށް އަޑުތައް ފެތުރެން ފަށާފައިވަނީ އާދީއްތަ ދުވަހުގެ ރޭ އެޓްލެޓިކޯ މެޑްރިޑް އަތުން 1-1 ގެ ނަތީޖާއިން ރެއާލް އެއްވަރުވި މެޗުގެ ދެވަނަ ހާފްގެ ކުރީކޮޅު ރޮނާލްޑޯ ބަދަލުކުރުމުންނެވެ. ރޮނާލްޑޯ މެޗުގެ 53 ވަނަ މިނެޓުގައި ބާލާފައިވާއިރު، އެނާގެ ބަދަލުގައި އަރުވާފައިވަނީ ކަރިމް ބެންޒެމާއެވެ.\nއެހެންނަމަވެސް އެކަން ދޮގުކޮށް ނޫސްވެރިންނަށް މައުލޫމާތު ދެމުން ޒިދާން ބުނީ ރޮނާލްޑޯ އަށް އަނިޔާގެ އެއްވެސް މައްސަލައެއް ދިމާވެފައިނުވާ ކަމަށާއި، އެޓްލެޓިކޯ މެޗުގައި އޭނާ ބަދަލުކުރަން ނިންމީ އަރާމުކުރަން ފުރުސަތު ދިނުމުގެ ގޮތުން ކަމަށެވެ.\nޒިދާން ބުނީ ކުރިޔަށް ވަރަށް ގިނަ މެޗުތައް އެބަހުރި ކަމަށާއި، ބައެއްފަހަރު ރޮނާލްޑޯ އަށް ވެސް އަރާމުކުރަން ފުރުސަތު ދޭން ޖެހޭ ކަމަށެވެ.\nމި ސީޒަނުގެ ކުރީކޮޅު ފިޓްނަސް މައްސަލަތަކެއް ކުރިމަތިވި ރޮނާލްޑޯ އަންނަނީ ސީޒަނުގެ ވަކި ހިސާބަކުން ފެށިގެން މޮޅު ކުޅުމެއް ދައްކަމުންނެވެ. އެގޮތުން އޭނާ ވަނީ އެޓްލެޓިކޯއާ ދެކޮޅަށް ކުޅުނު މެޗުގައި ލަނޑު ޖަހާފައެވެ. އެ ލަނޑާއެކު ރޮނާލްޑޯ މި ސީޒަނުގައި ޖެހި ލަނޑުގެ އަދަދު ވަނީ 40 އަށް އަރާފައެވެ.